
RELIGIJA ASMENS IR TAUTŲ GYVENIME 


VYSK. V. PADOLSKIS 


I. Religija — visuotinis reiškinys 


Nors ir ne visos religijos savo turiniu yra vie- 
nodos vertės, bet nerasime tautos be religijos. Ji 
tiesiog neatskiriamai yra susijusi su tautų gy- 
venimu. Kur tik pažvelgsime, pagrinde visur ra- 
sime žmonėse tikėjimą į Dievą, Aukščiausią Bū- 
tybę, pasaulio Kūrėją ir Tvarkytoją, su kuriuo 
žmogus stengiasi palaikyti gerus bičiuliškus san- 
tykius ar kurio privengia, jį vadina savo Tėvu, 
jam stengiasi įsiteikti ar jį numaldyti aukomis 
ir maldomis. 

Politeistinėse tautose, kur pripažįstama dau- 
gybė dievų, apskritai vienam iš jų atiduodama 
pirmenybė. Jis vadinamas Aukščiausiąja Dvasia, 
Tevu. Toksai vieno iš daugelio išskyrimas, pir- 
menybės pripažinimas, yra, be abejo, liekana iš 
tų laikų, kada jis vienas buvo tautoje pripažįsta- 
mas. Tik vėliau, tos tautos religinio dekadentiz- 
mo laikais, jo vaidmuo buvo apkarpytas, susmul- 
kintas, suspecifintas, kitiems, vėliau sugalvo- 
tiems dievams ar dvasioms, pavedant kitus rei- 
kalus rūpinti; kitaip tariant, buvo tarsi darbu ir 
uždaviniais pasidalinta su kitais, naujai iškilu- 
siais dievais. Dekadentizmas įsibrauna visur: į 
meną, literatūrą, apskritai į dvasios ir viršinę 
kultūrą; jis įsibrauna ir į religijas, įnešdamas į 
jas klaidingas, religijai svetimas idėjas. 

Religija ir šiandien nėra išnykusi iš tautų gy- 
venimo, net ten, kur prieš ją visomis priemonė- 
mis kovojama, kaip, pav., Sovietų Sąjungoj. Ga- 
lima kartais pasigesti pilno Dievo pažinimo, tik- 
ro religinio gyvenimo, gyvenimo tikėjimu, bet 
tikėjimas į Dievybę vienoj ar kitoj formoj nėra 
jau taip lengvai iš žmonių širdžių išraunamas. 
Tai rodo, kad tikėjimas žmogui yar tarsi prigim- 
ties dalykas ir kad todėl, šį jausmą 15 žmogaus 
sielos beraunant, pažeidžiama visa jo prigimtis, 


tiesiog visa jo būtybė. Iki šiol tikrai netikintis 
žmogus buvo daugiau išimtis, negu taisyklė. At- 
rodo, kad taip bus ir ateity, nors tų išimčių ir 
gerokai padaugėtų sistemingos bedievybės pro- 
pagandos dėka ir beatodairiniu tikinčiųjų pri- 
spaudimu bei jų persekiojimu. 


Yra buvęs vienas kitas netikėjimo šalininkas, 
kuris bandė įrodinėti, kad religija nėra visuoti- 
nis tautų gyvenime reiškinys, kad esą tautų be 
religijos. Jie nurodo kaip pavyzdį kai kurias lau- 
kines tautelės. Bet jų tvirtinimai pasirodė be 
rimto pagrindo. Giliau patyrinėjus, jose rasta tik 
daug dekadentizmo žymių, pro kurias tačiau pra- 
sikiša ir religinis elementas, nors maišytas su 
prietarais. Matyti taip pat, kad praeity tos tau- 
tos turėjo būti ne mažiau religingos už kitas ir 
kad jų tariamas areligingumas nėra jų primity- 
vumo, bet dekadentizmo pažymys. Apskritai re- 
ligijų istorija rodo, kad juo toliau sieksime į tau- 
tų religinę praeiti, tuo rasime religines idėjas 
jose grynesnes. Į šitai ypatingai atkreipė pasau- 
lio dėmesį žymus religijų tyrinėtojas ir žinovas 
Wilhelm Schmidt, Šveicarijos Friburgo universi- 
teto profesorius, plačiai išgarsėjęs savo 5 tomų 
veikalu “Der Ursprung der Gottesidee''. 


„ „Kaip matyti ir iš gausių Šv. Rašto tekstų, re- 

ligija iš mums žinomų senovės tautų gyvenimo 
niekuomet nėra išskiriama. Mums yra išlikę net 
jų šventyklos ir jų religinė literatūra. Savo pa- 
likimais čia tikriausiai pirmauja Egiptas. Jų šven- 
tovių architektūra ir šiandien mus stebina. Yra 
išlikusi ir gausi jų religinė literatūra. Mirusiųjų 
knygos yra plačiai žinomos. Daug šventyklų at- 
kasta ir Palestinoje, Asirijoje ir kitur. 


Apie pačių seniausių žmonių tikėjimą mums 
kalba tik Šv. Raštas. Archeologinių liekanų iš tų 


97 


laikų neturime. Tačiau apie tų senovės Žmonių 
tikėjimą, neturint kitokių archeologinių liekanų, 
mums pakankamai liudija jų laidojimo būdas: 
kūnas nepametamas bet kaip, o su pagarba pade- 
damas graban, žemėn. Yra aiškių duomenų, kad 
jie tikėjo į pomirtinį gyvenimą. Jie tikėjo, kad 
su mirtimi ne viskas baigiasi, bet kad ir po mir- 
ties žmogus gyvena. Tik jie tą mirusiųjų gyve- 


nimą dažnai savotiškai suprato. Dažnai jie manė, 


kad ir mirusieji naudojasi įvairiomis šio gyve- 
nimo reikmenėmis, net maistu. Štai kodėl į jų 
kapą kartais būdavo dedami baldai, maistas ir 
panašūs dalykai. 

II. Religijos vaidmuo gyvenime 

Pripažistant, kad religija yra visuotinis tautų 
gyvenime reiškinys, kyla klausimas, kaip toji re- 
ligija veikė ir veikia atskiro žmogaus ir tautų 
gyvenimą. 

Tuo klausimu yra du priešingu teigimu: 

1. Religija žmogų ir tautas veikia neigiamai, 
ir 

2. Religija žmogų ir tautas veikia teigiamai. 

A) Pirmasis teigimas. Religijos priešai vi- 
suomet mėgsta sakyti, kad religija tautoms daro 
tik neigiamos įtakos: esą, ji palaikanti prietarus, 
kad esąs kažkoks Dievas, kažkoks pomirtinis gy- 
venimas, kad religija trukdo žmonijos pažangą, 
nukreipdama“ jos dėmesi nuo žemiškų į kažko- 
kius dangiškus dalykus. Marksistų yra ypač daž- 
nai kartojama, kad „religija yra opiumas liau- 
džiai", kuris ją migdo, svaigina ir tuo būdu ją 
atitraukia nuo luomų, klasių kovos. Taigi, reli- 
gija tik neigiamai veikianti liaudi, ir todėl prieš 
reliciją kovojama visomis priemonėmis. Tr gerai 
žinome, kaip marksizmas, ypač gi bedieviškasis 
komunizmas, aršiausia marksizmo forma, prieš 
ta religiją kovoja. Paremti ant dialektinio mate- 
rializmo, komunizmas ir aplamai marksizmas ne- 
randa gvvenime vietos dvasiai, taigi nė religijai. 
Bet plačiau apie šią pažiūrą čia kalbėti netenka, 
nes jos klaidingumas pilnai paaiškėja iš antrojo 
teigimo argumentų, kurie aiškiai įrodo, kad re- 
ligija veikianti teigiamai ir atskirus žmones ir 
tautas. 

B) Antrasis teigimas. Tikrasis religijos ver- 
tės supartimas glūdi antrajame teigime. Tik čia 
tenka pastebėti, kad religija religijai nelygi. Yra 
visa eilė ir pseudo-religiių, pilnų klaidingų pa- 
žiūrų į Dievą ir žmogų, iškreipiančių net prigim- 
ties istatymus. Jų veikimas žmogui ir visuome- 
nei gali būti net labai žalingas. Apie tokias mes 
čia nė nekalbame. Mes čia turime veikiau prieš 
akis Kristaus religiją, kuri, be natūralinės reli- 
gijos elementų, iima i save ir gausų Kristaus ap- 
reiškimo lobi. Katalikų Bažnyčia yra kaip tik 
šios Kristaus religijos atstovė ir reiškėja. Tik jos 
skelbiamoji religija išganingai veikia pilnu svo- 
riu asmenis ir tautas, ir todėl tik ią mes turėsime 
prieš akis, kalbėdami apie religijos įtaką gyve- 
nimui. 

Kalbant apie religiją apskritai, pirmiausia 
tenka pažymėti, kad religija yra kažkas išplau- 
kiavčio iš pačios žmosaus protingos prigimties, 
taigi ji yra žmogui kažkas natūralų. 

Jei religiją suprantame kaip moralinį ryšį su 
Dievu, kaip tikėjimą į Dievą ir Jo kultą, tai rei- 
kia pasakyti, kad jau pati žmogaus protingoji 
prigimtis, pats žmogaus protas jį veda į Dievo 
Kūrėjo, Pirmosios Tiesos ir Paskutinio žmogaus 
Tikslo pažinimą ir pripažinimą bei Jo garbinimą. 
Pasiremdamas priežastingumo dėsniu, žmogaus 
protas prieina išvados, kad turi būti kokia nors 
labai tobula būtybė, kuri yra priežastis viso re- 
gimojo pasaulio. Stebėdamas gi tikslingumą ne- 
protingoje gamtoje, jis prieina išvados, kad turi 
būti koks aukščiausias protas, kuris viską kreipia 
ir veda į tikslą. 

Žmogaus protas ne tik jį veda į Dievo, kaip 
Pirmosios Priežasties pažinimą, bet jis rodo taip 
pat, kad toji Aukščiausioji Būtybė yra Žmogaus 
gyvenimo vairuotojas ir paskutinis jo tikslas. 
Žmogui šitą priklausomybę nuo Dievo pripažįs- 
tant ir išgyvenant, tarp Dievo ir žmogaus užsi- 
mezga moralinis ryšys, kuris ir sudaro religiją. 
Vien ontologinis, fizinis ryšys su Dievu, vien fi- 
zinė jo priklausomybė nuo Dievo, kaip pirmosios 
priežasties, dar nėra religija. Ta prasme ir visa 
gyvoji ir negyvoji gamta yra Dievo priklauso- 
mybėje. Religija yra kažkas sąmoningo, išgyve- 
namo, atiaučiamo. Tai priklausomybės nuo Die- 
vo pripažinimas ar sąmoningas su Dievu susiri- 
šimas. Šitai tikrai nelieka be įtakos visam žmo- 
gaus ir tautų gyvenimui. 

Religijos vaidmuo gyvenime yra įvairus. 

1. Religija praplečia žmonijos akiratį ir pagi- 
lina jos žinias. — Pirmiausia religija praplečia 
mūsu akirati ir pagilina mūsu žinias. Dieviškasis 
apreiškimas, mums žinomas iš Senojo ir Naujojo 
Istatvmo. ne tik dažnai patvirtina žmogaus proto 
išvadas. bet jas ir gerokai praplečia bei pagilina, 
atskleisdamas naujus horizontus. Čia žmogus 
randa atsakymus į klausimus, i kuriuos jo protas 
atsakvmo nerado arba kur jo protas negalėjo vi- 
sai aiškiai su tikrumu pasisakyti. Žmogui jau ne- 
reikia tada blaškvtis nežinojime ar abejojimuose 
dėl pagrindinių savo gyvenimo tikslų bei užda- 
vinių. 

Tiesa. šias tiesas ne paties žmogaus protas yra 
susekęs. Vistik jas priimti jis turi pakankamai 
motyvų, o joms atmesti arba visai motyvų trūks- 
ta arba jų nepakanka. Tr todėl žmogaus protas, 
jas priimant, nėra sužalojamas ar pažeidžiamas. 

„Net ir Žmonijos praeičiai pažinti apreikštoji 
religija su savo istorinėmis knygomis mums turi 
didelių nuopelnų. Jos ne vieną ir netikintį už- 
vedė ant kelio patyrinėti tą ar kitą kraštą arba 
tauta. Pradėti gi archeologiniai kasinėjimai tik 
patvirtino Šv. Rašto pateikiamas apie gilią se- 
nove žinias. ( Plg. i si oi “Šv. Rašto įna- 
Sas 1 ZMoniios žini [6] n p 6 nė I] 
1949, 111,N- 0) 


2. Religija — žmogaus kilnumo ir jo teisių 
atrama. — Privažindamos Dievo buvimą, visos 
religijos „babrėžia. kad Dievas yra žmogaus Lei- 
dčias. Kūrėjas ir Tėvas. Ypač tai iškelia Kristaus 
religija, nusakvdama tikrai nuostabius santykius 
tarp Dievo ir žmogaus. Dievas ne tik žmogų su- 

kūrė iš nieko ir leido jį į pasaulį, bet jį padarė ir 
savo vaiku, padarė savo dieviškos prigimties da- 
lininku“? Per jį (Kristų) (Dievas) dovanojo 
mums didžiausius ir brangiausius pažadus, kad 
jūs jais pasidarytumėte dieviškos prigimties da- 
įyviai'', sako šv. Petras Apaštalas (2 Petr. 1, 4). 

Žmogus yra sukurtas pagal Dievo paveikslą 
ir panasumą (Pradž. 1, 20), todėl jis yra ypa- 
tingas Dievo rankų kūrinys, apdovanotas nemir- 
tinga siela ir laisva valia, skirtas amžinoje lai- 
mėje pas Dievą gyventi. Tuo būdu žmogus jau 
pačia savo būtybe ir paskirtimi iškyla virsum šio 
regimojo pasaulio ir yra jo valdovas. Taigi jis 
negali būti pavergiamas žemės reikalams, bet 
veikiau viskas turi būti jo priklausomybėje ir 
valdžioje. Žmogus yra sau tikslas ir negali keno 
nors tik įrankiu tapti. Štai kodėl religija visuo- 
met skelbia ir gina Žmogaus asmens nepalygina- 
mą vertę: jo asmens kilnumą, didybę, jo teises, jo 
laisvę. 

Kaip religijos šviesoje žmogus kyla, taip be 
jos spindulių jis nyksta ir smunka. Tikrai, kur 
neigiamas Dievas ir religija, ten žmogui visa tai 
paneigiama ir jis degraduojamas į paprastus gy- 
vulius ar žvėrelius, nebent jam pripažįstamas tik 
aukštesnis evoliucijos laipsnis. Bet esmėje nuo 
gyvulių jis nieku nesiskiriąs, kaip tai ypač ryš- 
kiai šiandien pabrėžiama marksistiniam ateizme, 
kur todėl žmogui nepripažįstama jokių įgimtų 
teisių ir kur jis turi tik tai, kas jam valstybės ko- 
kiais nors sumetimais suteikiama. Ten ir “huma- 
niškumo"' sąvoka kategoriškai skiriasi nuo krikš- 
čioniško humaniškumo sąvokos. 

Įdomu pastebėti, kad kadaise vienas ateisti- 
nių sąjūdžių kaip tik reiškėsi kova už žmogaus 
teises ir jo didybę. Pripažinti Dievą viršum visa 
ko, laikyti jį visatos centru (teocentrizmas), bu- 
vo laikoma žmogaus pažeminimu, jo degradavi- 
mu. Jų teigimu, žmogui turėjo būti pripažinta 
pasaulyje centrinė vieta (antropocentrizmas). 

Deja, atskilęs nuo savo natūralaus centro — 
Dievo, pats panorėjęs būti visa ko centru, žmo- 
gus nepajėgė ilgai toje savo didybėje išsilaikyti. 
Naujieji ateistai greit pradėjo kėsintis ir į pasau- 
lio centran iškeltąjį žmogų: jis tuoj buvo jų pa- 
statytas vienoje eilėje su kitais gyviais ir vieno- 
dai su jais buvo vertinamas bei traktuojamas. 
Taigi, atskirtas nuo Dievo žmogus visu logiškų 
nuoseklumų buvo nusmukdytas iki gyvulio. Prieš 
tuos jų pasikėsinimus šiandien tik religija, tik 
Bažnyčia nuoširdžiai gina žmogų, gina jo kilnu- 
mą ir jo teises. Šiuos nuopelnus Katalikų Baž- 
nyčiai šiandien atvirai pripažįsta ir kitatikiai. 

3. Religija stiprina atskirų žmonių ir tautų 
dorą. — Dorinio įstatymo sankcija yra pats Die- 
vas. Žmogų tai veikia visai kitaip, negu Kanto 
kategorinis imperatyvas: tu privalai tai daryti. 
Žmogui neužtenka žinoti, kad jis privalo tą ar 
kitą daryti. Labai dažnai jis reikalingas daug 
stipresnio akstino, kad elgtųsi dorai, žinant ypač 
jo silpnumą jo gimtosios nuodėmės, kuri, nors 
žmogaus prigimties nesunaikino, vistik ją pažei- 
dė ir per tai gerokai susilpnino. Štai kodėl žmo- 

gus dažnai daro ne tai, ko nori, bet tai, ko nenori, 
elgdamasis prieš aiškų Dievo įstatymą. Mes juk 
žinome, kad įstatymas yra dvasinis; bet aš esu 
kūninis, parduotas į nuodėmės valdžią. Nes ką aš 
darau, aš neišmanau; nes ne gera, kurio noriu, aš 
darau, bet darau pikta, kurio nekenčiu. O jei tai 
darau, ko nenoriu, aš juk pritariu įstatymui, kad 
jis geras. Dabar gi tai darau jau nebe aš, bet gy- 
venanti manyje nuodėmė. Nes žinau, kad ma- 
nyje, tai yra, mano kūne, negyvena gerumas. Nes 
norėti yra arti manęs, bet padaryti gera aš ne- 
įstengiu. Nes aš darau ne gera, kurio noriu, bet 
darau pikta, ko nenoriu. O jei aš tai darau, ko 
nenoriu, darau jau nebe aš, bet gyvenanti ma- 
nyje nuodėmė. Taigi, aš randu tokį įstatymą, kad 
kai aš noriu daryti gera, prie manęs yra prikibęs 
piktumas. Aš, tiesa, gėriuosi Dievo įstatymu, žiū- 
rint vidujinio žmogaus, bet matau savo sąna- 
riuose kitą įstatymą, pasipriešinantį mano proto 
įstatymui ir darantį mane belaisvį nuodėmės įsta- 
tymo, kurs yra mano sąnariuose“, sako šv. Po- 
vilas Apaštalas (Rom. 7, 14—23). 


Šie pilni kartėlio Apaštalo žodžiai yra kas- 
dieninės patirties patvirtinti. Štai kodėl reikia 1a- 
bai stiprių motyvų, kurie padėtų tikrai efekty- 
viai žmogiškos prigimties maištingumą prieš Die- 
vo įstatymus apvaldyti. Tai padaro ne tik Dievo 
malonė, stiprinanti žmogų iš vidaus, bet ir prisi- 
minimas Dievo, kurs baudžia įstatymo laužyto- 
jus. Tiesa, religija apskritai žmogų moko veikti 
iš Dievo meilės, o ne iš baimės. Tačiau kartais ir 
baimės akstinas žmogui yra reikalingas ar bent 
naudingas. Ne kiekvienas baimės jausmas yra 
peiktinas. Ypač gi mūsų santykiuose su Dievu 
baimė iš pagarbos (“timor reverentialis') nė 
kiek nesusilpnina mūsų meilės Jam. 


Kiek daug pasitarnauja religija asmenų ir 
tautų dorinimui, lengva pastebėti gyvenimo prak- 
tikoje. Kur religija gilesnė, ten ir dora aukš- 
tesnė. Religija yra tikrai asmenų ir tautų doros 
pagrindas. 


Tiesa, ne kartą tenka matyti tautose ir liūd- 
nesnių reiškinių, kada, rodos, nė religija nepa- 
jėgia Žmogaus apvaldyti. Tai pastebima ypač 
ten, kur įsigali blogi papročiai, pav., girtavimas, 
seksualinis palaidumas, arba didelių sukrėtimų 
valandose, kaip karai, kada žmogaus dorinis jaus- 
mas nelemtų papročių ar įvykių dažnai yra ge- 
rokai atbukinamas ir maištingai žmogaus prigim- 
čiai atsiranda palanki siautėjimo dirva. Tokiose 
sąlygose kaip tik ne retai ir prasiveržia žmogaus 
laukiniškumas. Ir tai nenuostabu, nes religija 
juk nepakeičia žmogaus prigimties, tik daugiau 
ar mažiau stiprina jame geruosius pradus, žiū- 
rint, kaip giliai religija žmogų yra apėmusi. Jei 
ji dar nebuvo spėjusi visą Žmogų persunkti ir 
buvo tik jo paviršiuj, be abejo, ji negalėjo pa- 
reikšti visos savo įtakos, ir todėl didelių sukr6ė- 
tUumų valandose žmogus dažnai nepajėgia išlai- 
kyti pusiausvyros. Be abejo, tokie reiškiniai ver- 
Čia susimastyti kiekvieną ir peržvelgti, kaip gi- 
liai religija yra įleidusi tautoje šaknis. Jie gali 
labai akivaizdžiai parodyti, kaip ji dar labai pa- 


viršutiniška ir dar visai nesuaugusi su tautos 
kūnu. 
- Jei dora, atremta religija, kartais, nelengvai 
žengla gyvenimo keliu, tai laisvamanių skelbia- 
moji nepriklausomoji arba laisvoji etika žmogų 
visai suklupdo, išvesdama jį į gyvenimo šunke- 
lius. Pastangos sukurti dorovinius nuostatus, ne- 
priklausomus nuo Dievo, žmonijai tikrai nieko 
gero nedavė. Žmogus čia paliekamas savo gyvu- 
liškume, kuriam pataikaujama. Tikrai, laisvoji 
etika yra paremta tik utilitaristiniais išskaičiavi- 
mais ir nežiūri žmogaus vidaus pakėlimo, jo su- 
dvasinimo. Dažnai ji leidžia daryti tai, kas tik- 
rai yra nedora. 


Nepripažindama Dievo nė jo įstatymų, lais- 
voji etika atmeta arba ignoruoja daug dorinio 
gyvenimo reikalavimų, kuriuos skelbia dorovė, 
religija pagrįsta. Tiesa, jų skelbimas dar nereiš- 
kia jų igyvendinimo. Bet iš kitos pusės principi- 
nis jų atsižadėjimas žmonijos tikrai nepakels 
aukščiau dorovėje, o jų skelbimas ir nuolatinis 
reikalavimas tuos doros nuostatus įgyvendinti 
žmogui yra vis naujas akstinas sutelkti savo jė- 
gas kilti dorovėje. Geros valios žmoguje ilgai- 
niui tai tikrai neš vaisiaus, ypač kad Dievas vei- 
kia žmoguje savo malone ir padeda jam doros rei- 
kalavimus igyvendinti. Žmogų psichologiškai vei- 
kia teigiamai dar ir tai, jog jis žino, kad Dievas 
stebi žmogaus pastangas ir jas laimina,. žino taip 
pat, kad už dora gyvenimą jo laukia gausus už- 
mokesnis danguje. Žmogus jau toks yra, kad jis 
veikia daugybės akstinų įtakoje ir apskritai jo 
veikimą nulemia stipriausieji. 

4. Religija veikia jaunimo auklėjimą. — Re- 
ligijos itaka jaunimo auklėjime yra viena reikš- 
mingiausių, nes duoda žmogaus gyvenimui kryp- 
tį ir nužymi visam jo veikimui gaires. 

Jauno žmogaus asmenybės formavimas pri- 
klauso nuo vienokios ar kitokios pažiūros į žmo- 
gų ir į jo gyvenimo uždavinius bei tikslus. Jei 
žmogaus gyvenimas ir veikla turi ribotis gyvu- 
lio pasauliu, auklėjimo uždavinys bus jame tik 
gyvuli ištobulinti, jį išdresiruoti. Jei tačiau žmo- 
gus bus suprantamas, kaip dviejų pasaulių — 
dvasios ir kūno — junginys, kuriame gyvena Die- 
vybės kibirkštis, ir kuris todėl gali siekti nuosta- 
bių aukštumų, žmogaus auklėjimo uždaviniai bus 
visai kitokios apimties. 

Religija žmogaus dėmesį kreipia ypač į trans- 
cedentinį pasauli ir visuomet pabrėžia mūsų są- 
sają su juo. Bet ji nėra abejinga ir šiam pasauliui 
bei mūsų gyvenimui jame. Priešingai, Ji aus 
do, kad tai tik du skirtingi to paties mūsų gyvė- 
nimo etapai: laikinasis ir amžinasis, 1r kad antra- 
sis yra esminėje priklausomybėje nuo pirmojo: 
amžinasis gyvenimas bus laimingas ar nelaimin- 
gas žiūrint, kaip buvo gyvenamas laikinasis gy- 
venimas, t. y. žiūrint, kaip buvo gyvenama Cia 
žemėje. saaa, 

Šios žemės kelionėje turėti aiškias ir tikras di- 
rektyvas, kokias teikia religija, ypač 2 2 a 
jaunimui. Ekepsrimentams Jis laiko neturi, J1e 


būtų jam net žalingi, nes klaidingi žingsniai gali 
aaa Į Jautrią jaunimo sielą net neišgydomas 
aizdas. 


„ Ypač idealistiniam jaunuomenės auklėji- 
mui daug padeda religija, nurodydama jaunuo- 
mene! tarnscendentinius idealus ir padėdama už- 
miršti savo asmeninius interesus. Priešingai, ten 
kur religija gyvenime nepirmauja, susidaro la- 
bai palankios sąlygos išaugti žemam egoizmui. 
Tada pradedama vertinti tik apčiuopiami daly- 
kai, nešą asmeninės medžiaginės naudos. Ten ma- 
tas viskam tampa medžiaga ir jos teikiami ma- 
lonumai. 


Gyvenime tačiau idealizmas yra reikalingas, 
nes jis dažnai reikalauja nesavanaudiško pasiau- 
kojimo. Apie tokį kaip tik dažnai kalba religija 
Ir jo moko, ji siedama su transcendentinėmis ir 
amžinomis vertybėmis. 


Religijai, atseit Bažnyčiai, dažnai daromas 
stambus priekaištas, esą, faktiškai ji maža žmogų 
paveikianti arba net visai nedaranti įtakos žmo- 
gaus gyvenimui. Antai, net po ilgo auklėjimo kil- 
nių idealų meilėje žmogus staiga šunkeliais nu- 
eina. Ar didelė pažanga matyti žmonėse beveik 
po dviejų tūkstančių metų žmonijos religinimo 
Kristaus mokslu? Svarbiausia, kad šiame prie- 
kaište' identifikuojama religijos skelbėjų uolu- 
mas ar neuolumas su pačia religija. 


Į tai tenka pasakyti, kad religija žmogaus pri- 
gimties nepakeičia, tik stengiasi ją apvaldyti, pa- 
našiai kaip laukinę kalnų vandens srovę stengia- 
masi suvesti į kanalus ir vamzdžius, ir taip pri- 
verčiama ją sukti naudingą jėgainės ratą. Ta- 
čiau ir apvaldyta prigimtis nėra tai ramūs van- 
dens, kurie teka neišsiliedami į krantus. Ji dar 
vis panaši į verpetą, tiesa, apvaldytą, bet kuris 
dar vis kunkuliuoja, ir todėl gali iškilti į paviršių 
ir mažiau kilnūs elementai. Kad jie neiškiltų, 
žmogus turi nuolat budėti, vengdamas palankių 
sąlygų tam iškilimui, tuo pat laiku stiprindamas 
savo dvasios polėkius intensyviu sakramentiniu 
gyvenimu. 


Kas tokiomis pastangomis įsigyjama, netampa 
žmogiškos prigimties, bet tik individo asmenine 
nuosavybe, todėl iš tėvų nepaveldima drauge su 
paveldima iš jų žmogiška prigimtimi. Štai kodėl 
kiekvienas žmogus turi viską pradėti iš naujo ir 
pereiti tuos pačius etapus. Bažnyčia negauna į 
rankas jau suformuoto krikščionies, bet tokį pat 
pagonį, kokie buvo jo tėvai ir jo tėvų tėvai, su 
tokiais pat nuodėmingais puolusio žmogaus pa- 
linkimais, taip kad Bažnyčia savo auklėjimo dar- 
ba turi pradėti nuo pat pradžių. Jį gali paleng- 
vinti tik kultūros didesnis ar mažesnis paveldė- 
iimas iš savo prosenių. Bet pats antgamtinis gy- 
venimas yra nepaveldimas. Tai turėjo būti tačiau 
privilegija nepraradusios pirmapradžio teisumo 
žmonijos. Deja, ji negrąžinamai žuvo visai žmo- 
nijai su pirmųjų tėvų nuodėme. 

Jei Bažnyčios religinimo ir auklėjimo darbas 
neneša kartais pakankamų vaisių, tai čia daž- 
niausiai kaltos sąlygos, kuriose Bažnyčiai tenka 

dirbti. Juk yra tiek daug veiksnių, kurie tą Baž- 
nyčios darbą be atvangos trukdo. Bedievybė vi- 
suose savo laipsniuose veikia ne tik trukdomai, 
bet ir griaunamai. Ar tai vieši persekiojimai, ar 
tai Bažnyčios veiklos trukdymai valstybiniais 
įstatymais po laicizmo, laisvamanybės priedanga, 
ar tai nesudraudžiamas žmonių viliojimas į nuo- 
dėmę, trukdo Bažnyčios išganingai veiklai pasi- 
reikšti visame savo veiksmingume. Visi šiandien 
matome ir jaučiame, kiek blogo daro pasaulyje 
laisvamaniškoji spauda, nedoras kinas ir kt. Baž- 
nyčiai visa tai atsverti yra didelis uždavinys, ir 
anų daromą žalą jai ne išsyk pavyksta sutram- 
dyti. Ypač jaunimui dėl to tenka nukentėti, ka- 
dangi jis yra jautresnis ir lengviau pasiduoda 
įspūdžiui. 

Reikia dar pažymėti, kad religija savaime nie- 
ko nedaro. Ji veikia tik ten, kur su ja bendradar- 
biaujama, kur jai talkininkaujama. Ir gražiausi 


bei kilniausi mokslai gyvenime nieko nepadeda, 
jei jie nebus išklausomi ir nebus jų nurodymais 
gyvenama bei veikiama. Taip ir žmonijos 1šga- 
nymas gali ateiti tik sąmoningų mūsų prisidė- 


jimu ir įsijungimu į antgamtinį mūsų perkeitimo 
procesą. “Kas jį priėmė, tiems jis davė galios būti 
Dievo vaikais“, sakoma apie Kristų šv. Jono 
Evangelijos prologe (1, 12). į Ša 
Krikščionybės nuopelnų, jos veikimo vaisių 
pasaulyje mes vistik neturime mažinti. Jie tik- 
rai yra milžiniški, žiūrint, kiek daug pagerinimų 
žmonijoje ir jos labui ji yra sukūrusi. Ir jei dar 
vis yra trūkumų, tai čia kalta nekrikščionybė, 
bet jau pats žmogus, kuris nepajėgia įgyvendinti 
tai, ko religija iš jo reikalauja. Taigi, ne pati sis- 
tema kalta, bet žmogaus nepajėgimas jos reali- 
zuoti gyvenime. Būtų todėl didžiausias neišma- 
nymas norėti pakeisti pačią sistemą, kai dėl pa- 
sitaikomų trūkumų ne ji kalta, o tik pasirinktos 

priemonės, įrankiai. Štai kodėl pasaulis netur. 
leškoti krikščionybei pakaitalo, — geresnio už 
ją jis nieko lr neras, — bet tik stengtis labiau 
įtempti savo jėgas ir stropiau stengtis realizuoti 
gyvenime tai, ką krikščionybė jau du tūkstančiai 
metų skelbia. "lai tinka ne tik atskiriems asme- 
nims, bet ir tautoms. Ir tautas religija giliau pa- 
veikia tik tas, kur randama jai daugiau pritarimo 
ir noro bendradarbiauti, kur leidžiama jai laisvai 
prabilti į kilniausius tautos jausmus. 

5. Religija stiprina valstybes ir švelnina taus 
tų tarpusavio santykius. — “Iustitia est funda- 
mentum regnorum'“, sako sena patarlė, daugelio 
tūkstančių metų praktikos patvirtinta. Kam gi 
daugiau už religiją rūpi įgyvendinti teisingumas 
visuose valstybes sluogsniuose? Jai rūpi teisin- 
gumas ne tik piliečių tarpusavio santykiuose, bet 
1r piliečių valstybės atžvilgiu bei valstybės at- 
žvilgiu į savo piliečius. Kai tai yra įgyvendinta, 
valstybėje yra tvarka ir ramybė; kur jos nėra, 
kiekvienas mano esąs įgaliotas ginti savo teisę 
pats, iš kur kyla sąmyšiai ir revoliucijos, ir vals- 
tybė eina silpnėjimo bei irimo keliu. 

Remdama dorą visose srityse, religija, atseit 
Bažnyčia, daug prisideda prie piliečių sudraus- 
minimo valstybės atžvilgiu, reikalaudama pa- 
klusti teisingiems valstybės įstatymams ir sąži- 
nėje. “Kiekvienas tepasiduodie aukštesniosioms 
vyriausyoėms; nes nera valdžios, kaip tik 1š Die- 
vo; kurios gi yra, jos Dievo įstatytos. Taigi, kas 
priešinasi valdžiai, tas priešinasi Dievo sutvarky- 
mui. Kurie priešinasi, patys sau pelnosi pasmer- 
kimą ... Taigi, yra jums reikalo pasiduoti ne tik 
dėl rūstybės, bet ir dėl sąžinės", sako šv. Povilas 
Apaštalas (Rom. 13, 1-2, 5). 

Bažnyčia tačiau smerkia valstybinį absoliu- 
tizmą ir jokios vertės jos neteisingiems įstaty- 
mams nepripažįsta. Tokie įstatymai Žmogaus są- 
žinėje nesaisto, nes tai jokie įstatymai. “Jūs pa- 
tys nutarkite, ar teisinga Dievo akivaizdoje la- 
biau jūsų klausyti, kaip Dievo“, sako Petras ir 
Jonas Apaštalai sinedrijaus žmonėms, kurie no- 
rėjo jiems uždrausti kalbėti minioms apie Kristų 
(Apd. 4, 19). Tai yra įspėjimas tiems, kurie 
bandytų leisti neteisingus potvarkius krašte 
Valstybė nėra visagalė, ir ji joks moralybės 
mastas. Ki | 

Kreipdamosi į piliečių sąžinę, Bažnyčia reika- 
lauja būti lojaliais savo kraštui ir savo valstybei. 
“Atiduokite, kas ciesoriaus, ciesoriui ir, kas Die- 
vo, Dievui“, sako Kristus (Mk. 12, 17). Tą pačią 
mintį ir šv. Povilas iškelia savo laiške romėnams: 
“Atiduokite visiems, ką esate kalti: kam mokestį 
— mokestį, kam muitą — muitą, kam baimę — 
baimę, kam pagarbą — pagarbą" (Rom. o) 
Taigi, Bažnyčia nėra valstybės priešas ar konku- 
rentas, bet nuoširdus rėmėjas ir bendradarbis. To 
negali matyti tik aršus bedievis ar prisiekęs lai- 
cistas, kurie bijo gilios ir galingos Bažnyčios įta- 
kos žmonėse ne pagal jųjų įsitikinimus. 

Stiprindama savo religine dorine veikla tau- 
tas ir valstybes, Katalikų Bažnyčia negali remti 
ir neremia nesveiko tautų ar valstybių uždarumo, 
ypač gi jų antagonizmo. Ir tai suprantama, nes 


juk visi Žmonės yra Dievo vaikai ir broliai savo 
tarpe. Jei jie gyvena pasidalinę atskiromis tauti- 
nemis šeimomis, tai ir tuomet jie neturi užmiršti 
kad tai broliškos šeimos ir kad jų tarpe Lari vieš- 
patauti broliška santarvė ir meilė, 

Deja, gyvenimo pavyzdžiai kalba priešingai. 
Tautų ir valstybių antagonizmas ir is to kylą 
karai eina tarsi raudona gija per visus šimtme- 
Č.us, kartais daugiau, kartais, mažiau beliepsno- 
ją. "Ei rodo, kad žmonija dar labai toli nuo Baž- 
nyčios skelbiamos solidarumo minties ir kad ti- 
kintiesiems čia dar labai plati darbo dirva. Dar 
daug teks žmoniją kultūrinti, iki ji pilnai įsisą- 
monins, kad ne karas yra tinkamas ginčų spren- 
dėjas. Jėga teisės nekuria, bet tik pastato prieš 
įvykusį taktą. Ir mažieji bei silpnieji turi lygias 
teises su didžiaisiais ir galingaisiais į egzistenciją. 
„6. Religija veikia įstatymdavystę. — Žmoni- 
Ja yra tvarkoma ne tik Dievo, prigimties ir Baž- 
nyčios įsakymais, bet ir pozityviais valstybės 
įstatymais. Bet šie neturi prieštarauti pirmie- 
siems. Tai būtina sąlyga ir darniam valstybės 
augimui, vystymuisi ir pastoviai jos piliečių ge- 
rovei bei laimei. Ten, kur nepaisoma prigimties 
lr Dievo įstatymų, kur nebojama tikinčiųjų reli- 
ginės bendruomenės reikalų, pilnutinis tautos 
išsivystymas yra slopinamas ir dėl to pati tauta 
pradeda silpnėti ir nykti, nes tuo griaunami žmo- 
gaus dvasinio gyvenimo pagrindai ir raunamos 
viso jo gyvenimo gairės, kurios turi nurodyti ir 
to gyvenimo kryptį ir sudaryti darniam žmogiškų 
galių išsivystymui tinkamas sąlygas. 

Deja, istorija ir net mūsų laikai rodo daug 
šios rūšies faktų, kur Žmogus, atplėštas nuo Die- 
vo ir nuo jo bei prigimties įstatymų, pradėjo eiti 
nužmogėjimo bei sugyvulėjimo keliu. Tik nusto- 
jant būti žmogumi, deja, žmogui nepavyksta 
tapti gyvuliu, nes gyvulys veikia bent savo sveiko 
instinkto vadovaujamas, kai tuo tarpu toksai nu- 
žmogintas žmogus ir to neturi, ir todėl jis už 
žverį yra baisesnis. 

Kur tačiau religija yra pagarboje, kur noriai 
klausoma jos balso ir paisoma jos direktyvų, tau- 
tos gyvenimas įgauna visai priešingą kryptį. Čia 
valstybės įstatymai, jei jie ir nepakartoja Dievo 
ir Bažnyčios įsakymų, tai jie jų ne tik negriauna, 
bet veikiau juos suponuoja ir sudaro savo pilie- 
*iams sąlygas juos gyvenime realizuoti. 

Valstybė savo įstatymais neturi būti indife- 
rentiška religijos atžvilgiu. Tai reikštų indiferen- 
tizmą paties Dievo atžvilgiu, kas yra neleistina. 
Šiandien daug kalbama apie sąžinės laisvę, apie 
laisvę rašyti, mokyti ir t. t. Tai nereiškia, kad 
valstybė turi būti indiferentiška gero ir pikto, 
tiesos ir netiesos atžvilgiu. Jų vienodas traktavi- 
mas reikštų visišką valstybinės minties nusigy- 
venimą ir valstybės autoriteto bei pačios valsty- 
bės griovimą, nes tai būtų kasimasis po doriniais 
valstybės pagrindais. Tai reikštų ir klaidingą 
valstybės bei jos uždavinių supratimą: valstybė 
yra žmonių labui. Vienodai vertinant dora ir 
pikta, ji nusikalsta šiam savo natūraliam pasky- 
rimui. 

Bažnyčiai rūpi, kad doriniai valstybės pagrin- 
dai būtų itin stiprūs, kad teisė ir teisingumas 
dvelktų visuose jos įstatymuose, kas yra laidas 
jos jėgos ir klestėjimo. Štai kodėl jai rūpi, kad 
įstatymų leidimo organai būtų be priekaištų ir 
tikrai nuoširdžiai rūpintųsi valstybės gerove. Ji 
todėl nėra abejinga, kas bus išrinktas į aukščiau- 
sias valstybės institucijas: jai rūpi, kad į ten pa- 
tektų žmonės, kurie paiso ir religinių tautos inte- 
resų ir pozityviai juos remia. Iš savo tikinčiųjų 
todėl ji reikalauja aktyvaus prisidėjimo prie šių 
klausimų sprendimo. Ypač to reikalauja mūsų 
amžius, kada tikrai milžiniškos jėgos yra sutelk- 
tos kovoje prieš Dievą ir religiją. Pasyvi tikin- 
čiųjų laikysena tokiu momentu būtų tiesiog šių 
nepalyginamų vertybių išdavimas. 

Bažnyčia valstybės įstatymų leidime nedaly- 
vauja. Tai nereiškia tačiau, kad jie jai nerūpėtų. 
Ji patenkinta ir laiminga, kai tame dalyvauja 
geri ir sąžiningi jos vaikai. Ji tada tikra, kad tik- 
rieji valstybės interesai nebus apeiti. 

7. Religija teigiamai veikia literatūrą ir me- 
ną. — Religija veikia ne tik žmogaus protą bei 
valią; ji veikia ir jo jausmus, juos kilnindama 
bei švelnindama. Ne tik tiesa ir gėris, bet grožis 
pagauna žmogų. Štai kodėl Bažnyčia nori pa- 
teikti žmogui tikrojo grožio dalykus, kurie žmo- 
gų keltų, primindami jam amžinąsias vertybes. 
Veikdama šia kryptimi, Bažnyčia įkvepia lite- 
ratūrą ir meną, kurie, jos paveikti, stoja žmogaus 
dvasios tarnybon, ir tuo padeda jai dorinti žmo- 
nes ir tautas. 

Menui ir literatūrai Bažnyčia daro ne tik 
tiesioginės itakos, juos įkvėpdama ir vairuoda- 
ma; ji juos veikia ir netiesiogiai, juos saugodama 
nuo blogų įtakų pseudomenininkų ir kitų, draus- 
dama mene, literatūroje nuodėmei pataikauti ar 
platinti klaidingas pažiūras. Stovėdama tikėjimo 
ir doros sargyboje, ji imasi net griežtų sankcijų 
prieš tuos, kurie tai daro. Prieš blogas knygas ji 
irgi turi savo priemones: jas draudžia platinti, 
skaityti. 

Tikrą grožį Bažnyčia visuomet saugojo ir glo- 
bojo. Antai, senovės profaninę literatūrą tik Baž- 
nyčia apsaugojo nuo žlugimo. Vienuolynuose tų 
veikalų perrašinėjimui žmonės aukodavo visą 
savo gyvenimą. 


8. Religijos įtaka architektūrai. — Jei yra 
sritis, kur savo įtaką yra tikrai nuostabiai reiš- 
kusi religija, tai architektūra, iškilusi į sunkiai 
pasiekiamas aukštumas Dievo namų statyba. Ji 
čia sukūrė tiesiog stebuklus, nors techninių prie- 
monių senovėje turėta maža. O tačiau dar ir šian- 
dien mus stebina tų architektūrinių liekanų di- 
dingumas. Tai rodo, kad noras sukurti ką nors 
Dievo garbei žmones padarė genialius. Tenka 
dar pažymėti, kad juo religinis jausmas buvo gi- 
lesnis, tuo statyba buvo didingesnė. 

Statydami Dievo namus ir juos išpuošdami, 
mūsų amžiaus žmonės, atrodo, žiūri dažniau žmo- 
nių patogumo, negu Dievą pagerbti pačia sta- 
tvba. Tiesa, Dievo namai yra maldos namai ir 
todėl jie turi tarnauti žmogui, padėti jam nusi- 

teikti maldai ir apskritai bendrauti su Dievu. 
Anksčiau, atrodo, jau pats pastatas buvo laiko- 
mas tarsi himnu Dievui ir todėl buvo puošiamas 
net ir ten, kur žmogaus akis nepasiekė. Tokios 
yra kaip tik viduramžiais statytos gotinės bažny- 
čios, kurių figūras, puošiančias jų stogus, bokš- 
tus ir bokštelius, žmogaus akis tikrai dažnai ne- 
pasiekia. ) 

Grandiozinė Dievo namų statyba savo archi- 
tektūra ne tik lavino žmogaus estetinį skonį, bet 
ir kėlė jo sielą Dievop, kėlė jį į gyvenimo aukš- 
tumas, primindama jam Dievą ir amžinuosius da- 
lykus, primindama ir šio gyvenimo nepastovu- 
mą bei praeinamumą. To siekia, be abejo, Baž- 
nyčia ir dabar, nors ir ne monumentaline sta- 
tyba. Tik, deja, modernusis menas čia dar vis ne- 
pajėgia surasti pagaunančios religinės išraiškos 
formų. Savo masyvumu modernūs Dievo namai 
dažnai žmogų ir jo maldą prie žemės slėgia, užuot 
jiems davę sparnus kilti prie Dievo sosto. 

9. Religija skatina labdarybę. — “Beturčių 
jūs visuomet turite su savim ir, kada tik norite, 
galite daryti jiems gera", yra pasakęs Kristus 
(Mk. 14, 7). Iš tiesų, pasaulyje jų niekuomet ne- 
stokojo, ir tuo būdu niekuomet žmonėms netrū- 
ko progos daryti jiems gera. Prie jų reikia pri- 
skaityti be globos paliktus našlaičius, ligonius, 
invalidus. Jie visi lygiai reikalingi mūsų užuo- 
jautos, pagalbos ir globos. 

Nietzsche visa tai smerkia. Užuojautos jaus- 
mas jam yra didžiausias nusikaltimas. Tokie žmo- 
nės, visokie paliegėliai ir panašūs, turį būti su- 
naikinti be jokio pasigailėjimo, ir neturį būti nei 
valstybei nei paskiriems žmonėms našta. 

Šias Nietzschės pažiūras vokiečių naciai pri- 
taikė gyvenime. Tūkstančiai buvo žudomi Vokie- 
tijoje visokie proto ligoniai ir į juos panašūs. Tai 
sukrėtė visą pasaulį. 

Kas gi stojo tada tų vargšų ginti? Bažnyčia! 
Ji šaukte šaukė, kad žmogus neturi teisės dispo- 
nuoti ne tik savo, bet ir kito gyvybe. Net jei kito 
nužudymas atrodytų jam patarnavimas (eutana- 
zija), ir tuo atveju žmogus neturi teisės jo žudyti. 
Tik Dievas yra žmogaus gyvybės Viešpats. Jis 
žmogų pašauks pas save, kada jam tai patiks. 

Visi gerai matome, kiek daug yra pasaulyje 
vargo ir skurdo. Ir kiek visokių nelaimių žmogų 
ištinka jo gyvenimo kelyje! Ir dažnai nematyti, 
kad nelaimingasis būtų pats dėl to kaltas. Daug 
nekaltai kenčia dėl kitų žmonių piktumo. Jei 
Dievas tačiau tai leidžia, tai, be abejo, kad jis 
turi sau vienam žinomų motyvų. Jis tačiau to 
neleistų. jei jis nebūtų tiek galingas, kad ir iš 
pikto galėtų gera išvesti, sako šv. Augustinas. Jis 
leidžia piktam pasaulyje reikštis, duodamas pro- 
gos gerlesiems savo gerumą parodyti darbais. 
Kai kartą mokytiniai Kristų paklausė: “Rabbi, 
kas nusidėjo, šitas, ar io gimdytojai, kad jis gimė 
pasi E sak : Nei šis nusidėjo, nei jo gim- 
ytojai. bet — kad pasireikštų jame Di - 
bai Gajos kva Svožaa 


Dievo darbai žmonėse — tai jo gerumo ste- 
buklai, kuriuos Jis gausiai daro visiems, neišskir- 


damas net piktųjų. Jis “leidžia savo saulei tekėti 
ant gerųjų ir piktųjų ir lydina ant teisiųjų ir ne- 
teisiųjų" (Mt. 5, 45). 

Savo gerumą tačiau Dievas nori pareikšti ir 
per kitus, į gerų darbų darymą įtraukdamas kiek- 
vieną paskirą žmogų. Štai kodėl Kristus taip pa- 
brėždamas skelbė artimo meilės įsakymą, ir tai 
ne bet kokios, o efektyvios meilės, kuri reiškiasi 
gerais darbais, pagalba artimui, kokią parodė ge- 
rasis samarietis, nelaimėje padėjęs savo artimui. 
Tą pat labai ryškiai pabrėžė ir šv. Jokūbas savo 
laiške: “Ką padės, mano broliai, jei kas sakytųsi 
turįs tikėjimą, bet neturėtų darbų? argi tikėji- 
mas galės jį išganyti? Jei brolis ir sesuo būtų 
pliki ir stigtų jiems kasdieninio išlaikymo, ir kas 
nors iš jūsų sakytų jiems: Eikite ramybėje, su- 
sišildykite ir pasisotinkite, bet neduotumėte 
jiems, ko kūnui reikia, ką tai padės? Taip ir ti- 
kėjimas, jei jis neturėtų darbų, yra pats savyje 
miręs" (Jk. 2, 14-17). 

Artimo meilė ir jos darbai yra tai ženklas, iš 
kurio turi būti pažistami Kristaus mokiniai: “Iš 
to visi pažins, kad jūs mano mokytiniai, jei tu- 
rėsite meilę vienas kito“ (Jn. 13, 35). 

Šitą įsakymą Kristaus Bažnyčia labai gerai su- 
prato ir jį vykdė dideliu rūpestingumu: ji glo- 
bojo paliegėlius, šelpė beturčius ir t. t. Mūsų “špi- 
tolės"' yra dar liekana ir prisiminimas iš tų senų 
laikų, kada ligonių globa ir aptarnavimas buvo 
vienas didžiausių Bažnyčios rūpesčių. Specialiai 
ligoniams ir vargšams padėti tuomet įsisteigė ir 
visa eilė vienuolijų, kurios šį savo darbą dirba 
iki šiolei. 

Šiais laikais daug šios rūšies rūpesčių Bažny- 
čiai atpuolė, kadangi tuo dažnai pasirūpina vals- 
tybė, kuri šiam reikalui pajamas surenka iš savo 
piliečių. Vistik šalia valstybinės paramos savo 
piliečiams dar daug vietos geriems darbams lieka 
ir savanoriams tikintiesiems, kurie į šį darbą 
eina Kristaus meilės vardu. Valstybei tokie pa- 
galbininkai labai naudingi, nes ji pati tikrai ne- 
pajėgia visakuo pasirūpinti, turėdama daugybes 
kitų reikalų. i 2 

Pažymėtina, kad totalitariniuose režimuose 
nenorima Bažnyčios prie labdaros prileisti. Esą, 
visa kuo turinti pasirūpinti valstybė. Bet ar tai 
tikrasis motyvas, dėl ko nenorima leisti Bažny- 
čiai čia veikti? Juk jie patys mato, kad visko ne- 
padaro, ką turėtų padaryti. Šiuo veikiau jie nori 


Bažnyčią iš gyvenimo išstumti, kaip nereikalingą 
pyvenimui veiksnį. Jie bijo taip pat, kad savo 
labdaros darbais Bažnyčia gali laimėti žmonių 
širdis, ko jie nepageidauja. 

Reikia pažymėti, kad valstybinė globa, vyk- 
doma tarnautojų ne iš idealizmo, bet už algą, be- 
veik vlsur yra šalta, kartais net beširdė. Visai ki- 
taip tačiau artimui patarnauja religijos perimtas 
žmogus. Tuo turėjo progos įsitikinti net totalita- 
rinių režimų Žmonės. Šio praūžusio karo metu tai 
labai gerai pastebėjo sužeistieji kariai, patekę į 
seselių vienuolynų aptarnaujamas ligonines. Čia 
Jie matė tikrai didvyrišką seselių pasiaukojimą 
vargšams sužeistiesiems. 

Valstybinė parama savo piliečiams niekuo- 
met neatstojo ir neatstos privatinės ar bažnyti- 
nės labdaros, ir juo jos daugiau bus, tuo žmo- 
nėms bus geriau. Reikalingų gi paramos visuo- 
met buvo ir bus. Jei valstybė ir daugiau parū- 
pins savo piliečiams duonos ir pakankamą pa- 
stogę, tai vistik Bažnyčiai darbo nepritruks lab- 
daroj: juk yra visa eilė gerų darbų žmogaus sie- 
lai padėti. Todėl tikintieji niekuomet nesiliaus 
ėję savo Mokytojo pėdomis, apie kurį šv. Petras 
yra pasakęs, kad jis perėjęs žemę “gera dary- 
damas“ (Apd. 10, 38). 

Baigiamasis žodis 

Apžvelgdami katalikų religijos, atseit Bažny- 
čios, įvairias veiklos ar įtakos sritis asmens ir 
tautų gyvenime, paminėjome tik pačias svarbią- 
sias ir ryškiąsias. Savo išganinga veikla Bažnyčia 
siekia daug plačiau, siekia visur, kur tik žmogus 
ir tautos atsistoja Dievo, Jo įsakymų bei amži- 
nųjų vertybių akivaizdoje, visur, kur tik reiš- 
kiasi pilnasis žmogus, kuriam, kaip integralinės, 
sudedamosios dalys, priklauso ir religija su dora. 

Kalbėjome taip pat tik labai konspektyviai, 
nenorėdami išeiti iš siauro straipsnio ribų. At- 
rodo tačiau, kad iš visko pakankamai matyti, jog 
Bažnyčia nėra svetima žmogaus ir tautų gyve- 
nimui čia žemėje, jog ji nėra svetima nei jų rū- 
pesčiams nei jų reikalams, bet visur ir visada ji 
tiesia savo ranką kilnioje bendradarbiavimo dva- 
sioje. Ir jei žmogus bei tautos pasiekė ką didžiai 
humaniško bei kilnaus, tai tik šios religijos išga- 
ningos pagalbos ir jos realios įtakos dėka. Kata- 
likų Religija, atseit Bažnyčia, dėl to nesidi- 
džiuoja, tik džiaugiasi, galėdama sėkmingai at- 
likti savo misiją žemėje. 


105 


TRANSPARENCE 


Permatomi metų vaisiai krinta žemėn 
Ir atsimuša į skliautą kristalinį; 

Taip laimingi žemėje Jonai Bežemiai 
Dūžta krisdami į džiaugsmą begalinį. 


Raudonkarčiai rudenio žirgai artėja 
žvengdami beprotiškai laukuos bežadžiuos, 
Ir karaliaus sodų lapai praretėję 

Gęsta permatomo vario medžiuos. 


Atsisedęs prieš šią milžinišką freską, 
Aš matau, kaip pamažu į žemę grimsta 
šviesiaplaukė liekno beržo arabeska 


Ir paklysta sąmonėj Van Dycko princas. 
Tik šypsodamiesi permatomoj žemėj 
Miega šviečiančiom širdim Jonai Bežemiai. 


1949, 


FRAGONARD 


Naktis, lyg žiburį mergaitė užgesinus, 
Ateina prieblanda šlamėdama gašliai 
Ir klausosi, kaip liūdnas klavesinas 


ka — * Verandoj, po gicinijų žiedais vešliais, 
EILĖRAŠČIAI Iš RINKINIO 
“| Š D U 6) TAS MEDIS" i Senos moters atsiminimuos aidi 
švelniu romansų, pilnu laimės ir žiedų, 
Kaip šoka lieknos balerinos — raidės 
VAIKYSTEĖS FRAGMENTAS šešėly miegančio džiaugsmingo billet doux. 
Aš atsimenu, kaip mes abu gulšjom Alėjom plaukia šiltas mėnesienos krinolinas; 
Lapų vitraže, lyg du spalvoti vabalai, Sapnuoja paukštis tylinčiam ant kranto ąžuole, 
Ir su vėjais ėjome, spindėjome alėjom, js LS Ža BEinas IS 
Kaip didžiuliai aukso gabalai, žvaigždynais spindinčia, šilta žole. 
Kol sapnuodami su vėjais susiliejom Atbėga ragana, liekna ir pusnuogė, 
Sodų ežero srovėj — ir taip (Jos kūnas į raudono molio vazą panašus) 
Mes, skambčdami kaip tie varpai, tylėjom Ir maudosi panirusi į rūko pusnį 
Atsišlieję prie ramaus alyvmedžio tvirtai. Ir į romantiškos dainos lašus. 
Dar ilgai taip ėjome, skambėjome alėjom; Bet kai atšiminimuos miršta klavesinas, 
Durų rankena išgydėm sužeistus pirštus Balkone, po glicinijų žiedais vešliais, 
Ir išbristi niekur iš namų nebegalėjom Ji vėl, lyg žiburį mergaitė užgesinus, 
Per auksinių lapų vandenis tirštus. Nubėga giriomis šlamėdama gašliai. 
1949, 1942, 

MELANCHOLIšKAS MANO DRAUGAS PURVINOSE PAVASARĖJANčIO 
PRIEMIESčIO GATVĖSE IEšKO MANĘS | 


J. B. 


Vidudienį ant griūvančios kalvos juoduoja kapinės, 
Ir žalsvos liepų šakos pilnos debesų, 

Tik mano liūdesys tamsioj krūtinėj slepias, 
Apakintas galingų vėjų ir šviesų, 


Tik aš esu kaip medis, sutrūnijęs ir tuščiaviduris, 
Kurs neša žievėje kadais išpiaustytų raidžių žymes, 
Tik aš esu akmens šventorius ir nevarstomos jo durys, 
Tik man ir žemė šypsos pro ištirpusias sniege dėmes. PA 


Svyruodami namai išeina gatvėmis iš miesto, = 

O aš, mąstydamas apie išblyškusį kelionių draugą, purvynu seku, 
Norėdamas man artimą jo dvasią rankomis paliesti 

tr dovanoti jam visus pavasario takus. 


Aš atsisčdu ant drėgnos kapų tvoros, kaip mokinys prie knygos | 

Su iliustracijom aštrių pavasario spalvų: į Žo 
Tai tavo liūdesys su bokštais danguje įsmigęs, 

Ir alkanos, tapybiškos gatvelės gęsta tarp kalvų. 


Gimtasis mieste! Taip. Tai tu. Paslėpęs sename Talmudeė upę 
Ištroškęs bėga surūdijęs žydas. Taip. Tai tu. Ir smegenim jo atvirais 
čiurlena nuostabi pavasario srovė, o kruviną jo veidą supa 
Apokaliptiški namai langais siaurais. 


Ir aš atsimenu, kaip tarp šitų žalsvų namų skenduolio veidu 
Mes buvome savi, kaip dėmės sienoje, 

Kaip spalvos laiko nutapytam tavo gatvių reginy; 

ir arindinys kiemų mums buvo paslaptingos knygos raidės; 
Bet tu dabar ten tik vaiduoklius augini. 


Tai ten, sugrįžęs iš kankinančios nelaisvės, 

J priemiesti pas burtininką eina melancholiškasis mano draugas, 
Užmiršęs kambary save, liepsnodamas kaip mėlyna ugnis, 

O jo širdy, kaip ir manoj, gatvelių akmenys jaugę, 

Ir miestas akyse atsimuša kaip vandeny. 


Jo gyslomis, kaip kraujo upė, dar tebeteka draugystė, 
Tik veidas nebeatpažįstamas ir balsas toks kimus! 
Bet jis šiandien, nors klupdamas, pajėgia bristi 

Į vėjų dar nepaliestus senamiesčio namus, 


Ieškoti magiškų raidžių, kurias repliodami ant žemės skaitėm, 
Įaugusių krūtinčn su gyva knyga. 

(Bet tavo gatvė, jei tu kuomet nors pareitum, 

Ant žemės guli, kaip pavasarį moters plaukai, nuoga.) 


1946. 

KASDIENIšKOJI POEMA 
Ko liūdi, putinėli, ko liūdi? 


LIAUDIES DAINA 


Kiekvieną dieną, peržengus medinį slenkstį, 

Krūtinėn smelkias džiaugsmas — 

Jis ateina kaip vaikystėje suvytus moteris prie šulinio 

Pasemti mirštančiąją duoną atgaivinančio vandens, 

Ir aš žinau, kad šioje žemėje be galo brangūs kaulai, negalėdami po ilgo vargo 
[pailsėti guli, 

Po ilgo ir sunkaus gyvenimo rudens. 


O ant šio milžiniško kapo miega mano kaimas; 

Kaip senas metalinis pinigas, medin įlipęs beprotis dainuoja ten; 
Ten gęsta apleisti veidai, kaip knygos su dainomis apie laimę, 
Ir mano motina ten verkia su pasenusia kate. 


* 


šiandien aš nebesu liguistas palaidūnas, kurs liūdėdamas atsiminimų klauso. 
Aš paimu tvirtai į ranką kirvį, piūklą ir einu bildėdamas kiemu, 

Nes skausmas jau man nebėra beprasmis skausmas, 

Ir aš esu pilkos dienos herojus, šaltas ir ramus. 


šiandien aš nieko nežinau, tik aštrų sąnarių skaudėjimą, 
Kuris stipriai pririšo prie mįslingos žemės, 

Maitinusios atėmusį man sielą nuovargį sava aistra. 

Ant jos aš pastačiau namus, kad neklajočiau žemėje benamis 
lr mano raumenis gaivintų rytmečiais, kaip moteris, aušra. 


Dabar esu žmogus, kurs išgyveno ir suprato liūdesį, 
Kurs niekad nebešauks, kad kasdienybė jam skaudi. 
Tikrai jau niekad žmogui, tik sparnuotam klevo grūdui, 
Ir savo motinai — stichijai gamtai melsis siela išdidi. 


O kūnas jaus, kad su manim gyvena gimtas kraštas, kaip ir aš, ilgai išsivadavimui 
Ę Ą [kelių neradęs, 
Klausydamas marčios raudų ir nuostabių svajonių pastatyti miestus ir ant marių 
Kaki | [Kranto mylimai laivus, 
lr aš girdėsiu, kaip po žemėmis dainuoja motinos per šimtmečius bežadės, 
Suradę amžinybėje pažįstamus klevus. 


Nukratęs priemenėj nuo iškankintų darbo kojų sniegą, 

Sėdėsiu tamsoje laimingas 

Ir imsiu šaukti praeitį vardais, 

Kol piktas liūdesys man atsakys: “Tylčki! Maža Otilija jau miega!" 


Maža Otilija rugsėjo lietuje išėjusi kadais. 

Gatve prie mėlyno, kaip ledas, šulinio, 

Snieguota, vėjo perpučiamais kailiniais kiaurais, 
Sustos kaip nusitrynęs metalinis pinigas sena Uršulė 
Ir sems be galo sunkų vandenį mediniais kibirais, 


Ir man ji bus didysis Simbolis prasmės, kodėl prikaustytos ledu prie žemės lieknos 


0 A vyšnios k iai tū 
Ir keliasi žolė iš tako žemės sumintos, 24 EA 


Kodėl kiekvienas medis po daugybės vasarų ant žemės griūna 
Ir miršta begaliniam džiaugsmui jį išugdžiusios gamtos. 


Taip mano kūnas amžinai kentės skausmingą kasdienybės trauką. 
Nes aš esu be galo didelis sunkiosios kasdienybės dievas — mirštantis žmogus. 
Sukūriau aš pasaulį. Išvadavau jame gyvenančius sapnus ir daiktus iš kančios ir 


[skausmo, 
Bet pats tapau menkiausiu jų vergu! 


Kai pamažu pralaimint išvaduojanti ugnis apims mane, kaip žemę apima pavasaris, 
lr negrąžinamai sudegins tai, kas verčia nuotykių ieškoti, pralaimėti, keltis ir jau 


[amžinai sukniubt, 
Išsivadavusiai ir laisvai mano dvasiai 


Kažin ar amžinybė bus tas Eldorado nuostabus? 


Todėl aš ir bijau šio tobulo išsivadavimo. 

(Mirtis yra kaip ir kiekvienas baltas kalendoriaus lapas). 

lr tik todėl esu aš vergas skurdo, sielvarto, mus slėgiančių prabėgančios dienos 
[vargų ir rūpesčių naujų. 


Ir tik todėl šiandien aš paimu į ranką piūklą, kirvį (nuostabus šios žemės kvapas!) 
Ir mano kraujas susijungia su artėjančios sunkios dienos krauju. 


1942. 


LANGLOIS TILTAS 


Vv. VAN GOGH 

MERKELIS GIEDRAITIS 
arba 


"AMŽIŲ SĄVARTOJE LIETUVA DVIEJŲ 


ZENONAS IVINSKIS 


Motto: 

“.„„šiame dalyke (— tapdamas vyskupu) nie- 
ko daugiau netrokštu, kaip Dievo garbės ir nau- 
dos tai vyskupijai, kuriai, padedamas Dievo, kalbai 
(lietuvių), kuri man yra įgimta, ir kitomis išori- 
nėmis priemonėmis, sieksiu ne žemiško labo..." 

Iš M. Giedraičio lotyniško laiško jėzuitų gene- 
rolui (1575. VIII. 29), prašant jo kandidatūrą pa- 
remti Romos Kūrijoje. Roma, Jėz. Arch.: Epist. 
Seri a d86, Lik 90 kaj 

“Jei kartais jis (— Giedraitis) respublikos sei- 
me ir nedalyvaudavo, tai senatui ir karaliui pra- 
šant, savo nuomonę apie įvairius reikalus turėdavo 
raštu išdėstyti: tarsi tie senato nutarimai, kuriuo- 
se jo vardo nebūtų, tebūtų mažai autoritetingi. Taip 
visi įvertino jo protingą nuomonę... Visą gyve- 
nimą pamokslus mėgdavo sakyti žemaičių kalba. 
Apsirengime neieškojo keistumo ir tuštybės: jo kuk- 
lumas labiau mėgo paprastumą, negu puošnumą; 
kitiems malonus, sau gi, griežtas..." 

Iš Vilniaus Kolegijos-Akademijos geradarių lot. 
charakteristikos (prieš 1650 m.). Roma, Jėz. Arch.: 
Polon. t. 75, f. 305 v. 


I. Įvadas — M. Giedraičio vieta lietuvių 
kuliūroje ir raštuose 

Plačioji Žemaičių vyskupija, iki 17-tojo am- 
žiaus vidurio oficialiai vadinta Medininkų die- 
cezija arba ir abiem vardais, įkurta vidurinių 
amžių pačiame gale Varniuose, buvo įdomus pa- 
daras. Priešingai daugelio šimtmečių Bažnyčios 
praktikai, jai pradžią davė ne Romos Kūrija, o 
bažnytinis susirinkimas. Ta Konstancos Koncili- 
jos įkurtoji diecezija gyvavo penkis šimtus metų. 
Savo garbingą istorinę tradiciją ji pabaigė atmin- 
tinu vyskupu Pranciškum Karevičium, iki 1926 
metų turėdama 40 ganytojų. Jų tarpe buvo žy- 
mėtinų vyrų. Štai 17-mė amžiuje veikė uolus ka- 
talikybės skleidėjas Stanislovas Kiška (11631), 
lietuvių kalbos mylėtojas, “žemaitiškų pamoks- 
lų sakytojas ir bažnyčių statytojas Melchijoras 
(Elijo sūnus arba Elijaševičius) Geišas (11633), 
domininkonų ir Žem. Kalvarijos įkūrėjas Jurgis 
Tiškevičius, kuris, be kitko, sušaukė keturis vys- 
kupijos sinodus. Iškeltini dar būtų ir Varnių ka- 
tedros statyojas Kazimieras Pacas (1660-67), ir 
veiklus Antanas: Tiškevičius: (1740-61), ir ypač 
Juozapas Arnulpas Giedraitis (11838), Šv. Rašto 
vertėjas ir lietuviško žodžio palaikytojas savo 
laiko lietuvių šviesuomenėje. Bet visi minėtieji 
Žemaičių vyskupai labiau akcentavo vieną kurį 
nors atžvilgį, daugiau dėmesio kreipdami į vie- 
ną kurią ar porą sričių. Beveik tą patį būtų gali- 
ma pasakyti ir apie žymesnius Vilniaus vysku- 

pus iki šviesaus atminimo Jurgio Matulevičiaus 
(1918-25) (16-me amžiuje: jėzuitų įkūrėją Va- 
lerijoną Protasevičių, labai judrų Jurgį Radvilą; 
17-18-me amž.: du Voinas, Aleksandrą Sapiegą, 
Konstantiną Bžostauską; 19-me amž. Andrių 
Klungį-Klongevičių ir t. t.). Bet tik du Lietuvos 
vyskupai, tiek savo plačiu veikimu pastoracinėje 
srityje, tiek ir pastangomis, kurios labai reikš- 
mingos pasirodė lietuvių kultūros srityje, yra iki 
šiol labiausiai traukę mūsų praeities mylėtojo bei 
kultūros istoriko akį. 


Abu tiedu vyskupai, ganytojavę bent po 
šimtmečio ketvirtį, gyveno labai skirtingu laiku 
ir nevienodomis politinėmis aplinkybėmis. Tad ir 
savo darbui turėjo rinktis skirtingas priemones, 
bet abu nurodė Lietuvai šviesius kelius iš už- 
slenkančių religinio ir kultūrinio gyvenimo su- 
temų. Vienas jų, šviesdamas ir blaivindamas 
liaudi, mokė lietuvių tautą priešintis rusifikacijos 
užuomačioms, ir pats rašė daug religinių ir pa- 
saulinių knygų lietuviškai. O kai spauda lotyniš- 
komis raidėmis buvo uždrausta, nurodė jis kelią 
į Prūsus. Jis pats pirmasis organizavo iš ten lie- 
tuviškų knygų gabenimą ir ten slapta išleido eilę 
savo reikšmingų knygučių (1867-69). O jose bu- 
vo išdėstyta lietuviams jų laikysenos ir kovos 
programa akivaizdoje gudriai užnarpliotų cariz- 
mo planų ir pastangų. Tas vyras buvo, žinoma, iš 
“mužikų" kilęs Motiejus Valančius, nuo kurio 
gimimo 1951 m. pradžioje sueina 150 metų. 


Beveik prieš keturis šimtus metų, t. y. pus- 
trečio amžiaus prieš Valančių, yra gyvenęs ir vei- 
kęs kitas Žemaičių vyskupas. Jis ano meto sąly- 
gomis ir plušdamas iš visų jėgų savo laiko rėmuo- 
se, rodė lietuviams jų kelius. Jo vaidmuo lietu- 
vių tautos ir jos kultūros istorijoje yra taip pat 
labai didelis. Religinėje srityje jis buvo apašta- 
lautojas, kokio kraštas iki tol nebuvo matęs: iš 
vienos pusės stengės atvesti katalikybėn liaudį, 
užmirštą ir gera dalimi pagonybėje skendinčią, iš 
kitos pusės — pergalėti pasklidusią Vakarų “he- 
reziją". Tai tapo svarbiausiu jo gyvenimo užda- 
viniu. Tuo antru “Žemaičių krikštu" jis savaime 
naudingai įsijungė Lietuvos kultūros srityje, nes 
tik jam puoselėjant pasirodė pirmosios lietuviš- 
kos knygos Didž. Lietuvoje. Jis pats, galima sa- 
kyli, nepaliko raštų, ir yra iš jo studentavimo 
metų (1561) tik viena lotyniška knygutė. Bet 
jis sudarė sąlygas pirmiesiems lietuviškiems raš- 
tams, ir greičiausiai jis juos visus paskatino. To 
rezultate pasirodė kan. M. Daukšos Katekizmas 
(1595) ir “Postilla Catholicka' (1599). Bet dar 


ir anksčiau, gal to paties vyskupo buvo išverstas 
ir išleistas (apie 1585 m.) lietuviškas jėzuito Ca- 
nisiaus katekizmo vertimas. Dar galėjo būti ke- 
letas ir kitų knygų, kurioms jis yra davęs pra- 
džią (Vel. Biržiška: Liet. Raš. Kalend. 11, 24 Ds 
Savo veikloje jis dėjo daug pastangų turėti vie- 
tos — lietuvių — kunigų, sugebančių į žmones, 
kaip ir jis pats, lietuviškai kalbėti. Šitaip Žemai- 
čių vyskupijoje buvo palaikomi ir stiprinami tie 
pagrindai, kad dvarui pamažu lenkėjant, kaimas 
išliko lietuviškas. Iš to kaimo išėję tautinio atgi- 
mimo veikėjai įgyvendino tą vyskupo “testa- 
mentą", kuris yra surašytas Daukšos Postilos 
įvade. Bajoriškoje visuomenėje užguitai lietuvių 
kalbai buvo grąžinta tinkama vieta. Drauge su 
knygų bei lietuviškų raštų gaminimu buvo pada- 
ryta pradžia ir kraštui šviesti, klierikams mo- 
kyti. Buvo duota gera pradžia jėzuitams ir įkur- 
dinti vyskupijoje pirmieji vienuoliai (bernar- 
dinai-pranciškonai). 


Šis vyras buvo pagaliau ir vienas iš pirmųjų 
Lietuvos valstybingumo palaikytojų, ir politi- 
nėje srityje jis ėjo Vytauto D. Lietuvai nuro- 
dytu keliu. Jei krašte, ypač didikuose, vytautinė 
valstybinė sąmonė buvo gana stipriai išsilaikiu- 
si, tai ji gana apčiuopiamai dar reiškėsi prieš 
pat ir po Liublino unijos. Kai kiti energingi Lie- 
tuvos politinio savarankiškumo šulai, žymūs ku- 
nigaikščiai kultūriniu atžvilgiu savaime tolinosi 
nuo liaudies ir pasidavė lenkų įtakai (buvo vedę 
lenkes, savo lėšomis gamino protestantų religinę 
literatūrą lenkų kalba ir t. t.), tai šis vyskupas 
tarp politikų didikų buvo vienintelis, kuris ne tik 
kalbėjo pats lietuviškai, bet peikė tuos, kurie sa- 
vąją kalbą niekino, kuriuose meilė jai buvo iš- 
blėsusi. Pora atvejų jis, kaip senato narys, turė- 
damas dalyvauti politiniuose reikaluose, vado- 
vavo visai atskirai Lietuvos valstybinei linijai 
(1588 m. karaliaus rinkimai, aštrus ginčas dėl 
V.lniaus vyskupo sosto). 


Tas vyras, palikęs savo gilius pėdsakus poli- 
tinėje ir kultūrinėje srityje, buvo kunigaikštis 
Merkelis Giedraitis. Bet apie šitą kultūros puo- 
selčtoją, lietuviško rašto įkvepėją D. Lietuvoje, 
teturime nedaug žinių. Nors, palyginti, neseniai 
gyveno, bet skaudūs įvykiai ir krašto nelaimės 
užtrynė ne vieną mums žinotiną jo pėdsaką. Pa- 
galiau jis daugiau veikė, apaštalavo, nebeturė- 
damas laiko rašyti. Net į Romą laiškų, ar prane- 
šimų apie savo nuveiktus darbus nespėdavo pa- 
rašyti, pranešti apie tai, kaip jis rūpinos1 apas- 
talauti ir šviesti net pačiose savo vyskupijos ga- 
lulaukėse. Apskritai, jis vykdė tylų apaštalavimo 
darbą, kuriame nebuvo triukšmo. Tad supranta- 
ma, kodėl jis ir nuncijų pranešimuose labai retai 
tepaminimas. 


Nors žmogaus garsas ir didybė praeityje labai 
dažnai priklauso ir nuo to, kiek daug apie Jį yra 
išlikę versmių, tačiau lietuvių tauta emė Jau ne 
nuo šiandien nujausti M. Giedraičio asmenybės 
brandumą, ir Lietuvos istoriografijoje jau senlai 
į jo veikimą, kad ir probčėkšmiais, vis būdavo at- 


kreipiamas dėmesys. Jo veikimas dar labiau at- 
Slspindėjo, nes Jis vyskupavo, iškilęs lyg didžiu- 
lis kalnas žemumoje, tarp medžiokles pamėgusio 
Jurgio Petkevičiaus ir dažniausiai Italijoje besi- 
gydančio ligonio vysk. Mikalojaus Paco. O Vil- 
niaus vyskupijoje jo amžininkai taip pat nebuvo 
didelio masto asmenybės. 


Jėzuitai, kurie savo geradarius specialiai iš- 
keldavo, atžymėdavo, garbindavo, buvo pirmieji, 
kurie 17-tojo amž. viduryje garbino Giedraitį ne 
tik kaip savo geradarį, bet ir kaip asketiško bei 
švento gyvenimo žmogų. Net buvo rašoma apie 
Jo neretus pomirtinius pasirodymus Varnių ka- 
tedroje (Jėz. Arch., Pol. 75, 305-6). Kauniškis 
jėzuitas Albertas Vijukas Kojalavičius savo “Her- 
byne" (1658 m.), rašydamas apie Giedraičių gi- 
minę, visur Merkelį trumpai charakterizavo, kad 
"gyveno labai dievobaimingai“ (išl. 1897, 7 D 
Kitas jėzuitas, Adomas Ign. Naramovskis, 18-me 
amž. vel turėjo progos, pagal jėzuitų šaltinius, 
duoti suglaustą panegiriką (Facies rerum Sarmat. 
II, 536), kur ieškeliamas asmeninio gyvenimo 
taurumas. O Lietuvos jėzuitų provincijos istori- 
kas St. Rostauskis (1768) keliais atvejais iškėlė 
žymėtinus Giedraičio darbus. 


Įdomu, kad 19-tojo amž. lenkai, kurie Didžio- 
sios Lietuvos Kunigaikštystės praeities tyrinėji- 
mą visada laikė vienu iš savo uždavinių, apie šį 
vyskupą nieko nerašė, — rodos, tik tiek tebuvo, 
kiek užtinkame keliose enciklopedijose. Pažymė- 
tina, kad seniausias straipsnis buvo (Encykl. 
Powsz., IX, 1869) žinomo istoriko Jul. Barto- 
ševičiaus. Apie Giedraitį pirmukart čia, palygin- 
ti, gana rūpestingai buvo atsiliepta, iškeliant jį 
kaip lietuvybės prietelių, kuris rėmė liaudies kal- 
bą. Nepatiko Bartoševičiui tik vyskupo valsty- 
binė mintis. Autorius jį priskyrė prie “užsikirtė- 
lių lietuvių, kuriems vaidenosi Vytauto laikų ne- 
priklausomybė“, ir tas “jautrus provinciališku- 
mas'" negalėjęs nurimti... Bet faktai mums pa- 
rodys, kaip ten iš tikrųjų buvo... Jeigu dar pri- 
dėsime lenkiškai rašytą Žemaičių bajoro J. Bu- 
šinskio (Buszynski, Tygodnik illustr. 1861, IV) 
straipsnį, tai bus, rodos, viskas, iš 19-tojo am- 
žiaus galo, ką žinome apie Giedraitį; be abejo, 
neskaitant žinelių bendresniuose veikaluose. O 
gausiuose mūsų šimtmečio lenkų raštuose iš Lie- 
tuvos istorijos tefigūruoja paprastai tik progi- 
niai užsiminimai (A. Brueckner, J. Fijalek ir t.t.), 
kai Giedraitis charakterizavo savo vyskupiją, 
kreipdamasis pagalbos į jėzuitų generolą. 


Patys lietuviai, šalia jėzuitų (Kojalavičiaus ir 
kitų), jau seniai yra apčiuopę Giedraičio asmens 
stambumą. Vyskupo Jurgio Tiškevičiaus laikais, 
kapitulos nutarimu (1638), turėjo būti parašyta 
vysk. Merkelio biografija. Tai atlikti buvo pa- 
vesta kan. Jonui Kazakevičiui, kuris, kaip lietu- 
viškai mokąs žemaitis bajoras, tikras Giedraičio 
auklėtinis, 1603-4 m. Alsėdžiuose ir Varniuose 
buvo gavęs iš jo visus šventimus į kunigus. Pa- 
sižymėjęs. kovoje su kalvinais ir 1642. m. tapęs 
neseniai įkurtame Žemaičių koadjutoriaus poste 

tituliniu Christopolio (Graikijoje) vyskupu, Ka- 
zakevičius, tur būt, neberado laiko rašyti apie 
savo geradarį. Bent viešumai toks darbas liko ne- 
žinomas. 

M. Valančius savo “Žemajtiu Wiskupistės" 
15-koje psl. išdėstė žymėtinus garbingo ganytojo 
33-jų metų (1576—1609) vyskupavimo faktus, ir 
jo apaštalavimo darbus, tiesa, plačiau nepaliesda- 
mas jo visuomeninės ir politinės veiklos. M. 
Giedraičio atminimą vysk. Valančius labai gerbė. 
Jis įgijo P. Černyševskio pieštą Merkelio pa- 
veikslą (šis kabodavo Kauno Seminarijos di- 
džiojoje salėje — senajame pastate), o 1853 m. 
su kapitulos dekanu Marijonu Giedraičiu pastatė 
Varnių katedroje marmurinį antkapį. 

Domėjosi Žemaičių vyskupijos praeitimi 
19-tojo amžiaus viduryje ir jos kanauninkas Ben. 
Smigelskis. “Draugija" (1911 m.) buvo išspaus- 
dinusi gana plačias jo iš lenkų k. išverstas kri- 
tiškas pastabas prie Valančiaus “Žem. Vysku- 
pystės". Savo rankraštyje likusiose “Nuotrupose 
apie Žemaičių dieceziją“ (“Ulamki tyczące się 
Dyecezyj Žmudzkiej''), šalia eilės kitų vyskupų, 
Smigelskis (1862 m.) plačiai rašė apie M. Gie- 
draičio darbus (originalas buvo Kauno Kunigų 
Seminarijos bibliotekoje). Rankraštyje liko jo 
irgi lenkiškai rašyta Juozapo Arnulpo Giedraičio 
(1761— 1838) biografija. Bet, rodos, jis pats buvo 
atskirai plačiau parašęs ir apie Merkelį, čia taip 
pat panaudodamas Žemaičių Kapitulos archyvą. 

Šitą archyvą gausiai buvo panaudojęs ivai- 
riems savo lenkiškai rašytiems darbams (iš Že- 
maičių vyskupijos, jos kapitulos ir t. t. praeities) 
buvęs Žemaičių vyskupo Cirtauto sekretorius ir 
Seminarijos prof. kun. B. Žongolavičius. Jis ne- 
priklausomoje Lenkijoje buvo buvęs švietimo 
viceministeriu ir vėliau profesoriavo Vilniaus 
universitete. 

Jo darbai, rašyti lotyniškai ir lenkiškai, liko 
rankraštyje pas autorių Vilniuje, kur jis mirė 
1944 m. spalių mėn. Šituose raštuose M. Giedrai- 
čio laikams buvo parodyta daug dėmesio. Vienu 
jų, — “Historia capituli samogitiensis" (rank- 
rašty) pasinaudojo dr. J. Purickis, rašydamas 
savo dizertaciją apie protestantizmą Lietuvoje 
(“Die Glaubenspaltung ..., 1919, 35 p.). 

Visu rimtumu Lietuvoje Bažnyčios atstovai ir 
šviesuomenė stengėsi atžymėti M. Giedraičio tri- 
jų šimtų metų mirties sukaktį (1609— 1909). Že- 
maičių vyskupas G. Cirtautas išleido lotynišką 
aplinkraštį į kunigus (išspausdintą 1909 m. 
“Draugijoje" ir “Vadove"'). Tame aplinkraštyje 
ne tik kunigams duodami nurodymai, kaip reikia 
atšvęsti tą minėjimą parapijose, bet ir labai rū- 
pestingai išskaičiuojami vyskupo nuopelnai. Di- 
delėje Žemaičių vyskupijoje buvo daug pamal- 
dų ir pasakyta atitinkamų pamokslų, kuriems 
medžiagos davė tas aplinkraštis, sustatytas, be- 
rods, sekretoriaus B. Žongolavičiaus. Bent po 
juo, šalia vyskupo, yra padėtas ir jo parašas. 


Iš viešų stambesnių iškilmių paminčtina Aug. 
Voldemaro vieša paskaita Marijampolėje (1909. 
IX. 29): “Vyskupo M. Giedraičio nuopelnai lie- 

tuvių tautai". Tos brandžios kalbos sutrumpintą 
turinį kun. dr. J. Totoraitis išspausdino “Vadove 
(1909, Nr. 15). O jos mintis plačiau A. Voldema- 
ras išdėstė savo studijoje apie tautinę kovą Didž. 
Lietuvos Kunigaikštystėje (Izviest. otdiel. russ- 
kago jazyka i slovesnosti Imp. Akad. Nauk, t. 14, 
I522)3 

Arkiv. J. Skvireckas, 1909 m. būdamas Že- 
maičių Seminarijos profesoriumi, savo paskaitą 
apie M. Giedraitį išspausdino “Draugijoje 
(1909, Nr. Nr. 28 ir 29). Ji pasirodė ir atskira 
knygute, ir jubiliejiniais metais tarnavo lietuvių 
perijodikos straipsniams (“Šaltinis"“, Nr. 38 
ir t. t.). Prie to atspaudo buvo ir fotografija pa- 
veikslo, kuris per klaidą buvo rišamas su vysk. 
Giedraičio asmeniu. O iš tikrųjų tas paveikslas, 
kaip autorius vėliau nurodė, buvo šv. Romualdo 
Abato atvaizdas, kitados priklausęs vienam Že- 
maičių Kapitulos nariui, prelatui Romualdui Sty- 
rai (Styravičiui). Ir šv. Kazimiero Draugijos 
(Kaune) leistuose šventųjų gyvenimuose, kur 
pateko M. Giedraičio biografija, buvo išspaus- 
dintas ir dar toliau ne kartą pakartotas tas (su 
šventumo aureole ant galvos) paveikslas. 

Nepriklausomoje Lietuvoje, iš visų Lietuvos 
vyskupų, .užtarnautai buvo daugiausia rašyta 
apie M. Valančių (kun. prof. A. Aleknos mono- 
grafija, prof. Vcl. Biržiškos, kun. Dr. J. Stakaus- 
ko studijos, daug istoriškai-literatūrinių straips- 
nių, populiarizacijų ir t. t.). M. Giedraitis liko 
nuošaliau, ir buvo lyg apmirštas. Dažniausiai jis 
tebūdavo trumpai paminimas straipsniuose, kny- 
gose ir vadovėliuose tiek, kiek reikėdavo paaiš- 
kinti pirmųjų lietuviškų raštų (Katekizmo, Pos- 
tilos) atsiradimą Didž. Lietuvoje, ar katalikybės 
atsigavimą. Ir, rodos, apie ši vyrą mokslo darbų 
tebuvo tick rašyta, kiek randame dviejuose Liet. 
Enciklopedijos skiltyse (VIII t. prof. Vel. Biržiš- 
ka).Paminėti dar reikėtų, kad prof. K. Jablonskis 
išspausdino (“Tauta ir Žodis', t. VI) M. Giedrai- 
čio testamentą. 

Vyskupų soste Vilniaus ir Žemaičių diecezi- 
jose yra sėdėjęs ne vienas didikas-kunigaikštis. 
Beveik kiekviena žymesnė didikų giminė vis 
stengdavosi įstatyti kurį nors savo šeimos narį į 
vyskupus, tuo būdu įvesti jį ir į respublikos se- 
natą. Ir taip iš žinomų kunigaikščių, grafų, mag- 
natų, Žemaičių vyskupais yra buvę: vienas Rad- 
vila (16 am.), du Pacai (17 amž.), du Sapiegos 
(17—18 amž.), du Tiškevičiai (17—18 amž.) ir 
trys Giedraičiai (16—19 amž.). Panašus sąrašas 
susidarė ir Vilniaus vyskupijoje. Tačiau iš visų 
tu didikų-vyskupų, kurių vieno kito darbai taip 
pat žymėtini, ryškiausia figūra išeina Merkelis 
Giedraitis. Jį ypač išskiria vienas bruožas — jo 
pamaldus ir asketiškas gyvenimas, dėl kurio nuo 
seno susidarė tradicija laikyti ji šventuoju. Lie- 
tuvos jėzuitai pirmieji tai darė. Lietuvių liaudyje 
tas tikėjimas ėjo iš praeities. Kun. P. M. Juras, 
perspausdindamas Šv. Kazimiero Lietuvoje leis- 
tus (1927) šventųjų gyvenimus, įdėjo ten (1945) 
1T „Merkelio plačią biografiją su to šventojo pa- 
veikslu. Šviežiai išleistuose “Šventųjų gyveni- 
muose" kun. K. Matulaitis, M. T. Cr įdėjo tik 

čių Kunigų Seminarijoje (Kaune). Apačioj pav 

Kairėje — vysk. M. Giedraičio atvaizdas iš 17-tojo amžiaus galo (?), visą laiką kabėjęs Žemai- 


eikslo parašyta: “Melchior Dux GIEDROIC 


Epus Samogitiensis''; toliau lotyniško teksto vertimas: šų tė ijos išnaikintoj 

p SU JC SLO nas: vargšų tėvas, erezijos išnaikintojas, pa- 
sižymėjęs šventumu, mirė 1609 m. — Dešinėje — šv. Romualdas-abatas. Tai tariamas > Žkia 
šiol ne vieno laikomas vysk. M. Giedraičio atvaizdas. Paveikslas 19-jo amžiaus gale priklausė 
Zemaičių Kapitulos nariui, prelatui Romualdui Styravičiui. 


palaimintojo Mykolo Giedraičio gyvenimą (662 
psl.), o vyskupo Merkelio nėra, kaip oficialiai 
dar nepaskelbto šventuoju. 1900 m., M. Giedrai- 
čio beatifikacijos reikalu, popiežiui Leonui 
XIII-jam Amerikos lietuviai buvo įteikę prašymą 
lotynų ir lietuvių kalbomis. Kun. A. Dambraus- 
kas-Jakštas buvo tą raštą suredagavęs ir atspaus- 
dinęs Tilžėje (20 psl. in 4“), pavadindamas ' Vox 
Americae Lituanorum ad Summum Pontificem 
Leonem Papam XIII, nec non vitae duorum ser- 
vorum Dei Lituanorum P. Andreae Rudamina 
S. J. et Melchioris Ducis Giedroyc Episcopi Sa- 
mogitiensis latine et lituane primum editae“. 
Tas “Balsas Amerikos Lietuvių į Šventąjį Tėvą 
XIII'* dėstė apie Lietuvos religinę praeitį, tautos 
liūdną padėtį po rusų valdžia, lietuvių išeivių 
vargus Amerikoje; ten buvo paliestas Tėvo An- 
driaus Rudaminos ir vysk. M. Giedraičio kano- 
nizacijos klausimas. Tai buvo pirmas viešas ir 
pusiau oficialus to klausimo iškėlimas. Toliau ne 
kartą šviesuomenės balsai (kan: J: Tumas, kun. 
prof. S. Yla ir t. t.) yra priminę reikalą rūpintis 
jį paskelbti šventuoju. 


Politiniu atžvilgiu vysk. M. Giedraičio gyven- 
tas laikotarpis yra labai įdomus. Tai yra tokia pat 
lūžtvinė epocha, kaip ir toji, kurią sutinkame 
14— 15 šimtmečių sąvartoje. Ten po Algirdo mir- 
ties (1377) per 15-ką metų įvykių ratas taip in- 
tensyviai, taip greitai pradėjo suktis, kaip iki tol 
iš viso nebuvo buvę: pirmosios sutartys su Prūsų 
kryžiuočiais, Krėvės aktas, Lietuvos krikštas, du 
Vytauto išbėgimai ir t. t. Čia pat įvyko ir galu- 
tinas apsisprendimas už lotynišką krikštą, t. y. 
Vakarų kultūrą. 

Panašiai verpetinga yra kitų dviejų šimtme- 
čių, 16—17 amžių, sąvarta, kurioje savo pėdsa- 
kus įrėžė ir M. Giedraitis. Po Žygimanto Augusto 
mirties (1572) įvykiai veja įvykius: vis nauji 
rinkimai — prancūzo, vengro, švedo elekcijos, ka- 
rai su Maskva, religinėje srityje — Tridento nuo- 
statų vykdymas, seminarijų ir Akademijos įkū- 
rimas, “antrasis Lietuvos krikštijimas“, bažny- 
tinė unija ir t. t. Visa tai sudaro aną laikotarpio 
turinį ir galutinai atpalaiduoja valstybę nuo pro- 
testantizmo grėsmės. Šitoji epocha turi ištisą ga- 
leriją žymėtinų vyrų: po kalvinizmo žymiojo 

šulo Mikalojaus Radvilos Juodojo mirties (į1565) 
iškyla du jo sūnūs — uolūs katalikai (Mikalojus 
Christoforas — “ Našlaitėlis" ir kardinolas Jur- 
gis), kancleris Leonas Sapiega, genialusis het- 
manas Jonas Jeronimas Chodkevičius. Tai žy- 
miausios figūros. 


Politiškai apie tą epochą kaimynai yra daug 
rašę, ir lenkai, pvz. manosi, kad iš visos jų isto- 
rijos Stepono Batoro laikai esą labiausiai išgvil- 
denti. Ir mūsų pačių tyrinėtojai savo plačiose mo- 
nografijose palietė tuos laikus, kai nagrinėjo Lie- 
tuvos ir Lenkijos santykius po Liublino unijos 
(dr. A. Šapoka), kai aprašė bajorų gyvenimą Va- 
zų dinastijos laikais (dr. K. Avižonis). Prof. I. I. 
Lappo Kaune (1934-36) išleistuose Lietuvos Sta- 
tuto tyrinėjimuose ir ankstyvesniuose savo dar- 
buose taip pat šiek tiek susitiko su M. Giedraičiu. 
Pora atvejų Lappo akcentuoja Žemaičių vyskupą 
kaip tautinį politiką, rūpestingai tarnavusį Lietu- 
vos valstybės labui (1588 m. Liet. Stat. I 446, II 
196). Mums gi rūpi pirmoje eilėje įstatyti jį į ano 
meto kultūrinio bei religinio Lietuvos gyvenimo 
rėmus. 


Ar duodame ką nors nauja? — tuoj gali iškilti 
klausimas. Deja, iki šiol vis dar neturime archy- 
vuose aptiktų naujų duomenų išaiškinti tą pa- 
slaptį, kuri gaubia pirmųjų knygų atsiradimą D. 
Lietuvoje. O ten juk Giedraičio vaidmuo lemian- 
tis. Bet jokio apčiuopiamesnio Ariadnos siūlo 
dar neaptikome. O tik patiekėme savo samprota- 
vimus, plaukiančius iš Giedraičio glaudžių ryšių 
su jėzuitais. Apie šiuos, lygiai kaip ir apie krašto 
kultūrinius santykius bendrai, archyvai davė 
šviežios medžiagos. Jos taip pat esama nušviesti 
įdomioms aplinkybėms, kuriomis M. Giedraitis 
tapo vyskupu; naujų šaltinių yra apie lietuvių 
kalbos klausimą, pagonybės ir krikščionybės san- 
tykius, apie tą vadinamąją “Šiaurės Indiją", kraš- 
to švietimą, Vilniaus kolegijos bei akademijos at- 
siradimą ir t. t. 


Vis tik čia pateiktasis Merkelio Giedraičio 
gyvenimo ir jo plataus veikimo paveikslas, kuris 
čia bandoma įstatyti į platesnius Lietuvos kultū- 
rinio gyvenimo rėmus, nė iš tolo negali būti pil- 
nas. Trūksta čia pagrindinio dalyko — medžiagos, 
kuri turėtų būti apie vysk. Merkelio laikus Kau- 
no Arkivyskupijos Kapitulos ir Vilniaus Kapitu- 
los archyvuose. Daug jos savo laiku turėjo būti 
turtingame Nesvyžiaus (Radvilų) archyve ir 
Lietuvos valstybinės kanceliarijos archyve, vadin. 
“Lietuvos Metrikoje“ (dabar Maskvoje). Kiek 
galima suprasti iš kai kurių šaltinių, kuriuos nau- 
dojo lietuviai (Purickis) ir lenkai, tiems laikams 
nespausdintos medžiagos yra bibliotekose — ar- 
chyvuose: Ossolineum'e (dabar ne Lvove, o Bres- 
lave), kunigaikščių Čartoriskių (Krokuvoje); 
grafų Krasinskių (Varšuvoje) biblioteka yra su- 
degusi. Suprantama, ir Lietuvos ir Lenkijos ati- 
tinkamų mokslo įstaigų medžiagos nepanaudoji- 
mas sudaro didelę spragą. Taip pat yra trūku- 
mas, kad Karaliaučiaus valstybinis archyvas 
(Preussisches Staatsarchiv, dabar Gosslar'e) liko 

neprieinamas. Kiek žinome iš ankstyvesnių savo 
studijų tame archyve, vad. “hercogo laiškų ar- 
chyve" (Herzoglisches Briefarchiv) yra atskira 
dalis (B2), kurioje yra surinkta Lietuvos 1r Len- 
kijos magnatų ir pareigūnų susirašinėjimas su 
herzogu Albrechtu. Taip pat yra daug medžiagos 
“Ostpreussische Folianten“', kurių 11-ka tomų 
(gana gerai išsilaikę) yra M. Giedraičio epochai. 
Iš Falkenhahno storos disertacijos aple Šv. Raš- 
to vertėją Joną Bretkę ir jo bendradarbius ( 1941) 
matyti, kiek daug naujų klausimų galima iškelti 
kultūros istorijai, panaudojant ką tik minėtus 
archyvo skyrius. Iš ten aiškėja ir faktas, kad prieš 
Ledėsmos katekizmo lietuvišką vertimą (1595) 
turėjo būti ankstyvesnis lietuviškas Canisiaus ka- 
tekizmas. Ir Dancigo valstybinis archyvas, kuris 
savo proporcijose skaitėsi labai turtingas, turi 
vieną skyrių (53), įvardintą “Užsienio santy- 
kiai". Jame eilėje luobų (ypač 1071-2) yra vien 
16— 18 amž. Lietuvos didikų bei ministerių ko- 
respondencija. Visa tai liko nepanaudota. 


Tai gana žymiai skylei nors kiek užpildyti 
buvo rankiota nespausdinti šaltiniai Romos jė- 
zuitų ir Vatikano archyvuose. Bet ir čia paties 
vysk. Merkelio pėdsakų žymiai mažiau, negu jo 
kitų amžininkų, pvz. Radvilų, Leono Sapiegos. 
Jėzuitų archyvas duoda naujos medžiagos Gie- 
draičio santykiams su jėzuitais, apie lietuvių kal- 
bos klausimą anuo metu, gi Vatikano archyvas 
pateikia versmių, kurios gana gyvai nušviečia 
lenkų kun. Jokūbo Voronieckio varžybas ir pa- 
stangas į Žemaičų vyskupo sostą. Pasigendame 
tik naujos, papildomos medžiagos apie patį apaš- 
talavimo darbą Žemaičiuose, faktų iš paties vys- 
kupo asmeninio gyvenimo srities. Apskritai lieka 
eilė klausimų, kurių Romos archyvai negali at- 
narplioti. Net ir Valančius nusiskundė savo “Vys- 
kupystės"' prakalboje, nors ir prieidamas prie 
Kapitulos ir bažnyčių achyvų, kad visko kaip rei- 
kiant žemaičiai nebežinos, nes “kningosi spaus- 
tosi arba drukawotosi, maž kąn apej tus dalikus 
terąndam, bažnicziu rąnkas rasztaj daugiel wie- 
tosi pragajsza, Warniu murines bažniczes rasztaj 
atweju atwejejs sudegie"'. 


Kažkokia nelemtis persekioja, kad keliuose 
svarbiuose Vatikano archyvo fonduose, kaip tik 
Giedraičio laikus liečią originalinių raštų (laiš- 
kų ir t. t.) folijantai yra dingę. O žuvę jie yra 
daugiausia per Vatikano archyvo išvežimą į Pa- 
ryžių Napoleono laikais (1810). Tačiau krūvon 
surinkome paties vysk. Merkelio laiškus į Romos 
Kūriją (jų originalų iki šiol teradome tik kelio- 
lika), jam atsakymus, rūpestingus ir savaitinius 
nuncijų pranešimus bei kitą smarkiai išblaškytą 
archyvų medžiagą. Jos rinkimas dar nčra baigtas, 
nes ypač 16-jo amž. gale Vatikano archyvas da- 
rosi turtingesnis. Papildžius archivalijas prieina- 
mais spausdintais šaltiniais, iškyla iš praeities 
dulkių, lyg iš kokios miglų jūros, didžiulė uola — 
to didelio Lietuvos praeities vyro paveikslas. 

Krinta į akį, kad ir žinomasis popiežių istori- 


. kas Liudvikas von Pastor iš visų Žemaičių vys- 
kupų tik vienintelį M. Giedraitį (savo 16-kos to- 
„mų istorijoje) teminėjo (XII 492), sakydamas, 
„kad jis “grąžino Bažnyčiai beveik visą lietuvių 
tautą". L. Pastorius buvo atkreipęs dėmesį į vie- 
nintelę pastabą P. B. Gams'o (Series Episcopor. 
357 p.) veikale prie vysk. Merkelio: “Žemaičius 
atvertė katalikybėn''. 


Norint tačiau tai įvertinti ir apskritai kultū- 
riniu atžvilgiu labiau suprasti epochą, kurios cen- 
tre stovi Merkelis Giedraitis, reikia pažinti Lie- 
tuvos silpno krikščionėjimo, jos religinio suski- 
limo priežastis ir kliūtis kultūrai tarpti. Į jas 
žvelgsime nuo anos didžiulės žaizdos, kurią pa- 
liko ordino karai. 


II. Kai kurie Lietuvos religinio bei kultū- 
rinio gyvenimo bruožai iki protestantizmo 
pasirodymo 


Motto: 


“Ir stebimės, kaip tie minėtieji vienuoliai 
(— kryžiuočiai) drįso vadintis “krikščionybės an- 
ga", kurie veikiau buvo kliūtis ir atstumianti už- 
tvara (clausura vetans) tiems (— žemaičiams), 
kurie buvo ir tebėra verti tyra širdimi vadintis iš- 
ganingojo tikėjimo prieangiu (introitum)". 

Iš Žemaičių skundo (Propositio Samaytarum) 
Konstancos Koncilijoje, Codex epist. Vitoldi, 1020 p. 


1. Krikštas kruvinų kovų akivaizdoje. 


Lietuvių tautos kelias į krikščionybę buvo tra- 
giškas ir pilnas užtvankų. To buvo kelios priežas- 
tys. Viena jų — stipriai žmogaus dvasios pasau- 
lyje įsikerojusi pagonybė. Ji jungė ir davė atspa- 
rumo tautai jos bendroje likiminėje kovoje. Be 
abejo, reikšmės turėjo ir Lietuvos geopolitinė pa- 
dėtis. Žiūrint iš Vakarų Europos, Lietuvos plotai 
galėjo atrodyti užkampis, kur krikščioniškosios 
kultūros pėdsakai buvo silpni. Pagrindinė tačiau 
užtvanka, kuri Lietuvai sutrukdė laiku sueiti į 
darnų sąlytį su lotyniška krikščionybe, buvo vo- 
kiečių ordinas, kuris yra atlikęs labai nelaimingą 
paslaugą krikščionybės idėjai. To pasėkoje ir Lie- 
tuvos dviejų pirmųjų valstybinio gyvenimo 
šimtmečių palikimas yra kruviniausias. Ginant 
savo teritoriją, tautą, drauge ir pačią valstybę, 
lietuviams,. kol jie pritapo prie Vakarų krikščio- 
nybės, reikėjo išeiti didelį bandymą. O tą krikš- 
čionybę buvo atstovavęs ir, gaudamas Romos im- 
peratoriaus pritarimą ir beveik visos Europos 
paramą, įkyriai kardu nešęs vokiečių ordinas. 
Tad suprantama, kodėl tuos du šimtmečius lietu- 
viai buvo vedę sunkią būties kovą, kai karuose 
sužiaurėję riteriai visai nemokėjo rasti sekmin- 
gesnių priemonių tikram Kristaus mokslui 
skelbti. 


Ir smulkiai iškedenę žinomas 8—10 pagrindi- 
nes Livonijos ir Prūsų ordino kronikas, ir kruopš- 
čiausiai išrankioję iš ten taip gausias žinias apie 
kasmetinius žygius Lietuvon, niekuomet nepa- 


jėgsime duoti nors apytikslio vaizdo, kiek dau 

aa reikėjo pakelti aukų. Nesužinosime, kiek 
Ug per tuos šimtmečius žuvo bių, ki 

daug moterų ir vaik iš Er USS 

Sei Ųų Ir vaikų buvo išvesta nelaisvėn. Liks 
paslaptimi taip pat, kiek daug buvo sudeginta so- 
dybų, išgrobta ar sunaikinta turto, nors apie tai 
paties ordino versmėse ir daug rašoma. 

j Seniausia Livonijos kronika — Henrikas vad. 
Latvių pasakoja, kad pirmąjį žygi Lietuvon iš 
Livonijos atliko dar kardininkai (drauge su žiem- 
galių pagalba) 1208 m. Kronistas liūdi, kad žy- 
gls pasibaigė kardininkų nesčkme. Ordinas tik 
už 207 metų galutinai baigė kovas iš Livonijos, 
kai Švitrigailos sąjungininkas Livonijos magis- 
tras kovoje prieš Jogailaičio mirtiną priešą Žygi- 
mantą Kęstutaitį, kautynėse prie Ukmergės 
1435 m., padėjo savo galvą. 

| Kryžiuočių ordino žygiai iš Prūsų galėjo pra- 
sidėti, tik visą senprūsių plotą užėmus, t. y., kada 
riteriai prislinko prie pat Nemuno (1283). Ir ta- 
da seniausias Prūsų krašto kronistas Dusburgas 
ant savo kronikos pergamento užrašė didelėm 
raidėm: “Prasidėjo karai su lietuviais“. Iš tik- 
rųjų prasidėj o dideli supamieji puolimai iš dviejų 
pusių "prieš (tą) galingą kietasprandę tautą ir 
įgudusią kariauti". (Script. rer. Pruss. I 146 p.). 

Livonijos riteriai vis niokodami šiaurės ir va- 
saros rytų Lietuvą, Hermano Vartbergės kroniko- 
Je rūpestingai yra surašyti naikintų plotų kaimai 
ištisomis dešimtimis iki Šeduvos, Panevėžio, Uk- 
mergės, Utenos. O Prūsų kryžiuočiai, nustatę di- 
delę strateginę Nemuno reikšmę, iš visų jėgų 
stengėsi užvaldyti tą upę. Tad jie skverbėsi ir 
skverbėsi prieš srovę nuo Ragainės, ir jau Gedi- 
mino laikais (1336) buvo pasistatę savo pilis ne- 
toli Veliuonos (Bajerburgas) ir Dubysos žiotyse 
(Marienburgas). O Kęstutis regėjo, kaip jie, 
prieš vandenį nusiyrę dar 45 kilometrus, mūrino 
savo pilis prie Nevėžio (Gotteswerder) ir net pa- 
čiame Kaune (Marienwerder). Visa vakarinė 
pagoniškoji Lietuva per šitą nepaprastą susidū- 
rimą su krikščionybe, atstovaujančia Vakarų jėgą, 
buvo virtusi nuolatinio karo stovykla, ir šiandie- 
niniai Nemuno krantų ir kitų paupių piliakalniai 
yra tos kietos kovos liudininkai. 

Savo dėmesį istorijos knygose esame labiau- 
siai kreipę į tas gausias kovas, atskirus didvyriš- 
kus epizodus, herojišką Pilėnų įgulos gynimąsi, 
hanibališką Kęstučio kovojimo būdą ir t. t. Bet 
tos stebinančios kovos turi ir kitą bruožą. Iš kar- 
tos į kartą einantis kruvinas “palikimas" iš visų 
išgalių kovoti prieš riterį su kryžiumi, kuris lie- 
tuviui reiškė tik kraują ir jungą, nukreipė Lie- 
tuvą labiau militarinės kultūros kryptimi. Liki- 
minė kova reikalavo ieškoti atramos plačiuose 
rytiniuose plotuose, kur nuostabiai sėkmingai 
buvo nešamas Lietuvos valstybingumas. Ta — 
dabar sakytume — totalitarinė kova įstatė vals- 
tybę į tą neišvengiamą kelią, kuriame nuo Vyte- 
nio ir Gedimino laikų svarbiausi valstybinio gy- 
venimo rūpesčiai buvo — sutelkti šimtų šimtus 
rankų gausioms pilims statyti, gerus ginklus bei 
karo žirgus turėti ir, apskritai, visas krašto jėgas 
ir išteklius mobilizuoti karui. 

Karas tačiau visada yra tikrosios kultūros stab- 
dis. Ir Lietuvoje tai turėjo būti pajausta materia- 
linės ir dvasinės kultūros srityje. Keistai skamba, 
bet iš tikrųjų ordinas, nors ir nepajėgdamas Lie- 
tuvos sugniuždyti, suvaidino savo misijoje at- 
virkščią vaidmenį ir tik užstojo lietuviams kelią 
į krikščionybę ir kultūrą, nes “jam labiau rūpėjo 
savo klėtis pripildyti kaip Dangų..." (Cod. ep. 
Vitoldi, 1019 p.). Ir iš tiesų, juo jis daugiau savo 
svirnus pripildė, juo jis daugiau žemės užėmė, 
tuo labiau jam slydo iš po kojų ideologiniai pa- 
grindai. 

Per karus su ordinu, kuris supo Lietuvą iš tri- 
jų šonų, ši negavo progos sueiti į pastovų kultū- 
rinį salytį su Vakarais. O 14-me amž., tiesa, buvo 
užsimezgę glaudūs santykiai per Rygą, bet vals- 
tybei nebuvo pakankami, ir jie buvo labiau pre- 
kybiniai. Miestai vidurinių amžių gale buvo pa- 
sidarę kultūros nešėjai. Lietuvoje tačiau jie te- 
galėjo kurtis tik po karų. Šitas miestų kūrimosi 
didelis pavėlavimas buvo viena iš priežasčių, ko- 
dėl Lietuvoje, išskyrus keletą centrų, neatsirado 
daugiau miestų, kur būtų telkęsis ekonominis bei 
kultūrinis gyvenimas. Vadinasi, karai užkirto 
natūralų kelią į vakarus, atstūmė nuo krikščio- 
nybės; jie alino Lietuvą ekonomiškai, nuolat la- 
šino kraują iš gyvo tautos kūno, t. y., mažino 
prieaugli, skurdino dvasiškai. Ir kokia buvo lai- 
mė, kai Vytautas galutinai sėkmingai išsprendė 
tą nuolatinį Vakarų pavojų! Paskutinis Prūsų or- 
dino žygis pasibaigė (Melno) taikos sutartimi. 
Nustatytosios ten sienos išsilaikė 500 metų! 


Neliečiame čia tos platesnės reikšmės, kurią 
užsispyrusi ir narsi lietuvių tauta atliko kovose 
su ordinu. Juk neleisdama per Žemaičių plotą 
susijungti dviem ordino šakom (Prūsai, Livoni- 
ja), ji tuo pačiu sutrukdė “Drang nach Osten“ 
įkūnijimą iki Dniepro. O tada rytų Europos isto- 
rija būtų nuėjusi visai kitu keliu... Lietuvių 
tautai toji sunki kova su Vakarais, arba juos at- 
stovaujančiu ordinu, turėjo dar ir kitas skau- 
džias politines ir kultūrines pasėkas. Kadangi ir 
lenkams ordinas buvo gana nemalonus kaimy- 
nas, tai prieš bendrą priešą atsirado sąjunga jau 
Gedimino laikais. Ordino grėsmė paaiškina ir 
Krėvos aktą ir po jo tuoj einančias kitas sutartis 
su lenkais. 


Bet Vytautas lygiai taip pat stengėsi spręsti 
ir tą kovų su ordinu vaisių, t. y., klaidingai pa- 
statytos "unijos" klausimą. Savo pastangomis jis 
gyvai sužadino lietuvišką valstybingumą ištisoms 
vėlesnėms kartoms. Tos Vytauto sukeltos Lietu- 
vos valstybinės sąmonės vilnys (pirmoji liet. 
istoriografija, teorija apie lietuvių kilmę iš ro- 
mėnų) dar stipriai bangavo ir poliublininiais lai- 
kais. Per Švitrigailos sukilimą, Žygimanto Kęs- 
tutaičio veikimą, Goštauto “separatizmą" (šūkis: 
“Lietuva lietuviams“), Kazimiero 1447 m. privi- 
legiją ir t. t., jos nusibangavo iki 16-tojo amž. ir 
dar stipriai atsispindės tauriame M. Giedraičio 
veikime. 

Iš dalies paaiškėjo ordino karų pasėkos. Mus 
tačiau stebina, kad kryžiuočiai savo sužiaurėji- 

me ir nelankstume bežinojo tik vieną krikščioni- 
nimo būdą — karą ir pavergimą. Tai ugdė, be 


abejo, neapykantą ir kerštą ir sukūrė sąlygas, | 


kuriose negalėjo būti skleidžiama meilės ir tai- 
kos religija. Tad suprantama, kodėl kryžiuočiai 
per ilgus karus tik pora atvejų tekrikštino būre- 
lius, Lietuvoje paimtus nelaisvėn. Vienas iš tokių 
atsitikimų buvo Medvėgalio pilyje, kai prancūzų 
poetas Guillaume de Machaut dalyvavo Čekijos 
karaliaus Jono Liuksemburgiečio žygyje į Žemai- 
čius (1328-29). Būdavo dar kartais, kaip matyti 
iš Dusburgo ir kitų kronikų, pakrikštinami perbė- 
gėliai. Bet niekur nesimatė iš ordino pusės misl- 
nių pastangų, nes jam pirmiausia rūpėjo užimti 
kraštą. 


Vytauto laikais Lietuva formaliai tapo krikš- 
čioniška. Įdomu, kad ji, nors su Vakarais (per 
ordiną ir jo neišsenkančius pilgrimus-kryžinin- 
kus) nuolat susitikdavo kovos lauke, tačiau ne- 
nukreipė savo veido nuo Vakarų. Tai yra vienas 
iš reikšmingiausių dalykų Lietuvos 13-14 šmt. 
istorijoje, jei dar pridėsime, kad ne tik Mindau- 


Kestutis) vis mėgindavo sąlytį tik su lotyniškos 
krikščionybės atstovais. Žinoma, Lietuvos valdo- 
vams turėjo rūpėti išmušti kryžiuočiams pagrin- 
dinį jų propagandos ir kovos ginklą, t. y., įvesti 
tą patį tikėjimą, kurį išpažino ordinas. Šitaip or- 
dino karai įstatė Lietuvą į Vakarų, ne į Rytų, 
kultūros kelią. 


O Lietuva juk nuo 13-tojo amž. vidurio jau 
buvo sudėtinė valstybė, ir stačiatikių elementas 
čia, 14-15 amž. prijungus naujus plotus, stipriai 
pagausėjo. Tiesa, sustingusi stačiatikių Bažnyčia 
nepažino Vakarų aktyvumo. Bet visai natūralu 
galėjo būti, kad tas tikėjimas plistų iš apačios, 
kad ir kita dalis gyventojų priimtų jį pamažu. 
Lengva atspėti, kokios iš to būtų buvusios pasė- 
kos etnografiniam lietuvių tautos kūnui. Tačiau 
lietuvių tauta netapo stačiatikiška. Priešingai, ji 
nuo stačiatikybės atsiribojo. Vos tik oficialiai Vil- 
niuje pravedus krikštą, jaunutei katalikybei ap- 
saugoti net kūno bausmėmis buvo draudžiamos 
mišrios moterystės (1385), ir stačiatikiškoji pusė 
vis turėdavo pereiti katalikybėn. 


Nepriėmė lietuviai krikšto ir iš ordino, nes 
jam priimti rado sau geresnį būdą. Kryžiuočiai 
gi, kurie per tuos 200 metų kardu buvo atstova- 
vę Romos krikščionybę, vieni iš pirmųjų nuo jos 
atsimetė, kai tik pasirodė vienuolis atskalūnas. 
O lietuviai ne tik lotyniškai pasikrikštijo, bet to- 
kiais išliko iki šiol. Čia dar kartą matyti, kokią 
nevykusią “paslaugą" yra atlikęs vokiečių ordi- 
nas krikščionybės idėjai. 

Nors ir kietai apsidraudusi nuo stačiatikybės, 
lotyniškoji katalikybė ilgą laiką liko silpnutė 
Lietuvoje, ypač kiek liečia jos organizaciją ir pli- 
timą masėse. Tas želmenėlis tik labai pamažu 
tetarpo nevešlioje dirvoje. To priežastys buvo 
lvairios. Dar ilgai neužgijusios karų žaizdos, kar- 
tūs jų prisiminimai atgrasė nuo naujo tikėjimo, 
kurį išpažino kryžiuočiai, dar vakarykščiai ap- 

link save krašte skleidę mirtį ir naikinimus. Pats 
naujasis tikėjimas Lietuvoje, bent taip galėjo at- 
rodyti pagoniui, buvo užmestas iš viršaus ir, Ži- 
noma, paskubomis, nerūpestingai. Tai patvirtina 
ir aprašymai Dlugošo, kuris yra krikšto klausimui 
plačiausias šaltinis. 


Vytautas, kuriam savoji valstybė buvo svar- 
biausioji vertybė, laikė reikalinga politiškai pa- 
naudoti katalikybę kaip sėkmingą ginklą prieš 
ordiną. Tam reikalui juk jis siuntė ir 60 nauja- 
krikštų bajorų į Konstancą. Tai taip pat paaiš- 
kina, kodėl per abu pirmuosius krikštus Vilniuje 
ir Žemaičiuose (1387, 1413) veikliai dalyvavo 
patys valdovai. Tas krikštas, akivaizdoje kryžiuo- 
čių nuolatinės grėsmės, įvyko, tiesa, netikėtai su- 
rastu taikiu būdu, bet jis buvo atneštas valdovų 
įsakymo keliu. Tad žmonių masė ilgą laiką jį pri- 
ėmė tik kaip vieną iš valdžios politinių patvar- 
kymų, įvestų naujų įsakymų, nebandydama, ar 
visai nesistengdama pakeisti savo dvasios pa- 
saulio. Tų naujenybių regimi ženklai tebuvo. po 
8— 10 naujų medinių šventovių, išmėtytų po pla- 
čius pamiškių plotus Vilniaus krašte ir Žemai- 
čiuose, kai paprasto žmogelio sąmonė ir jo pirkia 
ilgai tebegyveno pagoniškuoju pasauliu, arba 
naujos dvasios labai silpnai tebuvo paliesta. O 
nuo Gedimino laikų su pertrūkiais einančios 
pranciškonų misinės pastangos nebuvo plataus 
masto. Benediktinai, kurių ikarštis Vak. Europoje 
jau buvo praėjęs, pateko Lietuvon tik pačiame 
14 amž. gale. Būdavo labai reta tokių atvykusių 
misininkų iš kitur kaip Jeronimas Pragietis, ku- 
ris Žemaičiuose apaštalavo 15-tojo amž. pradžio- 
je. Ir Lietuvos taikus krikščioninimas buvo su- 
rištas su politiniu interesu; bet iš kitos pusės ši- 
tas skubotai ir nerūpestingai atlikto krikšto fak- 
tas vis tik politiškai buvo veiklus ginklas. Dar 
prieš Tannenbergą lietuviai Vakaruose, ordinui 
verbuojant kariautojus prieš tuos naujakrikštus, 
buvo aprėkiami rytų “saracėnais". Už 6-rių me- 
tų Konstancos Koncilijoje tačiau įvyko didelis 
persilaužimas Vakarų viešojoje nuomonėje. Bet 
ordinas vis dar, piktai ir iš šono su pavydu ste- 
bėdamas Lietuvos krikščioninimą, visais savo 
polemikos būdais stengėsi juoktis ir neigti tą 
reikšmingą faktą. 


Tos ordino pašaipos pateko net į rimtas kro- 
nikas, ir toks ordino kronistas J. Posilgė (Pa- 
medės vyskupijos oficijolas). rašė ironiškai, kad 
“Jogaila, dėl didelės karalystės ir gražios mo- 
ters, sau leido ant galvos užpilti truputį vandens" 
(Script. rer. Pruss. III). O apie Žemaičius, kai 
valstiečiai šiaušdamiesi prieš socialines naujeny- 
bes (dešimtinė, bažnyčių statymas, tapimas pri- 
klausomais), išvarė kunigus ir degino bažnyčias 
(1418), su pasitenkinimu kun. J. Posilgė rašė, 
kaip apie “piktus vilkus“, nes tie vilkai “savo 
senoje klastoje“ esą “sunkiai sutramdomi" (ten 
pat 274, 376). 

Šitaip kryžiuočių atstovai tyčiojosi iš Vytau- 
to laikinos nesėkmės visai panašiu būdu, kaip 
jie iš aukšto žiūrėdavo į savo priešą prieš kau- 
tynes (pvz., Tannenbergas). Anas priešo neįver- 

tinimas buvo apmokėtas skaudžiu visuotiniu 
pralaimėjimu. O šios pajuokos turėjo Iš kryžiu- 
mi savo apsiaustą papuošusių. riterių lūpų iš- 
nykti, kai Lietuva pamažu jungėsi prie Vakarų 
krikščionybės ir jų kultūros, nepadedant tam Va- 
karų įgaliotam “krikštytojui", kuris nesėkmingai 
vien tik kardu bešvytruodamas, taip ilgai suvė- 
lino lietuvių krikštą. Kryžiuočiai savo polemikos 
raštuose tik tiek turėjo tiesos, kad Lietuvoje iš 
tiesų katalikybė nespėjo iš karto įaugti, ir jal 
stiprinti ilgai nebuvo dedama žymėtinų pastangų. 
Pirmieji parapijų klebonai buvo Lenkijos atel- 
viai, kuriuose nė iš tolo nebuvo tos ankstybojo 
viduramžio misinės airių-škotų vienuolių dvasios. 


Suprantama, kai baigėsi karai su ordinu, kai 
laimingai buvo išsisprendęs sienų klausimas, ne- 
buvo jaučiama toliau reikalo iš visų jėgų paro- 
dyti Vakarams, kaip tai buvo daroma 11— 5 
amžių sąvartoje, kad štai krikščionišką kraštą 
kryžiuočiai vis dar užpuldinėja ... Iš čia aiškėja, 
kodėl 1387 m. buvo krikštijama Vilniuj, nes tos 
pirmos oficialios pastangos sostinėje, naikinant 
ten esančius pagonybės ženklus, turėjo simboliš- 
kai reikšti visos Lietuvos krikštą. Į tokios rūšies 
oficialų krikštą Vytautas ir Jogaila buvo pastū- 
mėti ordino ir jo propagandos. Būtinai reikėjo 
tuoj parodyti pasauliui, jog Lietuvoje įvestas 
naujas tikėjimas. O atskiras Žemaičių žemės ofi- 
cialus krikštijimas labiau buvo pradėtas (1413) 
iš opozicijos ordinui, nes dar tada vyko su kry- 
žiuočiais aštrus ginčas dėl to krašto priklauso- 
mybės ateityje. 


Bet didieji karai, nors jie ir paliko ilgam 
skaudžius pėdsakus, pasibaigė Lietuvos laimėji- 
mu ir atnešė visoje valstybėje daugiau kaip pusę 
šimtmečio taikos. Nuostabu — pirmą kartą Lie- 
tuva nebeturėjo jokių karų. Tiesa, prie Kazimie- 
ro įpėdinio Aleksandro (15-jo amž. gale) karus 
su ordinu pakeičia neišvengiamas ir ilgas konflik- 
tas su Maskva, nes ši siekia surinkti rusų-stačia- 
tikių žemes, ir jau 1514 m. pagrobia Smolenską. 
Pet tie karai užliepsnodavo toli periferijoje. Jie 
per visą pusantro amžiaus nė iš tolo taip nepa- 
siekė etnografinės Lietuvos, kaip anas baisusis 
rusų užplūdimas 1655 m. Ir iš viso nuo Žygiman- 
to Kęstutaičio ir Švitrigailos konflikto iki švedų 
įsibrovimo į Žemaičius Žygimanto Vazos laikais, 
t. y., per 180 metų, lietuvių gyvenamieji plotai 
nebemato priešų kojos. 


2. Silpno krikščionėjimo šimtmetis (1440—1550) 


„ Prievartinis ir ginkluotas kryžiaus apaštala- 
vimas tautas sunaikina (vendai, senprūsiai), bet 
sunkiai palenkia Naujam Mokslui. Ir kryžiuo- 
čiai užkietino lietuvius, nesugebėdami prie jų 
prieiti, juos niekindami, žiūrėdami į juos, kaip į 
Baalo (Dusburgas: “Bielialio"') bei pragaro pa- 
darus ir t. t., jau nekalbant apie ginklo varto- 
Į'mą. Ir šie juk su tokiu užsikirtimu gynė savo 
Zemę Ir pagonybę, kad ir imperatoriaus malonė- 
mis bei popiežiaus globa besinaudojantis galingas 
ordinas jų nebejveikė. Atėjus taikos šimtmečiui 


tačiau, kai pagonis, be baimės savo gyvybei, ga- 
lėjo artyn prisileisti svetimo krašto žmogų, atsi- 
rado Išorinės sąlygos vidaus misijoms. Bet apie 
jas, galima sakyti, nieko nesigirdi. Sąjunginin- 
kas prieš ordiną, kuris 1387 buvo atsiuntęs į Vil- 
nių krikšto reikalų kunigų būrelį (nebuvo nė 
vieno vyskupo!), ir toliau Lietuvos pakrikštiji- 
mo darbui uoliau neatsidėjo. Krikštas buvo poli- 
tinis! Nematyti uolesnių krikščioninimo pastan- 
gų nė Žemaičiuose. 


„ Kaip žinome, pirmoji dešimtis bažnyčių toje 
diecezijoje buvo Vytauto pastatyta per pirmuo- 
sius penkerius metus (1416-21), o paskui per 
24-rius metus tepastatoma viena bažnyčia. Iš 
viso Kazimiero laikais per pusę šimtmečio (1440- 
92) ikuriama jų pustrečio karto mažiau (vadi- 
nasi, 4-rios) negu krikštijimo laikotarpiu. Pa- 
našiai ir Vilniaus vyskupijoje, nors ten vėliau pa- 
rapijų tinklas buvo žymiai gausesnis ir apskritai 
religinis gyvenimas intensyvesnis negu Žemai- 
čiuose. Dlugošas paduoda 8-rių pirmųjų įkurtųjų 
bažnyčių sąrašą. Tačiau ir čia Kazimiero laikais 
tepastatomos vos kelios bažnyčios. Tiktai Vil- 
niaus vyskupijoje jau keliose vietose veikia kele- 
tas vienuolynų, kai Medininkų vyskupijoje iki 
17-tojo amžiaus pradžios nebuvo nė vieno vienuo- 
lyno. Ir pirmieji ten įsikūrę vienuoliai bus 1602 
metais garsiojo karo vado Jono Karolio Chod- 
kevičiaus Kretingoje įkurdinti bernardinai (pran- 
ciškonai). Po ju eis jėzuitai (jau sėkmingai apaš- 
talavę nuo 1587 metų), domininkonai. Vienuoliai 
17—18-me šimtmečiuose gana reikšmingai pa- 
veiks liaudies sukatalikinimą. Tačiau iki 16-tojo 
amž. galo jų vaidmuo buvo dar labiau nežymus 
Vilniaus diecezijoje, o Žemaičiuose jis buvo Iy- 
gus nuliui. 


15-me amž. Lietuvoje dar nebuvo jokios aukš- 
tesnės mokyklos. Pirmoji mokyklėlė atsirado Ka- 


zimiero laikais prie Vilniaus katedros. Apie 1470 


metus Medininkų vyskupas Varniuose liepė vai- 
kus mokyti rašto, o paskui juos “mokindina dajk- 
tu kunegams priderantiu, o pramokitus szwen- 
te į kunegus'' (Valančius I 72). 15-jo amž. gale 
lietuviai bajoraičiai studentai ėmė, kad ir silp- 
nokai, važinčti į užsienius studijoms. Paminėti- 
na, kad prie Pragos un-to (karal. Jadvygos 1ėšo- 
mis) buvo ikurta (1397—1404) neturtingiems lie- 
tuviams studentams kolegija. Šitoji fundacija bu- 
vo padaryta, rodos, vien tik ruošti Lietuvai ku- 
nigus. Bet iš lietuvių niekas ta kolegija ir skiria- 
mais studijoms pinigais nepasinaudojo, o tik 
Huso mokiniai. O apie tikrą kunigų seminariją 
(Vilniuje) tegalima kalbėti nuo jėzuitų pasiro- 
dymo Liublino unijos metais. Tad nuo pat pra- 
džių susitinkame su apgrindine bėda — didžiau- 
sių vietinės dvasiškijos trūkumu. Tas trūkumas 
nesiliauja. Su iuo daug kovos Merkelis Giedraitis, 
bet dar ir 1642 kunigų trūkumu labai nusiskųs 
vysk. Jurgis Tiškevičius ( Vatik. Arch., Acta 
Congr. Consist. t. 10, 197). Iš tokių faktų sekė 
gana liūdnos išvados, paaiškinančios lenkų, ypač 
mozūrų, kunigų interesavimąsi Lietuvos parapijų 
beneficijomis, klebonų vietomis. 


Apie pirmuosius du Medininkų vyskupus ži- 
nome, kad jie abu, nors ir ne vietiniai, mokėjo 
lietuviškai, ir tai mums patvirtina paties Vy- 
tauto neabejotini duomens (Cod. ep. saec. XV, 
t. 2, 78; Lib. Canc. Stan. Ciolek išl“. Carol, 
1871, 106 (424). Dar apie keturis įpėdinius (Jo- 
kūbą, Jurgį, Bartolomiejų, Martyną) galima 
tarti, kad jie galėjo kalbėti lietuviškai, nes jie 
buvo iš Lietuvos kilę. Bet toliau pasitaikydavo, 
kad į vyskupus įsiveržia koks nors Vilniaus ka- 
nauninkas, nė žodžio nemokąs vietinės kalbos. 
Buvo ir stambių trūkumų, einančių iš moralinio 
lygio kritimo. Vienas vyskupas (Bartolomiejus) 
žmones piktinęs, ir jis buvęs išvarytas (Eubel: 
Hier. Cath. I 348; Valančius I 71). O apie pran- 
ciškoną vyskupą Mikalojų Radvilą (1515-29), 
sūnų Vilniaus vaivados ir kanclerio, žinome, kad 
pats karalius Žygimantas Senasis 1528 m. siuntė 
į jo dieceziją Kamieneco vyskupą vizitacijos rei- 
kalu, ir tas Varmijos vyskupui rašė (1528. VII. 
5) apie “Nikalojaus nesuskaitomus ir negirdėtus 
papiktinimus, viešus nusikaltimus, neturint nei 
Dievo baimės, nei drovumo ...? (Acta Tomicia- 
na, X, 303 p.). Iš kitų šaltinių patiriame, kad 
jis sirgo “skrupulo liga“, ir du kartu vyko pas 
“stebukladarį" Prancūzijos karalių Pranciškų 
T-jį (Kwart. Histor. 1938, 226 p.) į Boloniją ir 
Paryžių. Įdomu, jog Valančius, sakydamas, kad 
Mikalojus jau mirė 1522 (klysta taip pat ir mūsų 
Bažnyčios provinc. “Elenchus*), atvaizduoja jį 
tik kaip neteisingą, nesugyvenantį su kapitula ir 
didikais (I 78). 


Bet apie kitus Medininkų vyskupus (Višgai- 
Ia-Višgaitis, Virbickis, Domanovskis), ypač 1y- 
ginant juos su amžininkais lenkų vyskupais, ku- 
rių kai kurie, nekalbant apie jų privatų gyve- 
nimą, simpatizavo protestantizmui, reikia pasa- 
kyti, kad jie laikėsi aukštumoje. Ypač paminėti- 
nas lietuvis Vaclovas Virbickis, kuris per 21-rius 
metus (1534-55) aptvarkė vyskupiją, pastatė 
medinę katedrą, rūpinosi naujomis bažnyčiomis. 
Bet vis tik Varniuose sėdis Žemaičių vyskupas, 
nors oficialiai sudarytoji bažnytinė organizacija 
laikosi, plačiuose plotuose teturi labai skystą baž- 
nyčių tinklą. Pvz. nuo Kauno iki Veliuonos ilsai 
nebuvo jokios bažnyčios. nes Vilkijoje pastatyta 
bažnyčia tik 1542. O toliau iki pat Prūsų sienos 
irgi nėra bažnyčių, nes Jurbarko parapijai baž- 
nyčia pastatyta tik 1522 m. Pačių vyskupų veik- 
lumas (ypač M. Radvilos ir M. Višgaičio) labai 
nedidelis, nes, pvz. per 40 metų nuo Kazimiero 
mirties (1492— 1533) tepastatyta 15 parapiji- 
nių bažnyčių, kurių dvi valdovo lėšomis. O visas 
kitas pastatė savo žemėse didikai, turtingesnieji 
bajorai. 


Visos pirmosios bažnyčios, kaip žinome, buvo 
buvusios “valstybinės", t. y., Vytauto ir Jogailos 
fundacijos. Nuo Kazimiero laikų tačiau atsirado 
pirmieji bajorai-didikai, kurie davė pradžią Lie- 
tuvoje vėliau taip išplitusiems dosniems magnatų 
bažnyčių kūrimams. Ir pirmas, rodos, buvo Že- 
maičių seniūnas Kiežgaila, kuris 1445 m. pasta- 
tydino parapijinę Šiaulių bažnyčią. Šitaip didi- 

kai iš savo žemių išskirdavo bažnyčiai ir parapi- 
jai plotą, ir paprastai su savo valstiečiais pasta- 
tydavo medinę bažnytėlę. 

Šitokiu būdu bažnyčių įkūrėjai gavo ant jų 
patronato teisę, pasidarė vadinamaisiais “kola- 
toriais", turėjo teisę pastatyti savo kleboną. O 
šitoji teisė turės daug reikšmės, veržiantis pro- 
testantizmo bangai. Bet greit naudingos didikų 
bažnyčių steigimo pastangos vėl krito, gal ne be 
itakos iš Vakarų ateinančio naujo mokslo. V. 
Virbickio vyskupavimo metu (1534-55) teatsi- 
rado 4 naujos bažnyčios, kurių dvi paties Žygi- 
manto Senojo įsteigtos. O prie įpėdinių iki M. 
Giedraičio vėl per 21-rius metus (1555—1576) 
tebuvo įkurtos vos 3 bažnyčios. Kai kurių baž- 
nyčių metrikacija dar galutinai neišaiškinta, ne- 
nustatyta. Tad tų duomenų negalima imti ma- 
tematiniu tikslumu, kada nėra tikrų visų bažny- 
čių įkūrimo datų. Tačiau galutinos išvados dėl 
to nesikeičia. 

Bažnyčių įkūrimo metus ėmėme iš Lietuvos 
bažnytinės provincijos sąrašo (“Elenchus omnium 
ecclesiarum"' (1937 m.) ir derinome jį su Valan- 
čiaus “Tobliczes" duomenimis (I 274— 331). 
Schematiškai paėmus Medininkų vyskupijoje nuo 
1417 m. kas ketveri metai atsirasdavo nauja baž- 
nyčia. Iki 1564 metų Žemaičių vyskupystėje su- 
randamos 37 bažnyčios. O per 12-ką tolimesnių 
metų iki M. Giedraičio (1564-67) nebuvo pasta- 
tyta nė vienos bažnyčios. M. Valančius rašo 
(I 91), kad vysk. J. Domanovskis paskirstęs visą 
plačią vyskupiją į 38 parapijas ir nustatęs joms 
ribas. Galima įsivaizduoti, kokios tos parapijos 
buvo didelės. Tad atokiau gyvenančiam žmogui 
pasiekti vargingais miškų keliais bažnyčią, reiš- 
kė vykti 50—60—70 klm. 


Vilniaus vyskupija tuo atžvilgiu stovėjo Žy- 
1iai geriau. Ten parapijų tinklas, kurio retumu, 
tiesa, vis tik nusiskundžia pirmasis Šv. Kazimie- 
ro biografas (1521) Zacharias Ferreri, buvo dvi- 
gubai tankesnis (J. Kurczewski). Pačiame Vil- 
niuje buvo 4-ri vienuolynai, kada visoje Žemai- 
čių vyskupijoje beveik per du šimtu metų ne- 
įsteigta nė vieno. Apskritai visas religinis gyve- 
nimas ten, palyginti, aukščiau stovėjo, kai už Ne- 
vėžio jis daug silpniau pulsavo. O kaip tas kraš- 
tas pasidarė vėliau “Šventoji Žemaitija", yra 
nuostabios raidos kelias, kurį mums gera dalimi 
teks atvaizduoti. 


Yra dar viena labai paprasta priežastis, kuri 
buvo didelė kliūtis Evangelijai plisti. Ateiviai 
klebonai, kurie, dažnai jau turėdami beneficijas 
Lenkijoje, rūpinosi naujų gerų beneficijų me- 
džiojimu Lietuvoje, kaip taisyklė, nesimokė vie- 
tos žmonių kalbos. Dažnai pasitaikydavo, kad jie 
parapijai aptarnauti atsiųsdavo savo šykščiai ap- 
mokamą vikarą, stengdamiesi sau užtikrinti visą 
parapijos pelną. 


Bet lietuvių kalbos klausimą Bažnyčios ir 
viešajame gyvenime paliesime, panaudodami 
naujų versmių, atskirame skyriuje vėliau, kai 
prieisime prie vysk. Merkelio santykių su jėzui- 
tais ir lietuvių kalba, kai nušviesime Lietuvos 
valstybinės sąmonės klausimą. Prieš tai tačiau 
mums rūpės trumpai sustoti ties M. Giedraičio 
biografija; atvaizduosime dramatišką lenko kle- 
bono kovą į Žemaičių vyskupo sostą, Lietuvos 
religinę padėtį protestantizmo metu, patį vysk. 
Merkelio apaštalavimą ir duosime ano meto Lie- 
tuvos, ypač Žemaičių, kultūrinio gyvenimo 
vaizdą. 


TILTAS 


PR. KOZULIS 


Baisu iš tokio aukščio pulti, 

nes dar tvirtai tikiu — ateisi tu. 
Per upę permestas didžiulis tiltas 
sujungia du krantu. 


Nė nejutau, kaip ji atėjo: 
tokia lengva jos eisena, 
lyg rytmečio tylusis vėjas, 


pabudino mane. 


Nesąmonė! — Tai sčlina ruduo pageltęs 
ir šnera lapuose tamsus lietus. 
žinau — jau niekados negrįši tu 


atgal, kad ir nebūčiau nusikaltęs. 
Nors tai labai gražus ir tvirtas tiltas, 
bet.., tiltas jungia tik krantus. 

LITERATŪRINĖS KRITIKOS PRASMĖ 


ANT. JASMANTAS 


Savo metu Oscar Wilde kėlė klausimą, kokia 
„yra meninės kritikos nauda, kodėl kūrėjas nėra 
„paliekamas vienas su naujais savo pasauliais, ko- 
dėl jis yra nuolatos trukdomas gaižių kritikos 
balsų. Ir šis jo klausimas nebuvo be prasmės. Iš 
„tikro, pasižvalgę po buvsi ir esantį mūsų recen- 
Zijų Margumyną, po priešingas ir net prieštarau- 
jančias jų išvadas, po jų drąsą vienokiais ar ki- 
tokiais sprendimais pažymėti senuosius ir nau- 
juosius rašytojus, galėsime suprasti Wilde nora 
pasilikti toli nuo šūkaujančios kritikos ir užsi- 
sklęsti savame pasaulėlyje. Ir tai nėra jo tik 
vieno troškimas. Tai, turbūt, troškimas visų ra- 
Šytojų, nes labai dažnai kritika elgiasi, kaip ana 
pamotė, kuriai posūnis ir koją ne taip stato, ir 
šaukštą ne taip laiko, ir pasisveikinti nemoka. 
Todėl kritikos prasmės problema yra ne tik teo- 
„tinis reikalas. Tai literatūrinės kasdienos pro- 
blema. Tai rašytojo vertintojo ir visuomenės san- 
tykių problema. 


1. Kritika rašytojo akivaizdoje 

Ernest Hello savo knygoje “Žmogus" kalba 
apie mažąją ir didžiają kritiką. Mažoji kritika 
mėginanti atsistoti aukščiau už kūrėją, vertinti ji 
savais metodais, spausti jį į savas normas bei 
schemas ir tuo būdu jį nužudyti. Todėl jos vaid- 
muo esąs smukdantysis. Ji apreiškianti, Jakšto 
žodžiais tariant, siauraprotystę literatūros sri- 
tyje. Jos įsigalėjimas esąs literatūrinio nuosmū- 
kio ženklas. Tuo tarpu didžioji kritika nusilen- 
kianti kūrėjui. Ji priimanti jį atvira širdimi. Ji 
semianti literatūrines vertybes iš jo paties. Ji su- 
randanti literatūrinę tiesą jame pačiame. Kiek- 
vieno talento ar genijaus švystelėjimas keliąs jai 
džiaugsmo, ir ji rodanti šią šviesą visuomenei. 
Todėl jos vaidmuo esąs statomasis. Jos isigalėji- 
mas esąs literatūrinio žydėjimo metas. Pasistie- 
busi aukščiau už kūrėją, kritika virstanti maža. 
Nusilenkusi jam, ji tampanti didžia. 

Šiuo savo apibūdinimu Hello kaip tik ir mė- 
gina nustatyti santykį tarp kritikos ir rašytojo. 
Ir vienas iš pagrindinių šio santykio dėsnių yra 
kritikos nusilenkimas kūrėjui. Kritikas visados 
yra paskesnis už kūrėją. Jis yra tik šiojo šauk- 
lys, tik atradėjas, bet niekados ne apsprendėjas 
ir ne teisčajs. Kūrėjas kyla ne iš kritikos. Tiesa, 
ir ne teisėjas. Kūrėjas kyla ne iš kritikos. Tiesa, 
O. Wilde buvo linkęs manyti, kad kritika suran- 
danti naujas literatūrines formas. Kiekviena kū- 
ryba, jo nuomone, linkstanti pasikartoti. Todėl 
kritika neleidžianti kūrybinei dvasiai sustingti ir 
verčianti ją ieškoti vis naujų kelių ir vis naujų 
išraiškos būdų. Be abejo, galime sutikti, kad kri- 
tika esanti akstinas, kad ji raginanti kūrėjus ne- 
įsitaisyti palapinių užkopto Taboro atkalnėse. Ta- 


čiau ji nėra naujų formų, naujų srovių, naujų 


žanrų šaltinis. Literatūrinės naujienos kyla ne iš 
kritiko, bet iš rašytojo. Rašytojo genijus yra jų 
autorius. Dažna kritika tik gana vėlai pastebi, 
kad kūryba jau yra pasukusi nauju keliu. Kiek- 
vienas kūrėjas yra mažutė atšvaita anos didžio- 
sios Sp'ritus Creatoris, kuri dvelkia, kur panori. 
Kritikui belieka tik ja stebėtis ir ją pasekti. To- 
dėl nusižeminimas kūrėjo akivaizdoje yra pa- 
grindinė kritikos nuotaika. 


Bet kaip tik čia ir glūdi jos didybė. Paregė- 
jusi talento ar genijaus kibirkštį, kritika turi 
įpūsti ją ligi gaisro. Talentas ir genijus skleidžia- 
si, kaip ir visi kiti prigimtieji šios žemės daly- 
kai. Kritika tad ir turi būti šiuo skleidžiamuoju 
veksniu. Kritika turi ugdyti kūrėją. Pastabomis 
ir pamokymais, paraginimais ir pabarimais, nu- 
rodymais ir atskleidimais ji turi padėti kūrėjui 
susirasti patį save, išvengti šunkelių, atsitiesti iš 
klaidų ir paregėti tikrąjį kelią. Kritika kūrėjui 
yra tas pat, kas graikų turtuolių vaikams buvo 
vergai-paidagogos. Jie vesdavo vaikus į mokyk- 
las ir patys juos mokydavo. Taip ir kritika. Ji 
turi vesti kūrėją į literatūros šventyklą. Kūrėjas 
yra išrinktasis ir pateptasis: jis yra šios šventyk- 
los kunigas, ne kritikas. Tačiau kritikas atidaro 
jam duris, paduoda švęsto vandens ir tarnauja 
prie altoriaus. Čia mes suprasime, kodėl O. Wilde 
teigia, kad kritika reikalauja nepalyginamai dau- 
giau kultūros, negu kūryba. Kūrėjas dažniausiai 
savaimingai skaito būtį ir savo įžvalga kelia 
aikštėn jos paslaptis. Tuo tarpu kritikas turi būti 
ne tik įžvalgus, bet ir išsilavinęs. Prigimtomis 
dovanomis kritikas stovi žemiau už kūrėją. Čia 
glūdi jo nusižeminimo pagrindas. Tačiau kultū- 
riniu savo lobiu jis pralenkia kūrėją ir tuo būdu 
jam vadovauja. Čia glūdi jo didybės pagrindas. 
Kūrėją ugdyti gali tik tasai, kuris pats literatū- 
ros srityje yra subrendęs. Kūrėjui tarnauti lite- 
ratūros šventovėje gali tik tasai, kuris ją gerai 
pažįsta. 

Teškodami pavyzdžio, kuris būtų apreiškęs 
gražų kritikos santykį su kūrėju, turėtume su- 
stoti prie kan. J. Tumo-Vaižganto. Jis buvo dei- 
mančiukų medžiotojas. Jis rankiojo juos iš visur 
ir visur jais gėrėjosi. Tiesa, nevienas iš jų vėliau 
pasirodė esąs tik paprastas stikliukas. Tačiau Tu- 
mo vaidmuo literatūros kritikoje glūdi ne vei- 
kalo vertinime, bet kūrėjo pergyvenime. Prieiti 
prie veikalo Tumas buvo per silpnas. Užtat jis 
buvo nuostabiai stiprus suprasti kūrėją, įžvelgti 
į jo pastangas, pastebėti talento žiežirbas, jas pa- 
skatinti, įkvėpti drąsos ir pasitikėjimo. Santykis 
su rašytoju (ne su veikalu ir ne su visuomene) 
buvo tumiškosios kritikos pagrindas ir vedamoji 
gairė. Ir šiuo atžvilgiu jis gali būti pavyzdys 
kiekvienai kritikai. Tumiška nuotaiką turi buti 

sudedamoji kiekvienos kritikos dalis. Pro kiek- 
vieną knygą prabyla į kritiką kūrėjas. Ir šio bal- 
so kritikas niekad negali pamiršti. Jis negali nu- 
sisukti nuo kūrėjo-žmogaus ir atsidėti tiktai gry- 
nam jo veikalui. Kūrėjas niekad nėra baigtas: 
jis visados auga ir išsivysto. Todėl pedagoginė 
kritikos pareiga taip pat niekad nėra baigta. Kū- 
rėjas nustoja augęs tik savo mirtimi. Tik mirtis 
užantspauduoja jo veikalus ir padaro juos baig- 
tus. Todėl tik mirusiųjų kūrėjų atžvilgiu kritika 
yra laisva nuo pedagoginio savo uždavinio. Mums 
nebekalba savu klystančiu ir ieškančiu Žmogiš- 
kumu Baranauskas ir Maironis. Bet mums juo 
kalba Brazdžionis ir Aistis, Ramonas ir Jankus, 
Bradūnas ir Jurkus. Todėl nagrinėdami jų raš- 
tus, mes sykiu nagrinėjame ir juos pačius. Ar 
gali tad kritika kada nors pamiršti stovinti lau- 
kiančio ir pasiilgusio rašytojo-žmogaus akivaiz- 
doje? Todėl Hello ir teigia, kad mažoji kritika 
žudanti: ji žudanti tuo, kad nevadovaujanti kū- 
rėjui, visa pasinerdama tiktai negyvame veikale. 

Taigi: nusižeminti kūrėjo akivaizdoje, vado- 
vauti jam jo kelyje ir jausti jo žmogiškumą yra 
pagrindinės kritikos pareigos rašytojo atžvilgiu. 
Kritika yra kūrėjo atspėjimas. Kaip dailininkas, 
pasak Schopenhauerio, pastato savo peizažą vrieš 
gamtą ir tarsi sako: “Argi ne to tu norėjai?“, 
taip lygiai ir kritikas, atspėjęs kūrėjo lūkesčius 
bei viltis, suima jas i savo pastabas, jas išreiškia, 
pastato prieš rašytoją ir sako: “Argi ne to tu 
sieki, tiesa?". Kritikoje kurėjas atranda pats sa- 
ve. Ir tuo kritika darosi didelė. Būti kūrėjo veid- 
rodžiu yra pirmaeilė kritikos paskirtis. 


2. Kritika veikalo akivaizdoje 


Tačiau kritika turi reikalo ne tik su kūrėju. 
Ji turi reikalo ir su kūriniu. Ir net pirmoje eilėje 
su kūriniu, o tik paskui su kūrėju. Kūrinys yra 
pirmoji tikrovė, su kuria kritika susiduria. Ir tik 
pro kūrinį prabyla kūrėjas. Jeigu tad kūrėjo at- 
žvilgiu kritikas yra vadovas, tai kūrinio atžvil- 
giu jis yra jo priėmėjas. Kūrinys, kaip teisingai 
yra pastebėjęs Gundolfas, yra nebe tapsmas, bet 
būsmas (das Sein). Jis yra baigtas ir šiuo savo 
užbaigimu kaip tik iškeltas viršum laiko. Kūri- 
nys neišsivysto, neauga, nesiskleidžia. Todėl va- 
dovavimo vaidmuo čia nebetenka prasmės. Kri- 
tiko santykis su veikalu jau yra kitoks, negu su 
rašytoju. 

Būdamas ne tapsmas, bet būsmas, veikalas 
reikalauja priimamas toks, koks jis yra. Todėl 
kritika veikalo atžvilgiu visų pirma turi būti at- 
vira. Be abejo, nesalima paneigti literatūros 
žanrų, srovių, taisyklių, dėsnių. Visa tai yra. Ta- 
čiau visa tai turi kitokios prasmės, negu mate- 
matiniai dėsniai ar matematinės taisyklės. Lite- 
ratūra priklauso dvasios sričiai, kurioje vyrauja 
ne tiek dėsnis, kiek prasmė. Todėl literatūriniai 
dėsniai neturi nei tokio pastovumo, nei tokio 
griežtumo, kaip matematiniai. Jeigu tad kritika 
atsistoja gamtos mokslų vietoje ir eina prie vei- 
kalo aprioriniais dėsniais nešina, jai gresia di- 
delis pavojus praeiti pro šalį arba paneigti net 

ir didelius meno laimėjimus. Kai Ad. Jakštas 
savo metu “Draugijoje? rašė, kad už Mackevi- 
čiaus “Galvutę"' galima atiduoti visus Čiurlionio 
kūrinius, jis kaip tik buvo toksai gamtininkiškas 
kritikas, kuriam meno dėsniai stovėjo toje pa- 
čioje plotmėje, kaip ir gamtos dėsniai. Literatu- 
ros kūrinys yra vienintelis savo rūšyje. Jis ne- 
turi egzempliorių, kaip gamta. Homero ““Odisė- 
ja", Dantės “Dieviškoji Komedija", Miltono 
“Prarastasis Rojus“, Donelaičio “Metai? nėra 
poemos rūšies egzemplioriai, kaip Sacharos, Nu- 
bijos ar Transvalio liūtai yra liūto rūšies egzemp- 
lioriai. Todėl literatūros kūrinį vadinamieji dės- 
niai apsprendžia ne iš viršaus: jie nėra dėsnių 
įvykdymas. Priešingai, dėsniai kyla iš jo: jis yra 
jų nešėjas. Pirmiau yra buvę kūriniai, o tik iš 
jų yra paskaityti ir proto formuluoti dėsniai. Ta- 
čiau šitie dėsniai galioja tik tam kūriniui, iš ku- 
rio jie buvo paskaityti. Kitam jie gali visiškai 
netikti. Todėl kritikas turi imti veikalą į rankas 
be jokių iš anksto susikurtų schemų, normų, tai- 
syklių. Jis turi būti kūriniui atviras. Jis turi ja- 
me pačiame atskleisti meninį dėsningumą. Tik 
Šitokiu būdu kritika gali paregėti, kas veikale 
yra nauja ir kas sena, kas vertinga ir kas never- 
tinga, kas laimėjimas ir kas pralaimėjimas. Kri- 
tikos atvirumas kūrinio atžvilgiu yra pagrindinė 
jos nuotaika. Uždara kritika, vadinasi, tokia, ku- 
ri yra apsistačiusi paveldėtais nuostatais, nepa- 
jėgia kūrinio priimti ir tuo pačiu nepajėgia jo 
suvokti. Uždara kritika gali prieiti tik prie tokių 
veikalų, kurie jos turimus nuostatus nešioja sa- 
vyjo. Boileau teorija pajėgia mus įvesti į klasi- 
kinius veikalus, bet ji pasidaro bejėgė romanti- 
nių, impresionistinių, simbolistinių veikalų at- 
žvilgiu. 

Atsivėrusi veikalui, kritika jį priima jo visu- 
moje. Literatūrinis kūrinys nėra suma, sudėstyta 
iš dalių. Jis yra visuma, kurioje dalys yra tik šios 
visumos, šios, aristoteliškai kalbant, entelechejos 
išsiskleidimas. Suvokti tad šią entelecheją yra 
antroji kritikos pareiga kūrinio atžvilgiu. Todėl 
kritikas turi būti labai apdairus, kad atskiros da- 
lys, atskiri elementai, atskiros idėjos jo nesuvi- 
liotų, nepatrauktų jo žvilgio ir tuo būdu jo ne- 
paklaidintų. Dalių gundymai yra dažnai labai 
stiprūs. Nevienas literatūros kūrinys kaip tik to- 
dėl nebuvo suvoktas jo visumoje, kad kritikai 
buvo sugundyti jo dalių, nuvilioti į pašalį ir ten 
palikti. Putino “Altorių šešėly" kritika gali būti. 
ryškus tokios paklaidintos kritikos pavyzdys. Jei- 
gu kas klaustų, kas gi yra ši veikalo entelecheja, 
kurią kritikas turi suvokti ir iškelti aikštėn, ga- 
lima būtų atsakyti, kad tai yra pagrindinis, kū- 
7ėjo turimas būties pergyvenimas. Poetas, kaip 
ir metatizikas, tam tikru būdu pergyvena būtį ir 
šį savo pergyvenimą išreiškia konkrečiais vei- 
kalais. Atskleisti tad šį pergyvenimą kūrinyje ir 
yra kritikos uždavinys. Parodyti, kaip tas ar ki- 
tas kūrėjas prieina prie būties, kaip ji prabyla jo 
genijui, kaip jis pats atsako į jos slaptą balsą yra 
kritikos pareiga. Kartais net ir pats rašytojas ne-“ 

žino, kaip jis santykiuoja su būtimi, nes jis kuria 
ne iš savo proto, bet iš savo įžvalgos, kuri nevi- 
sada iškyla jo sąmonės švieson. Čia yra pagrin- 
das, kodėl kartais kritikai daromas priekaištas, 
esą, ji teigianti tai, ko autorius nė nemanė. Ga- 
limas daiktas, kad jis nemanė. Tačiau jis tai pa- 
sakė, nė nemanydamas. Sąmoningos autoriaus 
intencijos nevisados susiderina su jo veikalų tik- 
rove. Tuo tarpu šita tikrovė kritikai kaip tik pir- 
moje eilėje ir rūpi. 

Anasai pagrindinis kūrėjo pergyvenimas yra 
išreikštas kūrinyje vaizdais ir simboliais. Kriti- 
ka su jais susiduria, juos pajaučia, suvokia jų 
prasmę ir ją apreiškia. Tačiau jos priemonės jau 
yra visai kitokios, negu kūrėjo. Kritika kalba jau 
nebe vaizdais, bet sąvokomis. Ji kalba ne tiek 
mūsų įžvalgai, kiek mūsų protui. Ką tad ji turi 
padaryti su ana kūrinyje glūdinčia entelecheja, 
sų anuo būties pergyvenimu? Novalio žodžiais ta- 
riant, ji turi jį pakelti į principų aukštį. Kitaip 
sakant, tai, kas kūrinyje yra individualu, ji turi 
paversti bendrybe; tai, kas jame yra vaizdinga, 
ji turi paversti sąvoka; tai, kas jame yra tik nu- 

jaučiama, ji turi paversti suvokiamybe. Žodžiu, 
kritika pratęsia kūrinį į sąvokinę plotmę ir tuo 
būdų teikia jam principinės reikšmės. Tai daro 
kiekvienas skaitytojas, nes jis savaimingai jau- 
čia, kad literatūrinės individualybės yra kažkas 
daugiau, negu tik individualybės; kad už jų stovi 
bendrieji būties principai, kad jie yra tik šių ben- 
drų principų simbolinės išraiškos. Tačiau visu 
plotu šį literatūros veikalų principiškumą iškelti 
yra kritikos pareiga. Ir tai pati svarbiausia pa- 
reiga. Nuo jos vienokio ar kitokio įvykdymo pri- 
klauso, ar literatūros kritika iš tikro įsibrauna į 
veikalo gelmes, ar ji tik šliaužioja jo paviršiumi; 
ar ji suvokia pačią visumą ar esti paklaidinama 
gražiame dalių žaisme. Be abejo, ši pareiga yra 
gana sunki. Minėtas kritiko kultūringumas, jo 
metafiziškumas čia kaip tik atsiskleidžia visu 
svoriu. Kritikas savo esmėje visados yra litera- 
tūrinio meno filosofas. Ir kitaip nė būti negali, 
nes poetas taip pat yra savo esmėje filosofas. Jis 
savo kūriniuose apreiškia tą pačią būtį, kaip ir 
metafizikas: tik jo apreiškimo būdas yra kitoks. 
Jeigu tad kritikas nori suvokti poeto priėjimą 

prie būties, jis taip pat turi galėti šią būtį svars- 
tyti, kitaip sakant, būti tam tikros rūšies filosofu. 


3. Kritika visuomenės akivaizdoje 


O vis dėlto kritikos uždaviniai tuo dar nesi- 
baigia. Kritika stovi ne tik kūrėjo ir kūrinio, 
bet ir visuomenės akivaizdoje. Visuomenė lau- 
kia iš kritikos josios žodžio, ir kritika turi jį 
tarti. Bet kaip tik čia ir atsiskleidžia visuomeni- 
nių reikalavimų pavojingumas. Visuomenė rei- 
kalauja kritikos žodžio, bet tokio žodžio, kuris 
nuimtų nuo jos pečių mąstymo naštą. Ji reika- 
lauja, kad kritika duotų jai aiškų ir neklystantį 
sprendimą: šis veikalas yra geras, anas blogas; 
šis autorius yra talentas, anas grafomanas. Ta- 
da visuomenė vieną knygą ima į rankas, o nuo 
kitos nusisuka; vieną autorių iškelia į padanges, 
o kitą nustumia i bedugnes. Argi literatūros isto- 
rijoje nera atsitikę, kad šiandien pamiršti veika- 
lai ir jų autoriai savo metu buvo pirmojo šviesu- 
mo žvaigždės literatūriniuose visuomenės hori- 
zontuose? Ir tai ivyko kaip tik kritikos dėka. 
Teisti, užuot vadovavus, ir vertinti, užuot atsklei- 
dus, yra visuomenės reikalavimas kritikai, kuri 
jam, deja, nesykį nusilenkia, virsdama tuo būdu 
visuomeninių įgeidžių tarnaite. O šitie įgeidžiai 
yra labai dažnai kaip tik literatūrai pašaliniai. 
Visuomenė reikalauja ne tik sprendimo, bet ji 
reikalauja dar ir šitokio ar anokio sprendimo. Ji 
reikalauja, kad kritika pasakytų, ar tas bei kitas 
veikalas yra religinis, ar jis yra dorovinis, ar jis 
yra patrijotinis, ar jis yra socialinis, ar jis ža- 
dina piliečių sugyvenimą ir t. t. ir t. t. Visuo- 
menė domisi įvairiausiais literatūros kūrinio at- 
žvilgiais, dažniausiai išskyrus patį pagrindinį — 
literatūrinį atžvilgį. Jeigu tad kritika paklūsta 
visuomenės balsui, ji paprastai išklysta iš tikro- 
sios literatūrinės kritikos kelio ir nueina tarnauti 
svetimiems dievams. Gali šie dievai būti savyje 
geri. Gali visuomenės įgeidžiai būti savyje ir pa- 
teisinami. Galima V. Krėvę vertinti ir teologiš- 
kai. Tačiau visa tai yra ne literatūros menas. 
Įrodę, kad Ramono “Kryžiuose" Giružis yra 
Kreivėno sūnus, vadinasi, kad bolševizmas yra 
išaugęs iš pozityvistinio liberalizmo, tuo pačiu 
dar neatskleisime “Kryžių? literatūrinės vertės. 
Ir priešingai, įrodę, kad šis sūnus yra neteisėtas, 
vadinasi, kad bolševizmas iškreipė liberalizmo 
tezes bei praktiką, dar nenustumsime “Kryžių" į 
nereikšmingų veikalų eiles. Kritika, kuri užsiima 
šitokiais “ne savo reikalais", nėra literatūrinė 
kritika. Ji gali būti naudinga ir net reikalinga. 
Bet ji nėra ta, apie kurią čia kalbama. 


Ar tai reiškia, kad kritika neturi jokių santy- 
kių su visuomene? Anaiptol! Visuomenė yra kri- 
tikos darbo laukas. Visuomenėje gyvena kūrėjai 
ir visuomenėje sklinda kūriniai. Todėl visuome- 
nė yra būtinas veiksnys literatūros, tuo pačiu ir 
kritikos gyvenime. Tačiau šitas veiksnys čia yra 
labai savotiškas. Jeigu kūrėjas yra kritikos auk- 
lėtinis, jeigu kūrinys yra kritikos objektas, tai 
visuomenė yra kritikos klausytoja. Į ją kreipiasi 
kritika, vadovaudama kūrėjui ir nagrinėdama 

kūrinį. Ir ji išgirsta kritikos balsą. Ji yra kriti- 
kos priėmėja, jos dirva, jos laukas, jos veikimo 
plotas. Tačiau kaip tik todėl kritika kalba jai, bet 
ne apie ją. Kritikos turinys yra ne visuomeniniai 
reikalavimai, bet kūrėjas ir kūrinys. Visuome- 
nės tad akivaizdoje kritika turi atlikti dvi pagrin- 
dines pareigas: pristatyti naujus talentus ir pri- 
statyti naujas formas. 


Naujų talentų pristatymas išplaukia iš kriti- 
kos santykio su kūrėju. Būdama pašaukta kūrė- 
jui vadovauti jo kelyje, kritika iš tikro jam va- 
dovauja jo kelyje į visuomenę. Ji visuomenei pra- 
neša apie pasirodžiusį talentą. Ji domisi šio ta- 
lento išsiskleidimu ir visuomenę informuoja apie 
jo linkmę, būdą, laimėjimus ar pralaimėjimus. 
Naujų formų pristatymas kyla iš kritikos santy- 
kio su veikalu. Būdama kūriniui atvira, kritika 
savaime pastebi, kuris veikalas atneša naujų for- 
mų, naujų kūrybos priemonių bei pavidalų, ir 
juos atskleidžia visuomenei. Kritika eina šauklio 
pareigas literatūros rūmuose. Ji garsiai ištaria 
vardus tų, kurie į šiuos rūmus įžygiuoja nešini 
kūrybine naujiena. Šiuo atžvilgiu kritika kaip 
tk ir auklėja visuomenę literatūriniu atžvilgiu. 
Ji ir Čia darosi pedagogė, nors ir ne ta pačia pras- 
me, kaip santykyje su kūrėju. 


Baigiant šias santraukiškas pastabas, reikia 
dar pasisakyti dabar įsigalėjusios recenzijos at- 
žvilgiu. Recenzija yra viena iš literatūrinės kriti- 
kos rūšių. Tačiau savo pobūdžiu ji patenkina tik 
visuomenę: ji pristato naujus talentus ir naujas 
formas. Bet ji beveik nevadovauja kūrėjui ir ne- 
atskleidžia veikalo. Viena kita citata, vienas kitas 
santraukiškas turinio papasakojimas dar nėra kū- 
rinio entelechejos suvokimas ir jos pakėlimas į 
principų aukšti. Recenzija yra tik visuomenei, 
anai tingiai, nerangiai visuomenei. Bet literatū- 
ros gyvenime jos yra per maža. Literatūros kriti- 
ka, kuri pasitenkina recenzija, yra pakeliui į nuo- 
smūkį. Tuo tarpu Lietuvoje ir ypač dabar trem- 
tyje recenzija yra beveik vienintelė karalienė. 
Retai, labai retai pasitaiko literatūros kritikų tik- 
rąja šio žodžio prasme. Bet tai yra ženklas, kad 
literatūrinis mūsų gyvenimas yra per daug su- 
kasdienėjęs, kad mes per daug žvelgiame į vi- 
suomenę, 0 per maža į kūrėją ir į kūrinį. Recen- 
zija yra literatūrinė kasdienybė. Be abejo, ne 
kiekvienas veikalas yra vertas šventadienio. Ta- 
čiau be šventadienių mes pradedame dusti. Re- 
ceptinis veikalo pasklaidymas yra greičiau jam 
pakenkimas, negu jo pristatymas. Tremtyje ir 
kūrėjų ir kūrinių turime nepaprastai maža. Jei- 
gu tad mes ir tuos pačius panersime kasdieny- 
bėje, pasitenkindami tik recenzijomis, mes už- 
troškinsime ir juos ir užtrokšime patys. Litera- 
tura yra gyviausias menas. Tautos siela jame la- 
biausiai spindi. Todėl jau net ir tautinė yra pa- 
reiga pažvelgti giliau į literatūrinius mūsų laimė- 
jimus, iš kasdieninių rercenzijų pereinant į tik- 
rosios kritikos sritis. Be abejo, tikroji kritika, 
kaip buvo sakyta, reikalauja nuostabiai daug 
kultūros. Bet argi kitaip mes manome galėsią 
sukurti tikrųjų vertybių? 


MATO GROSSO KRAšTE 


PETRAS BABICKAS 


(Iš spausdinamos knygos “Brazilija??) 


Vaikštau Paragvajaus pakrantėmis. Kokia 
rami atrodo šiandie ši plati upė, kurios kitame 
krante vos įžiūriu milžinišką karvių kaimenę. 
Matyti, ten esama geros fazendos. Piemenys, gir- 
dą žirgus aname krante, atrodo nedidesni už 
nykštį, tačiau girdžiu jų balsus ir šūkavimą. 

Pasuku į mišką. Čia kadaise buvo daug stam- 
bių medžių, dabar tik atžalynas, gausiai ataustas 
krūmais, kartais labai dygiais. Nemaža vijoklių 
ir lijanų, įmantriai įsirangiusių į pat medžių vir- 
šūnes. 

Matau iš toli aikštelę, kurios vidury dunkso 
tamsus namelis. Į kokį ūkį dabar čia mano pa- 
taikyta? Ne ūkis. Kapai. Nors čia amžino poilsio 
atgulusių yra nemažas būrys, tačiau nematau nė 
vieno kryželio aukštesnio kaip pora sprindžių. 
Argi taip kuklūs žmonės čia? Parašai visur pra- 
sideda vienodai: Agui esta os restos mortaes... 
(Čia yra mirusio palaikai...) 

Gyveno žmogus. Ar jis buvo laimingas ar kan- 
kinosi, kaip daugumas, kovodamas, keliaudamas, 
laimės ieškodamas? .. 

Kuo tu dabar esi — aš buvau, 

Kuo tu būsi — aš dabar esu, — 
atsimenu parašą tėviškės kapuose, kuris kadaise 
mane, dar vaikėzą, be galo buvo paveikęs ... Ke- 
turios dešimtys metų! Skaudžių ir linksmų, ra- 
mių ir audringų — bet vis įdomių, — neįstengia 
štai ištrinti iš mano sąmonės žodžių, primenan- 
čių mirtį, visų mūsų nelaukiamą, bet neišven- 
giamą. 

“Na, o čia guli koks turtuolis", — galvoju ar- 
tedamas prie paminklo, tamsiai nudažyto, kuris 
man iš tolo atrodė trobelė, ir nustebęs skaitau: 

Agui esto os restos mortaes de 

VINCENTE PETNIŪNAS 
943 25.. 

Brolis lietuvis! Čia — kažkur pasaulio gale! 

Prie Vilties uosto! 


Pašte, kuris čia yra visų žinių centras, suži- 
nau, kad velionis Vincas buvo naras (escafan- 


deriste). 
ik 


Vos sutemus, vienintelis didelis sandėlis ne- 
toli uosto jau apgultas minios. Nutariu pasinau- 
doti senio kvietimu. Eidamas pagalvojau: “O gal 
tai tik conversa fiada? (tuščias pasikalbėjimas). 
Tačiau apsirikau: senis stovi prie durų ir jau iš 
tolo išmetė tris kartus dešinę į priekį. Lietuvoje 
toks pasveikinimas reiškia: “Eik šalin! Ko čia 
lendi!“', bet čia yra Brazilija, vadinas, visa at- 
virkščiai, — todėl čia reiškia: “Skubėk greičiau, 
eik arčiau!* 


„  — Ko taip pavėlavai? Nebėr vietų atsisėsti — 
šaukia senis ir tapšnoja man per nugarą taip stip- 
riai, kad aš nutariu atsikeršyti ir taip pat sudro- 
žiu jam keletą kartų per nugarą. Brazilijoj tai 
vadinamasis abrago — apsikabinimas, atseit, 
draugiškiausias pasisveikinimo būdas. 

Vos beisispraudžiau pro duris ir tai dviejų 
vyrų dėka. Jie išslinko oran parūkyti. Salėj, tvan- 
kioje kaip pirtis, jau eina progama. Scenoje 
švaistosi keletas berniokų — vaidinimas. Aš dau- 
gau žiūriu į sausakimšai prikimštą “salę". Be- 
veik visų žiūrovų veidai tamsiai kavinės spalvos 
ar dar tamsesni. Tik kur ne kur, nelyginant ra- 
munėlė degimuose, švyti šviesiaplaukė moteris. 
Scenoje artistai visi juodukai. Žiūrovai nepapras- 
tai domisi vaidinimu. Kai kurie jų, spėju, artis- 
tų tėvai, labai jaudinasi. Uždanga krenta, kyla 
katučių audra. 

— Viu!.. Puxe!.. (Matai!), — trina rankas 
patenkintas senis. 

Užsikrečiu ir aš jo susižavėjimu, tokiu nuo- 
širdžiu ir nekaltu. 

Triukšmingai griežia vietinis orkestras: dvi 
gitaros, viena banjo, smuikas ir būgnas — pui- 
kiai susigroję. 

Uždanga vėl pakyla. Choras — mišrus. Visi 
baltučiais drabužėliais — beveik visų Brazilijos 
pradžios mokyklų tokia uniforma. Pora dešimčių 
mokinukų užtraukia dainą. Balsai skamba drą- 
siai ir džiugiai. Aiškiai matyti, kad jie puikiai 
moka šią dainelę, skelbiančią šios šalies vėliavos 
gražumą, žydrą Brazilijos dangų dieną ir paslap- 
tingas naktis, kada viršum šios palaimintos že- 
mės žėruoja Pietų Kryžius. 

Scenoje mažytė mergytė pradeda sakyti eilė- 
raštį. Jaudinančiai, nuoširdžiai, ištiesdama, tai 
vėl nuleisdama rankytes, ji moko savo nemato- 
mą draugą ir pataria jam: ii red 

“... jei tu eisi giria, didele, žalia giria ir pa- 
matysi kilpoje stirną — išleisk ją, tegu džiaugias 
ji gyvenimu... Laisvė yra džiaugsmas! ... Jei 
tu eisi giria didele, žalia giria ir sutiksi žmogų, 
kuriam badas aptemdė akis, — atiduok jam savo 
duoną, nors tik vieną kąsnelį jos turėtum... 
Meilė žmogui — yra laisvė!" k 

Tokias mintis dėsto mažoji burtininkė. Dau- 
gumas klausytojų šluostosi ašaras. Šie grubūs 
milžinai — raumeningi uosto krovėjai, variniais 
veidais kaboklai, rūstūs žvejai ir darbščios jų 
žmonos, suvargusiais veidais, visi šie Žmonės, už- 
burti poetiško žodžio, prabilusio į jų širdį nekalto 
vaikučio balseliu, atrodo man dabar tokie malo- 
nūs, brangūs ir artimi, tarytum tai būtų mano 
kraujo broliai — lietuviai! ... 

Nuostabiai tyli ir šilta naktis. Svečių viešbu- 
ty beveik nėra. Durininką vėl kankina maleita. 
Siūlau jam eiti pailsėti ir pažadu budėti prie 
viešbučio durų, ligi traukinys ateis. Iš aukštos 
verandos matau krantą ir sidabrinį mėnulio taką 
upės viduryje. 

Kažkur balsas vedžioja dainą, gitarai prita- 
riant. Liūdna meilės daina. 

Nuo upės retkarčiais atskrenda žvejų kalba 
ir tinklo plekštelėjimas į vandenį. 

Pakrantėje po dideliu medžiu rengiasi gultų 
žmogus. Tai tas pats, kuris prieš dvejetą dienų, 
iš kažkur atėjęs, įkėlė savo maišą į medį ir dingo. 
Dabar jis vėl grįžo. Ar ilgam? Niekas čia jo ne- 
pažista. “Rei da estrada“ (klajūnas) — pasakė 
durininkas, kai jo paklausiau. 

Toli pasigirsta būdingas ūžesys. Artėja trau- 
kinys. Štai jis jau išniro iš krūmų, žvilgantis 
stogo žvynais ir auksiniais vagonų langais tarsi 


žaltys mėnulio šviesoje — keistas ir gražus po 
ilgų kibirkščių kuodu. 

Sustoja. 

— Porto Esperanca! Ponto final! — piktai 


kažkas nusijuokia apačioje prie uždarytos kar- 
čiamos ir daužo kumštimi į duris. 
— Atidarykit. Duokite išgerti! 

BOGOTA 0KANOSE 


Bet nesulaukęs nieko gero, nueina piktai 
murmėdamas. 


Užkėlęs lagaminą į lentyną, lengvai atsikvė- 
piu. Mano vagonas beveik tuščias — taip maža 
žmonių keliauja iš Porto Esperanca. Ši geležin- 
kelio linija buvo Brazilijos vyriausybės pastatyta 
grynai kariniais sumetimais, nes šios Mato Grosso 
dalies padėtis yra tokia, kad be geležinkelio ją 
tebuvo galima pasiekti tik Paragvajaus upe, ku- 
rią kontroliuoja Argentina ir Paragvajaus respu- 
blika. 1864/65 metų kovose netoli šių vietų buvo 
sutelkta nematytai daug priešo kariuomenės — 
paragvajiečių, kurie, atkirtę brazilams kelius upe, 
pergalingai žygiavo Cuiabos link. 


Kaip tik šiuo metu istorija užrašė Antonio 
Joao Ribeiro didvyrišką žygį. Teturėdamas de- 
šimtį kovotojų, Joao Ribeiro bevelijo nusižudyti, 
negu patekti priešams. Savo pranešime Mirandos 
komendantui šis kuklus karys taip pasiteisina — 
“. „Mano ir mano draugų kraujas tebūnie iš- 
kilmingu protestu prieš svetimųjų įsibrovimą į 
mano tėvynę". Ar tai neprimena Pilėnų? 


Prieš pajudant traukiniui, atbėga prie vagono 
lango durininkas ir atkiša ranką, kurioje matau 
porą gabalų labai kvapios keptos žuvies: 


ES Paimk kelionei, — sako jis uždusęs, = ik 
ką šį rytą draugas pagavo. 

„ Mane nustebina jo toks rūpestingumas. At- 
sisveikinu su Juo ir kitais, kurie pasilieka pe- 
rone. „Tokiame "miestely"" mes seniai pažįstame, 
bent iš matymo, vienas kitą. 

„Juo toliau, juo keleivių gausėja. Jau daugiau 
kaip pusė vietų vagone užimta. Daugumas kelei- 
vilų apsirengę labai plonai, bet nešasi rankose di- 
delius apslaustus, gaubtus su vaurais. Tai labai 
patogus išmislas šiose laukinėse vietose. Apsaugo 
nuo lietaus. Naktį, miegant miške, gerokai šildo. 
Gaila, kad civilizacija nutrynė nuo jų visas spal- 
vas, palikdama tik peleninę. Kas kita Bolivijoje, 
kur kiekvieno skurdaus aimaro (indėno) pončo 
atrodo, kaip valdovo mantija. 

Pravažiuojame Mirandos stotį. Netoli nuo jos 
esanti fazenda turi žemės ...8 milijonus akrų! 
Joj auginami raguočiai, daugiausia zebu veislės. 

| Netrukus priešais mane atsisėda žmogus ypa- 
tingai sučiurusiais marškiniais, kurių apikaklė 
„ beveik plyšta nuo trumpo galingo sprando, palai- 

„kančio nedidelę apskritą galvą, juodais, smul- 
kiai rangytais, trumpais plaukeliais. 

Jo kavinės spalvos veide įsmeigtos žvitrios 
akys. Labai storos lūpos, trumpa priplota nosis 
man iš karto primena vaikystėje matytą pa- 
veikslą. 

“Tikras bušmėnas" galvoju aš, truputį nepa- 
tenkintas tokia kaimynyste, ir žiūriu, kur jis pa- 
kiš didžiulį maišą, pilną kažkokių dėžučių ir net 
butelių. Tačiau jam tai atrodo mažiausia proble- 
ma — meistrišku mostu jis kiek maišą pamaigo 
ir pakiša jį po suolu. Tik dabar jis, garsiai atsi- 
pūtęs, pažiūri į mus ir pasako — Boa tarde (La- 
bas vakaras). Mano kaimynas — jaunas, labai 
balto veido fazendierius (važiuojąs į Campo 
Grande pas gydytoją) vėl ima kalbėti apie tai, 
kad kai kuriose Mato Grosso vietose upės teka į 
priešingą pusę, o taip negali būti — upės turi te- 
kėti tik į vieną pusę — į pakalnę. 

Klausau jo išvedžiojimų ir tuoj prisimenu 
mano draugo Kaune vaikutį, kuris, ilgai stovėjęs 
ties žemėlapiu, staiga priėjo prie tėvo ir paklau- 
sė: “Kodėl visos Lietuvos upės teka aukštyn?" 

Netikėtai Bušmėnas (tebūnie man leista jį 
taip čia vadinti, nes jo vardo nežinau) išsitrau- 
kia vieną varinį kruzeirą ir kreipiasi į fazendie- 
rių: “Matei šį daiktą? Aišku, matei. Bet ar ma- 
tei šitą? 

' Ir jis kantriai ima rodyti kiekvieną kalna- 
gūbrį, kurį galima įžiūrėti tokiame mažučiame 
reljefiniame Brazilijos žemėlapyje, koks jis yra 
atmuštas ant kruzeiro monetos. 

— Štai kalnų virtinės: viena, kita, trečia. Mes 
dabar esame šioje vietoje. Štai dešinėje — Atlan- 
- tas. Čia Amazonė. Ji teka aukštyn. O čia štai — 
Paragvajaus upė — ji teka žemyn. Visa tai dėl to, 
kad; nors čia ir atrodo lygi vieta, betgi žemės 
nuolinkis yra taip pat. Ar žinai, kur Andų kal- 
nai? 

— Nao, senhor, aš iš Aguidavanos... || 

Bušmėnas šyptelėjęs pažiūri į mane Ir vėl 


kantriai ir labai vaizdžiai ima kalbėti fazendie- 
ru! aple žemės apvalumą, trauką, lietaus kilmę. 
Prieina ir daugiau keleivių pasiklausyti. Bušmė- 
nas tuo, matyti, labai patenkintas ir ima kalbėti 
dar gražiau. Pagaliau fazendierius pavargsta nuo 
didelio įsitempimo ir užsnūsta. Bušmėnas nutyla, 
tik klausytojams išsiskirsčius sako man, lyg są- 
mokslininkui: “Kaip nemalonu ginčytis su ne- 
mokytu žmMogumi.' 

Imu daryti išvadas, kad driskius yra gerokai 
mokytas arba bent labai apsiskaitęs. Visi jo tei- 
gimai yra pagrįsti. Sudomintas jo kai ko paklau- 
siu, o vėliau ir jis pats pasisako daug apie save. 
Buvęs radijo mechanikas, tačiau šios profesijos 
nemėgsta. Ypač nemėgsta darbo kambary, o dar 
tokio beprasmiško, kaip radijo taisymas. Jis no- 
rėtų, kad radijas mažiau būtų išplitęs. “Pirma 
reikia duoti interioro (provincijos) žmogui duo- 
nos, vaistų, mokyklų, ligoninių, knygų, o tik pas- 
kum — radiją, per kurį kas minutę koks kvailys 
vis naują prekę giria'". 

Pamilęs savo tėvų žemę, jis iš gimtosios Pa- 
raibos nutarė išvažiuoti pažinti daugiau žmonių. 
Įstojo į laivą. Nepatiko. Pasisamdė šoferio padė- 
jėju ir vežiojo prekes skersai išilgai platųjį Bra- 
zilijos kraštą. Nors daug vietų aplankė, bet vi- 
sur pastebėjo, kad vienodai visur kenčia vargšas 
ir visur vienodai nuobodžiauja turtuolis. Ieškojo 
to priežasties — nerado. “Kodėl tiek daug skur- 
džių šiame krašte, kuris yra pertekęs žemės tur- 
tais?" klausė savęs, bet atsakymo nesurado. “Ko- 
dėl šioje šalyje, kur nėra nei žemės drebėjimų, 
nei didelių gamtos katastrofų, nei gyvačių, tiek 
kiek Indijoj, — tiek daug žmonių serga ir tiek 
daug vaikų miršta? 

— Va, jūs, senhor, esat užsienietis, bet nesu 
toks kvailas, kad spėčiau jus esant vokietį ar 
amerikietį, — ką jūs manote apie tai? 

Atsakau, kad kaip tik dėl to, kad esu užsie- 
nietis, man sunku atsakyti į tiek pagrindinių jo 
klausimų, nors jie, galima tarti, pritaikytini ir 
kitiems kraštams, nebūtinai Lotynų Amerikoje. 
Atvirai pasakius, nenoriu įsileisti su juo į šias 
kalbas, nes negaliu suprasti, kas jis per žmogus! 
Mintis dėsto labai nuosekliai, bet jose yra po 
truputį visko: ir Markso ir Šv. Augustino ir... 
mažytės juodukės burtininkės iš Vilties Uosto. 

* 

Kalėdų pirmoji diena mane užklumpa prie 
Rio Verde nedidelėj stotelėj, kurioj tegaunu tik 
juodos kavos. Grįžtu suerzintas į savo vietą, nes 
nuo vakar vakaro nieko nevalgiau. Staiga Buš- 
mėčnas išsitraukia iš po suolo savo maišą ir sako 
man: 

— Resolvi vir embora! (Nutariau išlipti!) 

Skubiai ima traukti iš savo maišo baltos duo- 
nos bandeles ir ima jas dalyti keleiviams, links- 
mai šūkaudamas: “Aš esu Kalėdų Senelis! Pri- 
imkite dovanų!? " 

Visus apdalijęs, jis užsimeta palengvėjusį 
maišą ant pečių ir iššoksta laukan. Paėjęs pora 
žingsniu atsisuka, šypteli, parodęs dvi eili baltų 
dantų, ir dingsta. 

ISI E-R AC NIĖRAS 


HENRIKO RADAUSKO GRĮžIMAS 


Mūsų literatūros kritikos, kaip ir 
pačios literatūros, savotiškos trage- 
dijos šaknys glūdi fakte, kad jos nuo 
pat kūdikystės turėjo eiti sunkią 
baudžiavą tautinio renesanso kovose 
ir tuo pačiu neturėjo pakankamai 
laiko atsidėti specifinėms savo srities 
problemoms. Minėtoms kovoms pasi- 
baigus ir prasidėjus laisvo gyvenimo 
epochai, ar tai iš per didelio uolumo, 
ar tai negalėdama užmiršti anų gar- 
bingų kovų dėl tautos egzistencijos, 
mūsų literatūra ir kritika nesugebė- 
jo atsižadėti anai epochai būtino są- 
lygiškumo ir tolimesnėje savo veik- 
loje naudojosi tais pačiais metodais. 
Kaip tik dėl to mūsų literatūros kri- 
tika nesugebėjo išbristi iš vaiko am- 
žiaus ir dar šiandien privalo tęsti 
skurdžią neužaugos egzistenciją. 
Vertindama su didžiausiomis nuolai- 
domis, pripažindama tik už patrio- 
tizmą arba tariamą gilumą (Vydū- 
ną, M. Gustaitį), mūsų literatūros 
kritika, su negausiomis išimtimis, 
pavirto tuščiu plepėjimu arba moty- 
vų registravimu (poezijoje) ir tipo- 
logine klasifikacija bei turinio atpa- 
sakojimu  (beletristikoje), visiškai 
apleisdama esmines formos bei lite- 
ratūrinės technikos problemas. Tai- 
gi, šių dienų kritikas stovi visiškoje 
tuštumoje. Būdamas, be to, dar ir ne- 
pageidaujamas elementas, literatūros 
priešas, gadinantis absoliutinės tai- 
kos mėgėjų nervus, jis stovi prieš 
sunkiai išsprendžiamą uždavinį — 
atstatyti sujauktą šios srities termi- 
nologiją, rekonstruoti sąvokų integra- 
lumą ir iš naujo įtikinti publiką. O 
tatai įmanoma bus atlikti tik per ke- 
letą ar keliolika įtempto darbo metų. 

Paskutinių dviejų ar trejų metų 

laikotarpyje literatūriniams klausi- 
mams skirtuose spaudos puslapiuose 
skaitytojas turėjo progos stebėti pa- 
mažu besivystantį konfliktą tarp da- 
lies rašytojų bei skaitytojų iš vienos 
pusės ir kritikos iš kitos pusės. Skai- 
tytojai instinktyviai pasidavė sąlygų 
padiktuotam reikalavimui — visa, 
kas tik lietuviška, vertinti palankiai, 
taikant patriotinį vertinimo metodą. 
Tūli rašytojai irgi prisitaikė prie pu- 
blikos skonio ir aktyviai įsijungė į 
kovą už reikalavimų sumažinimą. 
Recenzentų bei kritikų kėdes, pasi- 
naudodami padėtim, užėmė nekvali- 
fikūoti žmonės, pasiruošę viską su 
didžiausiu entuziazmu vertinti. ši ne- 
specialistų invazija sujaukė ir taip 
jau silpną mūsų literatūros kritiką, 
paversdama ją beprasmio superlaty- 
vizmo kratiniu. Be to, jie smarkiai 
dezorientavo publiką. Iš jų sužinojo- 
me, kad viskas pas mus yra europi- 
nio arba pasaulinio dydžio (poetai, 
artistai, dailininkai). Dėl to mums 
dabar ir iškyla labai savotiška kri- 
tikos formos problema. Teigiamos 
prasmės žodžiai taip susidėvėjo, kad 
dabar kiekvienas rašytojas, pavadin- 
tas tik geru, turi rimto pagrindo įsi- 
žeisti. Ši kritikos formos problema, 
man rodos, ypač sunkiai sprendžia- 
ma Henriko Radausko “Strėlės dan- 
guje" atveju. Esant dideliam ko- 
kybiniam skirtumui tarp šios ir 
daugelio silpnų paskutinio meto 
poezijos knygų ir atsimenant, kad 
pastarosios spaudoje buvo gerai arba 
labai gerai įvertintos, Radausko poe- 
Zijai įvertinti reikėtų vartyti žody- 
nus, ieškant supersuperlatyvinės 
prasmės žodžių, nes vertinti, pav., tik 
gerai, reikštų — sulyginti jį su anais 


poetais. štai kodėl reikėtų visų pir- 
ma atstatyti tikrąją žodžių prasmę 
mūsų kritikoje. Panašiems nesusipra- 
timams išvengti ir buvo parašyta ši 
recenzijai kiek per ilga įžanga. 

* * * 


Recenziją pavadinome Henriko 
Radausko sugrįžimu ne at- 
sitiktinai, bet norėdami pabrėžti ne- 
įprastai ilgą laiko tarpą tarp pirmojo 
eileraščių rinkinio “Fontanas", išėju- 
sio prieš penkiolika metų (1935). Rei- 
kia čia pat pastebėti, kad “Fontanas 
nebuvo tinkamai įvertintas, bet ne- 
teisingai nustumtas į antrąjį planą, 
kai tuo tarpu daugelis žymiai silp- 
nesnių knygų naudojosi nemažu pa- 
sisekimu. Recenzentai paminėjo poeto 
estetizmą, jo formalistines tendenci- 
jas ir nutilo. Taigi įvyko savotiška 
tragikomedija, kurios protagonistas 
buvo nuotaika, viešpatavusi apie 
1935 metus mūsų poezijoje. Prieš pen- 
kerius metus pasirodęs reikšmingiau- 
sias Jono Kossu-Aleksandravičiaus 
poezijos rinkinys “Eileraščiai" (ir ki- 
tos jo knygos) tebebuvo kone absoliu- 
čiai dominuojantis punktas. šio rin- 
kinio įtakoje vyko poezijos atnau- 
jinimo darbas, kuris tačiau netrukus 
pradėjo išsigimti ir suktis tame pa: 
čiame rate. Aleksandravičius, Braz- 
džionis, Miškinis ir Salomėja Nėris 
buvo beveik absoliutūs padėties šei- 
mininkai. Publika ir ištisos armi- 
jos poetų buvo taip įsibėgėję senti- 
mentalinės poezijos žaliavos bei kai- 
mo adoravime, kad niekas nė girdėt 
nenorėjo palyginti ramaus  Žo- 
džio, kokis buvo H. Radausko “Fon- 
tanas". Ir taip ši knyga, patetiškai 
išsireiškiant, nuskendo viską naiki- 
nančiame aukštaitiško lyrizmo potvy- 
nyje. 

Šios dienos akimis žiūrint, savo 
epochoje “Fontanas" tvirtai stovi ant 
kojų ir formalinėmis savybėmis, 
ypač poetinės technikos prasme, yra 
neabejotinai aktualesnis už ne vie- 
ną daug garsesnę to laiko knygą, ku- 
rios šiandien tegali būti vertinamos 
kaip tuščias ekspresionistinis balas- 
tas. “Fontano" netiesioginė propagan- 
da grįžti prie solidesnės formos buvo 


taip pat prasminga. Tarp kita ko, ne- 
teisingai buvo suprastos bei interpre- 
tuojamos ir Jono Kossu Aleksandra- 
vičiaus “Eileraščių" tendencijos, nes 
juk ir šioje knygoje estetizmas bei 
nuosaikus formalizmas užėmė domi- 
nuojančią vietą. Tačiau Aleksandra- 
vičius labiausiai išpopuliarėjo ir vei- 
kė epochą savo lyriniu spalvingumų 
bet ne palinkimu į estetizmą ir for- 
malizmą. Istoriškai imant, “Fonta- 
nas", po J. Kossu Aleksandravi- 
čiaus “Eilėraščių", užima vieną iš 
svarbesnių estetinio formalizmo reak- 
cijos (prieš formos palaidumą) postų. 
Pastebėtina, kad Radauskas iki šios 
dienos pasiliko ištikimas savo poetikai 
bei estetikai, kai tuo tarpu daugu- 
mas ano meto ekspresionizmo adep- 
tų persimetė į kitą kraštutinumą ir 
pasidarė tradicinės poezijos  ša- 
lininkai. Aukščiau minėtas penkioli< 
kos metų tarpas yra įdomus ir pa- 
čios H. Radausko poezijos charakte- 
ristikai. Pirmoje eilėje jis liudija poe- 
tinio talento realumą ir pačios 
poezijos atsparumą laikui. Tiek laiko 
nesirodęs, dažnai poetas pastebėdavo, 
kad jo eilėraščiai yra seniai kitų “pa- 
rašyti" ir nebėra prasmės rodytis. Gi 
Radauskas, atvirkščiai, savo naujuo- 
ju rinkiniu įrodo, kad jo poezija te- 
bėra “aktuali" ir pakankamai gerai 
atlaiko praeinančių metų potvynius 
ir atoslūgius. 
* 

Iš “Strėlės danguje" muša labai 
subtilus ir keistas kvapas. Išsidėsto 
nrieš akis fantastiški peisažai; leng- 
vai, neliesdamos kojomis žemės pra- 
slenka įvairios formos; pajūriu eina 
mergaitė, rausvomis kojomis min- 
džiodama kriaukles ir žoleles; ant 
stalo šviečia lempa, ir pernai miręs 
piemenukas meškerioja paupy. Ir pa- 
tį poetą tegalima įsivaizduoti einantį 
tuo pačiu pajūriu, pakeliantį ūžian- 
čią kriauklę prie ausies ir klausantį; 
negalintį niekam padėti, niekeno pa- 
galbos neprašantį ir neprijaukinamą 
kaip katės. 

Toks yra pirmas įspūdis. Tik ge- 
riau įsiskaičius, akivaizdžiau iškyla 
jo poetinio pastato konstruktyvinės 
dalys, jo tendencijos, jo ars poetica. 

Radausko ars poetica pačia ben- 
driausia prasme galime laikyti pir- 
mąji rinkinio eilėraštį “Dainos gimi- 
mas", kuriame nuostabiai gražioje 
poetinėje formoje išreikšta ir jo poe- 
tinė pasaulėžiūra, ir jo, kaip poeto, 
misija: 

Aš nestatau namų, aš nevedu tautos, 
Aš sėdžiu po šakom akacijos baltos, 


Ir vėjas dangiškas į jos lapus 
7 [atklysta, 
Ir paukštis čiulbantis joj suka savo 
[lizdą, 


Ir skamba medyje melodija tyli, Ė 
O aš klausausi jos ir užrašau smėly 


Ir vamzdį paimu, ir groju, ir 
4 [dainuoju 
Su vėju ir paukščiu ir su medžiu 
[baltuoju, 


Ir ūžia debesys nežemiškos spalvos 
Virš tos dainuojančios ir grojančios 
[kalvos. 


Strėlė danguje, 7 psl. 


Kaip matome, pirmiausia Radaus- 
kas, atsisako poezijai svetimų užda- 
vinių vykdymo, kaip tautos vedimas, 
ir skelbia tiesiog kinietišką nesuinte- 
resuotumą ne jo sferoje esančiais da- 
lykais, šia prasme įsijungdamas į 
"amžinosois poezijos" tradiciją, ku- 
rioje lygiai gerai tinka ir kinas Li- 
Tai-Pe, ir persas Nizami, ir ameri- 
kietis E. A. Poe, ir pagaliau airiai 
Hopkins su Yeats. Apskritai imant, 
šiame savo eilėraštyje, vaizduojan- 
čiame dainos gimimą, t. y. pačios poe- 
Zijos koncepciją, Radauskas sufor- 
muluoja ir išreiškia du labai reikš- 
mingus jo poezijoje momentus: 
a) estetizmą ir b) konsekventiškai 
iš pirmosios tezės kylantį nesuinte- 
resuotumą. Tai ir yra du pagrindi- 
niai taškai, apsprendžią ne tik poeto 
laikyseną, bet ir jo poezijos techniką 
bei formą apskritai. 

Iš šių dviejų postulatų kyla ir es- 
tetizmo srovei (ars gratia artis) 
poezijoje charakteringas formos pa- 
brėžimas, atbaigtumas, puošnumas, 
palinkimas į simetriją ir objektyvinį 
vaizdavimo būdą. Radauskas savo 
poezijoje pasirodo nuoseklus šios sro- 
vės adeptas, gerai įsisąmoninęs vi- 
sus jos gerus privalumus bei pavo- 
jus: jis su nepaprasta kantrybe ir 
atkaklumu kovoja su medžiaga tol, 
kol ji pavirsta forma. 

Savo estetizmu ir formalizmu arti- 
miausiais Radauskui poetais mes lai- 
kytume rusų akmeistus bei estetizmo 
poezijoje tėvą Theophile Gautier, ci- 
tuoiamame ketureilyje išreiškusį for- 
malistinį estetizmo idealą: 

Point de contraintes fausses! 
Mais gue pour marcher droit 
Tu chausses, 
Muse, un cothurne etroit. 
L'Art, Emanuxet Camees. 
šis cothurne etroit reiškia pir- 
miausia griežtai apibrėžtą ir tik di- 
delšmis pastangomis nugalimą for- 
mą. Medžiagos atsparumas įpareigoja 
labiau susikoncentruoti, o griežtas 
apribojimas verčia atsisakyti nees- 
minių kūriniui dalykų: trumpai ta- 
riant, kiek galint mažesniame žodžių 
skaičiuje sutalpinti kiek galint dau- 
giau poezijos. Radauskas, būdamas 
nuoseklus estetizmo šalininkas, savo 
poezijoje ir naudojasi daugiau ar 
mažiau apibrėžtomis formomis. Jo 
eilšdara, ritminčs schemos, sąskam- 
biai, net eilšraščio “piešinys" daž- 
niausiai remiasi klašiškosios poeti- 
nės harmonijos bei instrumentacijos 


dėsniais. Ir jo kalba yra savotiškai 
šalta, bendrinė, mažokai individua- 
lizuota ir labai taisyklinga. Tačiau 
reikia pabrėžti, kad jo klasicizmas 
yra gana reliatyvus ir kad poetas 
beveik niekur ištisai nesilaiko griež- 
tai nustatytų taisyklių. Ir kuomet 
nori pacituoti grynai klasiškos for- 
mos ir nuotaikos pavyzdį, pamatai, 
kad tatai padaryti nėra taip lengva. 
Neskaitant “Homero jaunystės", 
“Vasaros pietuose" ir dar vieno ki- 
to, tera tik vienas pavyzdys, tinka- 
mas šiam reikalui, būtent, “puški- 
niškas eilėraštis “Pūga"': 


Žiema atrišo savo maišą 

Ir beria sniegą iš dangaus, 
Ir pūga viską taip sumaišo, 
Kad negali atskirt žmogaus 


Nuo arklio. Ir nereik atskirti, 

Geriau, iš viso, nematyt, 

Kaip bėga juokdamies į mirtį 

Ir žmonės, ir arkliai, mergyt. 
Strėlė danguje, 86 psl. 


Vienas iš lanksčiausių ir lengviau- 
siai valdomų H. Radausko poetinės 
technikos elementų yra rimas. Rimo 
problemai lietuvių literatūroje esant 
kaip ir nenagrinėtai (jei neskaityti 
vieno kito labai bendro ir abstrak- 
taus vadovėlinio apibrėžimo), labai 
sunku iš esmės kalbėti šiuo klausimu. 
O sunku dėl to, kad niekas iki šiol 
lietuvių poezijoje dar nenustatė nor- 
minės rimų skalės su galimų digre- 
sijų nurodymais, kuria būtų galima 
naudotis (teigiama ar neigiama 
prasme), kaip baze konkrečius pa- 
vyzdžius nagrinėjant. Šiai problemai 
nušviesti H. Radausko “Strėlė dan- 
guje" duoda daug medžiagos, nes jo 
eilėraščiuose randame daugybę niu- 


ansų. Pats poetas linksta į tikslų 
rimą, tačiau, mūsų nuomone, jam 
geriau skamba nevisiškai tikslus 


(teoretiškai) rimas, kur dviejų ele- 
mentų derinys turi daugiau niuansų 
ir jo poezijos vaizdams charakterin- 
gos “disonanso dvasios". 

Radausko poezijos vaizdų  kon- 
strukcijoje, jų ritmikoje, spalvose 
bei jų deriniuose, vyrauja vadina- 
mosios “disonanso estetikos“ princi- 
pas. Šioje srityje, visiškai priešin- 
gai jo klasicistinėms tendencijoms, 
eilšraščio statyboje poetas nesiskaito 
su natūraline logika, galimybių pa- 
saulį praplečia iki begalybės ir pa- 
čiuose vaizduose siekia naujos “diso- 
nanso harmonijos". 


štai trejetas pavyzdžių iš “Strėlės 
danguje": 
Dvi žvaigždės, dvi dėmelės menkos, 
Mirgšjo pro gauruotą mišką, 
Ir jų plonutės, šviesios rankos 
žaliais lašais aptaškė viską. 

Paskui jos tyčia ėmė kristi, 
Staiga ant debesio sustojo, 
Ir, prisiminę kūdikystę, 
žili miškai nusišypsojo. 
Dvi žvaigždės, 63 psl. 


Kiekvienas tavo plaukas kaip 
žvaigždė, 
Man pro pirštus tekėdamas mirgėjo, 
Ir kaip auksinė didelė katė 
Per krūmus mėnuo į medžioklę ėjo. 
Pirmoji naktis, 42 psl. 


Lavoninėj numirėlis rekdamas 

[pabunda. 
Jis sapnavo chirurgo chalatą ir peilį. 
Seselčs kambary vakarykštės rožės 
Byra žuvims ant baltų akių. 


Gėlių krautuvėj miega pavasaris. 
Mėsinėj miega raudoni jaučiai. 
Jūreivių sapnuos miega šokėjos. 
Transformatoriuos miega srovė. 
Lunatikas, 3-4 str., 100 psl. 

Ta pačia proga norisi pažymėti, 
kad panašios konstrukcijos vaizdų 
įpilietinimas bei sukūrimas yra reikš- 
mingiausias visų — nuo simbolizmo 
iki surrealizmo — poezijoje įvykdytų 
revoliucijų laimėjimas. 

Dar keletas žodžių dėl Radausko 
formalizmo. Iš tradicijos daug kas jį 
laiko absoliučiu formalistu, t. y. idė- 
ją aukojančiu technikai poetu. '"Ta- 
čiau šitokia nuomonė yra grynas ne- 
susipratimas. Faktiškai gi jo forma- 
lizmas remiasi tik iš estetizmo kylan- 
čiu atbaigtumo bei simetrijos pamė- 
gimu ir tiesioginio reiškimosi vengi- 
mu poetinėje kūryboje. Idėja (siuže- 
tinis, prasminis ir sąvokinis poezijos 
turinys) ir forma (minėtų elementų 
meninė inkarnacija) sudaro integra- 
linę visumą poezijos veikale. Atme- 
tus idėją, liktų beprasmės poetinės 
technikos priemonių schemos. Nesant 
formos, tebūtų negyvas žodžių kra- 
tinys. Pastatyti lygybės ženklą tarp 
formos ir technikos sąvokų poezijoje 
yra tokia pati nesąmonė, kaip ir kla- 
siškąją formą laikyti forma apskri- 
tai. 

* 

“Strėlės danguje" tematinę apimtį 
apsprendžia poeto estetizmas ir ven- 
gimas angažuotis poezijai svetimoje 
problematikoje. Tačiau, nežiūrint šio 
fakto, kur ne kur prasimuša auto- 
riaus asmeninė pasaulėžiūra, kuri yra 


labai panaši į jo poetinę pasaulėžiū-' 


rą, būtent: estetizmas ir savotiškas 
skepticizmas, “Homero jaunystės" 
eilėraštis galima būtų laikyti, žino- 
ma, sąlygiškai, viena iš poeto įsivaiz- 
duotų idealaus gyvenimo versijų. Jau 
“Fontane" paskelbęs netikėjimą pa- 
sauliu ir tikėjimą pasaka, jis ir šian- 
dien tebestovi “šalia" pasaulio: 

Vos liesdamas daiktus ir žmones, 
Aš laikausi pats už savęs 

Ir einu be dangaus malonės 

Per pasaulio gatves. 
Laiškai sau pačiam, 18 psl. 


Arba: 


Vakaras. Nereikia nieko, 
Tik sėdėti ir žiūrėt, 

Kaip ta saulė mus palieka, 
Ir lyg vakaras žėrėt. 


Taip sėdėti ir žiūrėti 

Be jokios, jokios minties 

Ir jau nieko nenorėti, 

Nieko, nieko, net mirties. 
Vakaras, 1 ir 4 str., 74 psl. 


Iš savo asmeninio gyvenimo poetas 
praleidžia tik keletą labai siaurų 
bruoželių ir labai dažnai pasitenkina 
objektyviniu už jo stovinčių daiktų 
vaizdavimu. štai dėl to jo poezijoje, 
kaip ir moderninėje tapyboje, domi- 
nuoja peizažas. šios tematikos eilė- 
raščiuose Radauskas Cezanne šaltu- 
mu derina spalvas, atrenka, pergru- 
puoja ir sudinamina sudėtinius peiza- 
žo elementus ir pašalina nereikalingą 
meno kūriniu tikroviškumą (“Lie- 
tus", “Peizažas", “Pilnatis""). Tačiau 
geriausi, mūsų nuomone, Radausko 
eilčraščiai yra tie, kur jis, dažniausiai 
pavasario arba vasaros nakties fone, 
labai šykščiai ir atsargiai reiškia savo 
lyrines nuotaikas. Iš jų ypač išskir- 
tini: “Vakaras", “Pavasario naktis", 
“Mergaitė pajūry", “Naktis", “Dai- 
nos gimimas", “Kaštanas pradeda 
žydėt", “Mergaitė bėga į mišką“, 
“Primavera", “Aš nieko nežinau" ir 
“Vasaros nakties sapnas", kurį čia 
cituojame ištisai: 

Vakare, man beveik užmigus, 
Kai dar šviečia lempa šalia, 
Bet ant stalo jau miega knygos 
Ir medinė varlė žalia, 


O kažkur apačioj, pas kaimyną, 
Senas laikrodis din-din-din, — 
Man pakvimpa pražydę kmynai, 
Ir jų Kvapas artyn ir saldyn. 


Aš matau, kaip ilsis pjovėjas: 
Žydros akys žalioj žolėj, 

Ir girdžiu, kaip vasaros vėjas 
Švilpiniuoja jo skrybėlėj, 

Aš matau, tarytum pro rūką: 
Man mosuoja ranka trapi 
Pernai mirusio piemenuko, 
Meškeriojančio paupy. 


Jis mane nusimaudyt kviečia, 
Plonas balsas šaukia mane, 
Ir numirėlių saulė šviečia 
Į jo veidą mano sapne. 
84 psl. 


Tai tikrai puikus eilėraštis, - toks: 


tyras ir permatomai skaidrus. Įdo- 
mi. ir jo techninė pusė. Ypač ge- 
rai pavartotas vadinamasis nepilnos 
schemos metras, susidedantis iš įvai- 
rių pėdų (jeigu iš viso čia apie pėdas 


galima kalbėti) ir paremtas vienodu: 
loginių kirčių (sutampančių su gra-- 


matiniais kirčiais) skaičium ir ta- 
rimo logika. i ET 

Atskirai dar pažymėtini eileraščiai 
“Girtuoklis grįžta namo", “Neištiki- 
mas mylimasis", “Paprastos dainos", 
“Jūrininko iškeliavimas", “Sniegas", 
“Gėlė ir vėjas", “Senelės darbai", 
“Lunatikas", “Praeivis", "Senis", 
“Sugrįžimas ir t. t. Visi jie at- 
kreipia dėmesį savo originalumu ir 
solidžia forma. Iš silplnesnių pami- 
nčtini sekantieji: “Vasara", “Bronzi- 
nio Orfėjaus daina", “Kelionė į pra- 
garą", “Vėjas ir lietus", “Malda į 
blondinę", “šventė parke", išskyrus 
paskutinę strofą, kurios aliteracijos 
negali neatkreipti skaitytojo dėme- 
sio. Čia pat pastebėtina, kad visi šie 
eilėraščiai tik palyginamai su gerai- 
siais yra silpnoki ir kad Radauskas 
niekur nenusileidžia iki to ly- 
gio, kokį mes vadiname bloga poezija. 

* 


Beveik nė vienas recenzentas ne- 
apsieina neaptaręs tikrų ar tariamų 
įtakų. Kokios gi įtakos turėjo lemia- 
mos reikšmės Radausko poetinėje 
evoliucijoje? Į šį klausimą sunku at- 
sakyti, nerizikuojant smarkiai su- 
klysti, ypač turint galvoje daugelio 
recenzentų padarytas šios rūšies klai- 
das. Į šį klausimą geriausiai galėtų 
atsakyti pats autorius. Viena aišku, 
kad Radauskas yra išėjęs stiprią nau- 
josios poezijos mokyklą. Be estetiz- 
mo, simbolizmo, futūrizmo, surrealiz- 
mo, ekspresionizmo ar net dadaizmo 
pamokos sunku būtų šiandien įsivaiz- 
duoti ne tik Henriką Radauską, bet 
ir apskritai poetą. Homero gadynė 
yra seniai praėjusi, gadynė, kurioje 
tiesiog iš žemės išaugdavo genialūs 
poetai. Kaip Balio Sruogos poetų 
karta mokėsi iš rusų simbolistų ir da- 
linai iš Nietzschės, taip Radausko 
poetų karta, bent tie, kurie nepasi- 
tikėjo savo homerišku genijum, mo- 
kėsi iš Poe, Baudelaire, Mallarme, 
Rilke, Hofmannsthal, Valery, Apol- 
linaire, Jesenino, Pasternako, Man- 
delštamo, Jean Cocteau ir t. t. Tik, 
žinoma, ne visi lygiai gerai mokėjo 
pasinąudoti šių paskutiniųjų pamoka. 
Specialiai ieškant įtakų galima būtų 
užtikti viena kita Romances sans pa- 
rolės ar “Fetes galantes" gaida. Lai- 
kantis gi detektyvinio metodo ir pra- 
vedant smulkmenišką anketą, pavyz- 
džiui, būtų galima kalbėti apie ne- 
ginčijamą Radausko “Melancholijos'? 
paskutinio dvieilio panašumą su A. 
de Lamartine Le coguillage au bord 
de la mer antrosios strofos dvieiliu! 
Bet šitokis metodas veda prie absur- 
do: argi nejuokinga kalbėti apie La- 
martine įtaką Radauskui. “Strė- 
lės danguje" autorius yra išgy- 
venęs ir specialesnę įtaką. Mano ma- 
nymu, nemažos įtakos bus jam turė- 
jusi impresionistinė ir poimpresionis- 
tinė tapyba .bei skulptūra :(Ecole' de“ 


Paris). Kaip bendrą bruožą. gaiččiau 


nurodyti savotišką klasicizmą (a lą“ 
Picasso, Matisse, Maillol) ir spalvinės- 


bei kompozicinės darnos pajutimą. 
Tarp minėtų mokyklų kai kurių 
meisterių darbų ir Radausko poezijos 
būtų galima pravesti, žinoma, ab- 
strakčiai, ne tik formalinės, bet ir 
tematinės paralelės, bet tai jau ne- 
betelpa trumpos recenzijos rėmuose. 


Kritika retai kelia klausimą, kokių 
įtakų pasisekė išvengti. O tai yra la- 
bai įdomus klausimas. Nemažiau 
įdomus ir atsakymas. Radauskas yra 
vienintelis savo kartos poetas, išven- 
gęs tiesioginės ar netiesioginės rusų 
poeto Sergiejaus Jesenino įtakos, ku- 
ri suvaidino labai abejotiną vaidme- 
nį daugelio mūsų poetų karjeros pra- 
džioje. 


* 


Dar vienas įdomus klausimas, bū- 
tent, kokiame santykyje yra Radaus- 
ko poezija su pačia naujausia, t. y. 
jaunesnės už jį kartos poezija. Atsa- 
kymas labai paprastas ir natūralus: 
Aiškioje opozicijoje. Radausko este- 


tizmas, jo poezijos  nesuintere- 
suotumas arba tiesiog Kamerinis 
pobūdis sunkiai derinasi su nau- 


josios kartos, susiformavusios dabar 
daug keno akcentuojamame “apsupi- 
me" bei persekiojamo žmogaus filo- 
sofijos įtakoje palinkimu angažuotis. 
Naujausioji poezija yra krizės ir ne- 


tikrumo išauginta, kai tuo tarpu Ra- 


dausko poezija susiformavo stabili- 
zacijos laikotarpyje, pastovių verty- 
bių dvasioje. Laikantis chronologinės 
logikos ir norint šią knygą įstatyti 
istorijos rėmuosna, reikštų ją nu- 
kelti ton epochon, kurioje Radausko 
tendencijos (poezijoje) buvo domi- 
nuojančios. Duoklę savo epochai ati- 
duoda visi.  "Tūlas galėtų prikišti, 
kad jo poezijoje nėra to, už ką būtų 
galima kovoti, vadinasi, idėjinio mo- 
mento. Taip. Bet tokis priekaištas 
nepakeičia pačios poezijos. Šiais lai- 


kais mūsų kritikoje smarkiai įsipilie-' 


tinęs priekaištas, kad per maža pa- 
triotinės tematikos eilėraščių (nors 


jis ir ilgisi “prarasto rojaus"), būtų 


tuščia ir iškilminga formulė butafo- 
rinę, netikrą kovą mėgstančio Žžmo- 
gaus, kuris sapnuoja grįžimą namo 
ir, sapne priverstas kovoti gyvybės 
kaina, nubudęs džiaugiasi, kad vis 
dėlto jis yra Amerikoje. į 


- Grįžtant -prie -santykių temos -pa- 
brėžtina, kad opoziciniš-santykis poe-- 
zijoje nemažiau reikalingas ir-pras-- 
mingas; negu valstybės reikalų tvar-- 


kyme. “šis santykis, gal būt, ir garan- 


tuoja įvairiaprasmę - poezijos evoliu-- 


ciją. 


LL 


Yra tačiau vienas punktas, kuria- 


bet kokia kaina išlaikyti poezijos, 
kaip estetinės kūrybos, nepriklauso- 


mybę ir apsaugoti nuo publicistinės“ 


infliacijos. 

L. Miškinas 


KRIZĖ SOVIETINĖJ LIETUVIŲ Lit- 
TERATŪROS IR KRITIKOJ 


Kas bent kiek pažįsta sovietinį gy- 
venimą, tas žino, kad jame vyrauja 
ir turi vyrauti herojinio optimizmo 
fasadas. Visur turi būti patosingai 
kalbama apie milžiniškus darbus, 
turi būti triukšmingai šūkaujama, 
plojama ir dėkojama už gerėjantį 
gyvenimą, už laimingą jaunystę arba 
laimingą senatvę. Asmeninis rūpes- 
tis, sielvartas ir mintys apie mirtį 
laikomos  buržuaziniais reiškiniais. 
Pesimistinėms nuotaikoms ir min- 
tims pasireikšti neleidžiama. Todėl 
ir sovietinė spauda, kalbėdama apie 
sovietinę tikrovę, stengiasi giedoti 
himnus, pūsti trimitais ir mušti būg- 
nais, nors joj paprastai išimtį suda- 
ro rūstūs kritikos grūmojimai ir sa- 
vikritikos atgalaujantieji tonai, 

Šiais metais iš teatralinio džiūgavi- 
mo kiek labiau išsiskiria taip pat 
laikraščių straipsniai, kuriuose kal- 
bama apie meną, literatūrą ir kriti- 
kų sovietinamoj Lietuvoj. Žinoma, 
bolševikai nebūtų bolševikais, jeigu 
jie melagingai nedžiūgautų ir dėl kai 
kurių įsivaizduotų ar tikrų laimėji- 
mų literatūroj ir kritikoj, tačiau šių 
menkumas aiškėja net patiems bol- 
Sevikams. Iš tikrųjų sovietinėj lie- 
tuvių literatūroj ir kritikoj paskuti- 
niais metais vyrauja tikra krizė, ku- 
rios reiškinius jau kelia sovietinė 
spauda, nors ir ne:lrįsdama jų vadir- 
ti kriziniais. Sakysim, šiemet su di- 


delėmis fanfaromis buvo minimas 
Lietuvos soviatizacijos  (tikriau — 
žiaurios okupacijos) dešimtmetis. 


Visose gyvenimo srityse buvo sten- 
giamasi parodyti laimėjimus ir pa- 
žangą. Pavyzdžiu, toms sukzLtu- 
vėms Vilniuj buvo pastatytas didžiu- 
lis sporto stadionas ir suruošta didc- 
Iš sporto manifestacija, vadinama 
spartakiada; suruošta didžiulė dai- 
nų diena ir sukaktuvinė dailės paro- 
da. Tačiau literatūros. gyvenime tai 
sukakčiai paminėti beveik neįstengta 
padaryti nieko, kas tikrai būtų ver- 
ta džiaugsmo. 

Tuos visus. “laimėjimus" literatū- 
roj komunistinė spauda šitaip trum- 
pai aptaria: “Šitai džiaugsmingai lie- 


tuvių tautos šventei pažymėti vals-- 


tybinė : grožinės literatūros - leidykla 
išleido eilę knygų. Iš jų apimtimi iš- 
siskiria tarybinės lietuvių poezijos ir 
prozos antologijos" (“Tiesa", 1950 m. 
rugpiūčio 20 d.). Kad būtų tikslesnis 
vaizdas, galima pridėti: poezijos an- 
tologija turi 373 puslapius, 0 prozos 


antologiją: —- 455,/psL“ Tačiau jeigū 


prisiminsime, kad į šitas antologijas 
sudėta nemaža kitur seniau išspaus- 
dintų mirusių ir nebolševikiškų auto- 
Tių raštų, tai jos neatrodys joks ypa- 
tingas laimėjimas. Taip ypač atrodo, 
turint galvoj, kad jau 1948 metais 
buvo išleista lietuvių poezijos ir pro- 
zos antologija “Vėliavos" (566 psl.), 
kur dalyvavo beveik visi tie patys 
gyvieji autoriai, 

O kad į šias antologijas buvo de- 
dami net menki rašiniai rašinėliai, 
tai iš dalies atskleidžia pats komu- 
nistų partijos oficiozas “Tiesa", ra- 
šydamas apie prozos antologiją: 
"Tarybinis skaitytojas antologijoj ras 
ir tokių vardų, apie kuriuos jis šiaip- 
jau nieko negirdi arba labai mažai te- 
girdi. Juk ne paslaptis, kad tokie ra- 
šytojai, kaip Grušas, Simonaitytė, 
Paukštelis, labai maža arba nieko ne- 
dirba tarybinei prozai vystyti, nors 
savo laiku jie buvo plačiai žinomi, 
rašė knygas. Tačiau užteko Grušui 
parašyti silpną apysaką apie nesamo 
aukšto derliaus brigadą, kad rinkinio 
redakcija įdėtų... Rinkinys parodo, 
kad eilė mūsų rašytojų kuria labai 
maža, kad jų ypatingai žemas pro- 
duktyvumas. Juk neatsitiktinai ties 
eilės rašytojų kūriniais mes matome 
skaitmenis 1946, 1947. Taip pat ne 
paslaptis yra tai, kad kai kurie ra- 
šytojai antologijoje figuruoja su sa- 
vo vienturčiais veikalais... Antolo- 
gija taip pat parodo, jog mūsų rašy- 
tojų uždavinys yra nenuilstamai ko- 
voti dėl tolimesnio savo veikalų me- 
ninio lygio kėlimo" (“Tiesa", 1950 m. 
rugp. 20 d.). Taigi sovietinamoje 
Lietuvoj rašytojai rašo mažai ir blo- 
gai. Ta padėtis neatrodys geresnė, 
jei prie minėtų antologijų dar pridė- 
sime S. Neries senų eilėraščių anto- 
logiją, kuri “Rrinktinės" vardu šie- 
met buvo išleista sovietinio režimo 
dešimtmečiui pažymėti. šias ir kitas 
knygas turėdamas galvoj, sovietinių 
lietuvių rašytojų draugijos pirminin- 
kas ir “dvasios" vadas J. šimkus 
valdybos plenumo posėdy vis dėlto 
konstatavo liūdnus vaisius, pareikš- 
damas: “Skaitytojai laukia iš rašy- 


„tojų naujų vertingų kūrinių, bet šių 


metų literatūros balanse dar nėra 
naujų stambių kūrinių — romano, 
apysakos, poemos" (“Tiesa", 1950 m. 
spalių 15 d.). 

Mėginkime pasiaiškinti, kodel taip 
yra. 

Viena tos krizės išryškėjimo prie- 
žasčių — kelios senesnių rašytojų 
mirtys. Mirė S.. Neris ir P. Cvirka,. 
mirė oportunistas L. Gira, paskutinį * 
momentą bolševikams padaręs kiau- 
lystę, nes prieš mirtį pasišaukė -ku- 
nigą ir atliko išpažintį; mirė taip pat: 
ir Butkų Juzė ir. Balys Sruoga, nors 
šiedu -pastarieji nebuvo bolševikai. 
Nors vieni šitų rašytojų jau buvo kū- 
rybiškai smukę (S. Neriš), o kiti vi- 


131- 


sai nusigyvenę (L. Gira), tačiau be- 
veik visi jie turėjo praeity gerų kū- 
rinių ir būtų šiandien savo vardais 
dekoravę sovietinės lietuvių literatū- 
ros skurdokas pozicijas. Dabar jų iš- 
nykimas juo labiau jaučiamas, kad 
ir kiti nebolševikai rašytojai, kurie 
buvo iškilę nepriklausomos Lietuvos 
laikais, arba visai tyli, arba labai ma- 
žai terašo, arba blogai užsirekomen- 
duoja. Tiesa, vieni jų ištremti, o ki- 
ti, kurie moralinio ir kitokio teroro 
veikiami, mėgino prisitaikyti ir an- 
trosios bolševikų okupacijos pradžioj 
parašė po vieną kitą veikaliuką, pa- 
tys pamatė, kad iš jų raštų nieko 
meniškai vertingo neišeina. Kasdien 
aiškiai matydami, kaip žiauriai nai- 
kinami visi krikščioniški ir tautiški 
pradai lietuvių tautoj, jautresnieji jų 
tiesiog psichologiškai kurti nebepajė- 
gia. Bolševikinės spaudos ujami ir 
privačiai, tur būt, terorizuojami, jie 
kartais mėgina parašyti kokį agita- 
cinį eilėraštuką arba kokią šabloninę 
apysakaitę apie darbo pažangą ir 
kolchozų laimę, bet negi tuos menk- 
niekius galima laikyti rekišminga 
kūryba? 

Tiesa, tarpe tų lietuvių rašytojų, 
kurie turėjo vardą nepriklausomybės 
laikais, yra mėginančių ir aktyviai 
reikštis. Jų skaičiuje yra ir senas A. 
Vienuolis-Žžukauskas. Tačiau šį rašy- 
toją jau perdaug slėgia amžius, kad 
jis pajėgtų ką nors reikšmingesnio 
parašyti. Daug aktyvesnis yra buvęs 
“Keturių vėjų" talentingas poetas T. 
Tilvytis. Šis, kadaise išdidų ir sava- 
rankišką vyrą vaidinęs, visus kriti- 
kavęs, ypač satyriškai pliekęs mies- 
čionių mMmenkystę, dabar, užsikabinęs 
Lenino ordeną, nužemintai ant kelių 
šliaužioja aplink Stalino stabą, ra- 
šydamas jam odes, kaip ir visi bol- 
ševikai; tačiau poezijoj jau jis yra 
tapęs invalidu. Remontuodamas pa- 
gal bolševikų receptą savo poemas 
“Dičių" ir “Artojėlius", šiuos stipriai 
sužalojo. Jis parašė ir naują neva 
poemą “Usnynę", kurią bolševikinė 
spauda laiko stambia ir reikšminga, 
nes joj “poetas pavaizduoja darbo 
valstiečių kovą dėl žemės ir laisvės, 
parodo klasių kovą kaime ir demas- 
kuoja siurbėles, čiulpusias darbo 
valstiečių kraują ir prakaitą" (“Tie- 
sa", 1950 m. spalių 9 d.). Galimas 
dalykas, kad ten partinės agitacijos 
yra nemaža, bet kad T. Tilvytis, kaip 
poetas, jau yra miręs, liudija vienas 
jo naujausių eilėraščių, “Žvilgsnis į 
vakarus", išspausdintas sovietinės 
poezijos  sukaktuvinėj  antologijoj. 
Vienas jo posmas šitaip skamba: 


Anapus vandenyno niršta susikrimtus 
Devyngalvė kapitalo pabaisa. 
Bet šiandien aš kaipniekuometramus 
[ir rimtas, 
Nes mano pusėj laisvė ir tiesa. 
Komunistinė “Tiesa" džiaugiasi šią 


132 


strofa, tariamai  demaskuojančia 
amerikiečių fašistus ir imperialistus. 
Bet kas prisimena ankstybesnio Til- 
vyčio poemų plačiai laisvą, skambią 
ir sklandžią eilėdarą, tas iš pacituo- 
tos strofos Tilvyčio nebepažįsta. Už 
subolševikčjusį Tilvytį juk geriau 
eiliuoja nevienas pradedantis gimna- 
zistas. 

Panašiai, kaip Tilvytis, senų savo 
kūrinių perdirbinėjimu dabar verčia- 
si K. Jankauskas ir J. Marcinkevi- 
čius. Pastarasis, savęs išpardavinėto- 
tojas už grašius ir degtinės stikliu- 
ką, labai stengėsi naujais raštais įsi- 
teikti antrojo karo laikais. Tačiau da- 
bar, matyt, nebepajėgdamas naujų 
agitacinių menkniekių parašyti, bol- 
ševikiniam  kurpaliui pritaikė savo 
seniai parašytą romaną “Nemunas 
patvino", Tačiau dėl šitokios kūrybos 
pasipiktino net patys bolševikai, ku- 
rie šiaipjau pataikūnams būna gana 
atlaidūs. Apie tą “Nemunas patvino" 
perdirbimą sovietinių lietuvių rašyto- 
jų tėvas ir mokytojas J. šimkus ši- 
taip rašo: “Ką autorius su juo pa- 
darė? Pačmė praeity parašytą be- 
idėjinį, kriminalinį veikalą ir lengva 
ranka jį ėmė “perdirbinėti". Rezulta- 
te išėjo knyga, kuri suprofanavo, su- 
klastojo eilę lietuvių liaudies revoliu- 
cinės kovos momentų (jei nekalbėti 
daugiau), o mūsų kritika tokį “kū- 
rinį"' sutiko kaip teigiamą reiškinį. . 7 
Tačiau “tai ne kūryba, o spekuliaci- 
ja, ir tuo ji šlykštesnė, kad bandoma 
spekuliuoti idėjomis ir tokiu būdu 
ramiai iš buržuazinės praeities įaugti 
į... socializmą", baigia savo pasmer- 
kimą J. Marcinkevičiui ir K. Jan- 
kauskui J. šimkus, kažin kodėl išimtį 
padarydamas Tilvyčiui. (žiūr. savait- 
rašty “Literatūra ir Menas", 1950 m. 
kovo 5 d.). 


Be abejonės, tikraisiais sovietiniais 
rašytojais reikia laikyti grynuosius 
komunistus ir jų auklėtinius (Iš poe- 
tų sovietinėj spaudoj dažnai minimi 
Reimeris, Mozoriūnas, Mieželaitis, J. 
Šimkus,  Valsiūnienėš; iš prozaikų 
dažnai giriami J. Baltušis, J. Dovy- 
daitis, A. Guzevičius). Visai supran- 
tama, kad šie Stalino garbintojai uo- 
liai stengiasi rašyti pagal partijos ka- 
tekizmą. Kadangi, psichologiškai 
imant, jie jaučiasi laisviausiai, gali- 
ma būtų manyti, kad jie sukuria ką 
nors reikšmingesnio. Tačiau iš tik- 
rųjų taip nėra. Kur jie rašo, jausda- 
mi tik kaip žmonės, ten ir jų frag- 
mentai išeina meniškai įmanomesni; 
kai jie rašo pagal bolševikišką lini- 
ją, dažnai apie meną ten sunku be- 
kalbėti. Kadangi šitų grynai sovietiš- 
kų lietuvių rašytojų teteko matyti 
tik pavyzdžius antologijoj, negalima 
čia jų pilnai ir tiesiogiai įvertinti. 
Todėl tenka pasikliauti tarpininkais. 
O vienu tokių yra bolševikinčs lietu- 
vių kritikos “Tabinas" K. Korsakas. 


Jo šviesaus dėmesio lig šiol nėra nu- 
sipelnęs nė vienas aukščiau suminėtų 
rašytojų ir poetų, nors nepriklauso- 
mos Lietuvos laikais jis neužmiršda- 
vo nė vieno pajėgesnio marksisto. O 
kad jis šiandien į tuos komunistinio 
katekizmo populiarizatorius literatū- 
roj nekreipia dėmesio, tai liudija vie- 
no tų Korsako nepateptųjų, J. šim- 
kaus, viešas skundas. Ten jis rašo, 
kad K. Korsakas “po Didžiojo Tėvy- 
nės karo nesičmė nagrinėti nė vieno 
gyvo rašytojo naujo kūrinio, kad ir 
kaip jis reikšmingas bebūtų, nedavė 
nė vieno išsamesnio straipsnio, ku- 
riame būtų apibūdinančiai nagrinė- 
jami nauji mūsų literatūros reiški- 
niai" (“Literatūra ir Menas", 1950 m. 
kovo 5 d.). Vėliau rašytojų valdybos 
plenumo susirinkime, tiesa, Korsa- 
kas viešai prisipažino šituo atžvilgiu 
padaręs klaidą; tačiau kas žino, ką 
reiškia sovietiniai atgailojimai, ir kas 
bent kiek nusimano literatūroj, tas 
supranta, kad negalima parašyti nei 
kritikos studijų nei straipsnių, kai li- 
teratūros veikalai, kuriuos reiktų na- 
grinėti, yra filosofiškai lėkšti, meniš- 
kai silpni, neoriginalūs. 

Todėl visai suprantama, kad ko- 
munistinės literatūros seklumas ir 
spragas mėgina užlyginti du miesčio- 
niškų pomėgių tūzai, bet sovietina- 
mos Lietuvos rašytojų aristokratai— 
K. Korsakas ir A. Venclova. Ir jiedu 
ypač Venclova, pliekia sieksninius 
eilėraščius apie išvaduotojus, apie 
Tarybų Lietuvą, apie Kremlių, apie 
penkmečio pavasarius, apie pavasa- 
rio šventę kolchoze, tačiau visi šitie 
trimitavimai nedaug ką aukščiau pa- 
kyla už publicistinį straipsnį ir neiš- 
siskiria iš aukščiau suminėtų komu- 
nistų eilėraščių. Prie kokių banalybių 
kartais prieinama, gali paliudyti A. 
Venclovos eilėraščio “Didžios šalies 
respublika jauna" šios eilutės: 

Mes savo darba ir Tėvynę mylim — 
Jos našią žemę, topolius klevų, 
Narsius jos žmones, jų rankas 


[darbščiąsias, 
Kurios kovoti moka ir statyt. 
Aplinkui darbininkai — broliai, 
[sesės — 


Jų žygių, pergalių nesuskaityt. 

Kaip matme, sueiliuota neblogiau 
už gimnazisto bandymus. Bet kokia 
to oficailaus optimizmo sškluma emo- 
ciniu ir vaizdiniu atžvilgiais! 

Nors šitie visi aukščiau suminčti 
eiliuotojai ir prozininkai, kurie ko- 
munistų partijos “tvenkiniuose" plau- 
kioja, kaip riebūs karpiai, kūryboj 
pasirodo, kaip seklumų kelbukai, ne- 
reikia manyti, kad jie visi neturėtų 
talento arba rašytų tik oportunistiš- 
kai prisitaikydami ir neturėdami ko- 
munistinio tikėjimo. Be abejo, pasi- 
taiko juose ir oportunizmo, bet bus 
teisingiau pasakius, kad jų komunis- 
tinis fanatizmas dažnai kaip tik yra 


viena svarbių priežasčių, žudančių jų 
didesnius ar mažesnius talentus. Jei- 
gu jie nebūtų taip toli nuėję su savo 
talkininkavimų žiauriajam Lietuvos 
okupantui, jų reiktų tiesiog gailėtis, 
kad jie rusofiliškojo marksizmo ima- 
si tiesiog Sizifo darbo literatūroj. 
Kaipgi kitaip, jei ne Sizifo darbu, 
pavadinti tas jų pastangas į litera- 
tūriškai meninę formą įvilkti visas 
politines, ekonomines ir technikines 
aktualijas, kurių reikalauja fanatiš- 
kieji komunistų partijos nemokšos ? 
Kad jie to kiekvienoj recenzijoj pri- 
sispyrę reikalauja, tai tegu paliudija 
vienas kitas pavyzdys. štai sovieti- 
nės lietuvių prozos antologiją aptar- 
damas, recenzentas rašytojams pri- 
kiša: “Labai maža tėra nušviečiamas 
komunistų partijos vaidmuo, visai 
neparodomas komunisto-vadovo vaid- 
muo. Labai maža teparodoma Lietu- 
vos darbininkų klasė. Maža teparo- 


domi kolūkinio kaimo pasiekimai, 
silpnai demaskuojami  buržuaziniai 
nacionalistai" ( Tiesa"; 1950 m. 


rugp. 20 d.). Kiek vėliau recenzuoda- 
mas sovietinės lietuvių poezijos an- 
tologiją, kitas recenzentas beveik žo- 
dis žodin tuos pačius priekaištus kar- 
toja poetams: “Labai silpnai parodo- 
mas bolševikų partijos, komunistų 
vaidmuo... Beveik visai nėra naujų 
poezijos kūrinių apie mūsų gamyklų 
ir fabrikų žmones, apie mūsų didvy- 
rišką darbininkų klasę ir jos pasiau- 
kojantį darbą. Dar silpnai vaizduoja- 
mas kolūkinis kaimas, neparodomi in- 
teligentijos atstovai. Tai rimtas trū- 
kumas, nes kiekvieno rašytojo parei- 
ga — parodyit mūsų dienų didvyrius, 
pirmaujančius darbo žmones įvai- 
riose darbo šakose" (“Tiesa", 1950 
m. spalių 9 d.). šitokių nuolatinių 
šabloninių zulinimų būtų galima nu- 
rodyti daugiau. 

Tačiau kai šitokius reikalavimus 
rašytojai ir poetai (vieni iš oportu- 
nizmo, kiti iš komunistinio tikėjimo) 
ima taikyti lteratūrinėj kūryboj, išei- 
na kažin kas panašaus į mėginimą 
išspausti vandenį iš akmens. Taip 
yra todėl, kad politinės, partinės, eko- 
nominės ir techninės temos yra vie- 
nos iš abstrakčiausių ir toliausiai 
stovinčių nuo normalaus žmogaus 
širdies ir nuo giliųjų amžinųjų siel- 
vartų ir siekimų. O dar kai šitos 
sausos temos turi būti atremtos į ak- 
tualijas, interpretuojamas pagal to 
laiko partijos generalinę liniją, rašy- 
tojas ir poetas pastatomas prieš dvi- 
gubą sunkenybę, nes kiekviena ak- 
tualija, nors ir be partinės interpre- 
tacijos, rašytoją varžo ir siaurina jo 
žvilgsnį. 

Sovietiniame režime kiekvienas ra- 
šytojas susiduria su trečia stiliaus ir 
formos sunkenybe, kurią nurodo an- 
trasis žodis “socialistinio realizmo" 
termine. Kai pirmasis žodis, “socia- 


listinis", reikalauja iš rašytojo mark- 
sistinės pasaulėžiūros ir politinių, 
ekonominių bei technikinių aktuali- 
jų, interpretuojamų pagal partijos 
direktyvas, tai antrasis termino žo- 
dis, "realizmas", aiškiai nurodo kiek- 
vieno kūrinio stilių arba vaizdavimo 
būdą. Dvigubai susiaurintas ir apsun- 
kintas temų pobūdžio, rašytojas dar 
suvaržomas realizuojamoj formoj. Ir 
tas reikalaujamas realizmas nėra rea- 
lizmas plačia prasme, bet naivusis 
realizmas, gyvenimiškas realizmas, 
maždaug toks, kokį težinojo gabi sa- 
vamokslė Žemaitė prieš penkiasde- 
šimt metų Lietuvoj, o Vakarų Euro- 
poj rašytojai dar anksčiau. Tas nai- 
vus realizmas yra kilęs iš įsitikinimo, 
kad literatūros ir meno kūrinys turi 
beveik gyvenimo kopiją. Iš čia kyla 
nuolatinis sovietinėj spaudoj ir kriti- 
koj kartojamas šūkis: “Arčiau gyve- 
nimo." Todėl tokio vardo straipsne- 
ly anoniminis “Literatūros ir Meno" 
kritikas  prispausdamas pabrėžia: 
“Daugiau tikro gyvenimo vaizdų, 
daugiau vaizduoti naujus, gyvenimą 
kuriančius tarybinius žmones, arčiau 
gyvenimo" (“Lit. ir Men., 1950 m. 
birželio 4 d.). Jei šitą artimumą gy- 
venimui rašytojas galėtų suprasti 
taip, kaip jis jaučia ir galvoja, tai 
dar būtų pusė bėdos, nes jis nors kū- 
rinio apipavidalinime turėtų laisvę. 
Bet kai, deja, tas gyvenimas turi bū- 
ti interpretuojamas taip, kaip reika- 
lauja partijos direktyvos, tai dažnai 
nebelieka ir to realizmo. 


Taigi, politinių, ekonominių ir tech- 
niniu temų sausumas, aktualijų ir 
susiaurinto realizmo reikalavimai yra 
tos sunkenybės, kurios sovietiniame 
režime rašytojus pastato į Sizifo pa- 
dėtį — reikšmingų meninių vaisių net 
iš sunkiausio darbo beveik neįmano- 
ma sulaukti. Iš čia ir paaiški, kur 
krizės šaknys sovietinėj lietuvių li- 
teratūroj. 

Yra ir dar viena priežastis, kuri 
nuo uolumo prilaiko oportinistus ra- 
šytojus ir gadina kraują rašytojams 
fanatikams, — tai karo galimybė. 
Kad karas galėtų ištikti Sovietų Są- 
jungą, apie tai „atrodo, tiesiog spau- 
doj nerašoma, bet nuo Berlyno blo- 
kados laikų vis smarkesniu tonu puo- 
lami karo kurstytojai, amerikiečių fa- 
šistai ir imperialistai. Be “taikos" 
mitingų ir parašų rinkimo po “tai- 
kos" peticijomis, rašytojai kviečia- 
mi rašyti apie taiką ir pulti Vakarų 
kapitalistus. Todėl giriami meniniu 
atžvilgiu neverti Tilvyčio eilėraščiai 
apie vakariečių devingalvę pabaisą ir 
džiaugiamasi Korsako eilėraščiu 
“Taikos!", kur tas literatūros insti- 
tuto direktorius piktai liežuvį mikli- 
na apie tuos pačius dalykus, kaip de- 
putatas Tilvytis. Visa tai reiškia psi- 
chologinį gyventojų ir skaitytojų pa- 
ruošimą karui. Tam pačiam reikalui 


tarnauja ir karikatūros, kurių nė- 
stinga nė “Literatūros ir Meno" saą- 
vaitrašty. Ir jos beveik išimtinai nu- 
kreiptos prieš amerikiečius ir ang- 
lus. Ir Majakovskio 20 metų nuo mir- 
ties minėjimas “Literatūroj ir Mene" 
buvo atliktas su antiamerikietiška 
vėliava (ten buvo išspausdinti paties 
Majakovskio fragmentai prieš Ame- 
riką, V. Sirijos Giros straipsnelis 
"Majakovskis dolerio šaly" ir karika- 
tūra “Majakovskis ir Amerika", kur 
siūloma nuvalyti Ameriką nuo kapi- 
talistų). 

Taigi, jei visas šitas propagandi- 
nis triukšmas už taiką ir prieš JAV 
gali įtikinti naivų žmogelį, kad So- 
vietų S-ga visada buvo ir yra taikin- 
ga, kiekvienam rašytojui aiškų, kad 
jis nieko gero nereiškia. Rašytojai 
gerai prisimena, kaip dar antrajam 
pasauliniam karui tebeinant, poli- 
trukai prasitardavo, kad Sov. Sąjun- 
gai dar teks kariauti su tais kapi- 
talistais, kurie išeis laimėtojais iš an- 
trojo karo. Tai prisimindami, rašy- 
tojai tik nežino, ar dabartinis anti- 
amerikietinis  “taikos" triukšmas 
reiškia, kad Sovietų S-ga dar nėra 
pakankamai pasiruošusi karui, ar tas 
taikos maskaradas turi nuo sovieti- 
nio režimo vergų paslėpti komunistų 
pasiruošimus pačiai agresijai. Kaip 
ten bebūtų, bet karo šešėlis negali 
gerai nuteikti ir įkvėpti. 

Pereinant prie sovietinės lietuvių 
literatūros kritikos, reikia pasakyti, 
kad jos vaizdas dar menkesnis negu 
literatūros. Tai mums liudija pati so- 
vietinė spauda. Antai vyriausias če- 
kistas lietuvių rašytojų tarpe, J. 
šimkus, savo straipsny “Mums reikia 
bolševikinės literatūros kritikos? ra- 
šo: “Neabejotinai, kad lietuvių tary- 
binė literatūros kritika per pokarinį 
laiką pasickė tam tikrų laimėjimų, 
ypač vertinant literatūrinį palikimą. 
Eilė mūsų rašytojų: K. Korsakas, A. 
Venclova, Br. Pranskus, V. Mykolai- 
tis ir kiti ėmėsi marksistiškai svars- 
tyti praeities rašytojų kūrybą. Tokiu 
būdu pasiekta teigiamų rezultatų 
svarstant Donelaičio, Baranausko, 
Maironio, Žemaitės, Lazdynų Pelė- 
dos ir kai kurių kitų mūsų rašytojų 
kūrybą. Re abejo, tame darbe buvo 
padaryta klaidų, bet mūsų partijos 
nurodymų ir kritikos dėka klaidos 
buvo ištaisytos... Bet, nežiūrint 
aukščiau suminčtų teigiamų kritikos 
reiškinių, kiekvienas maiome, kad li- 
teratūros kritikos srity kiekybiškai 
pas mus pasiekta dar labai maža, o 
pati kritika dažnai būna su žymiais 
trūkumais ir klaidomis, neprincipinė, 
neretai padiktuota asmeninio išskai- 
čiavimo motyvų, neatidengianti svar- 
b,ų kūrinio trūkumų, liečianti dau- 
giausia turinį, nutylinti formos bei 
meistriškumo, estetikos klausimus, 
nekūrybiška." 

Toliau draugas .J. šimkus nurodo 
konkrečius neigiamus reiškinius bei 
jų priežastis ir vėl keliais atvejais 
pliekia, rankoves atsiraitęs: “Jeigu 
daug trūkumų ir negalavimų yra kri- 
tikoj, vertinančioj palikimą, tai dar 
blogesnė padėtis su tarybinių aktua- 
lių kūrinių kritika. Pastaruoju laiku 
mūsų proza ir poezija padarė vertin- 
gą žingsnį pirmyn. Išėjo keletas ro- 
manų, jų tarpe toks vertingas roma- 
nas, kaip A. Guzevičiaus “Kalvio Ig- 
noto teisybė". Pasirodė T. Tilvyčio 
labai reikšminga poema “Usnynė" ... 
Poezija iš esmės padarė didelį šuolį i 
socialistinį realizmą. Vis ryškiau pa- 
vaizduojamas mūsų kaimo persitvar- 
kymas, mūsų tarybinio žmogaus au- 
gimas. Tuo tarpu literatūros kritiką 
velkasi iš paskos (ir tiesiog nepasi- 
velka), tenkinasi  negausiomis it 
plokščiomis recenzijomis, veikalų pla- 
čiai ir išsamiai nenagrinėja, nepada- 
ro apibendrinančių išvadų." Toliau iš- 
pliekęs kailį K. Korsakui (tai cita- 
vom anksčiau), išbaręs rašytojus už 
buržuazinę kritikos baimę, vėl puola 
kritiką apskritai: “Atrodo, kad mes 
literatūros kritikos atžvilgiu ne tik 
aptingome, bet ir apkerpėjome. Dau- 
gelį aiškiai ydingų literatūrinių reiš- 
kinių leidžiame pro akis nereaguoda- 
mi ir tuo darome žalą literatūrai. 
Kiek mūsų spaudoje pasirodo idėjiš- 
kai-meniškai silpnų eilėraščių, apysa- 
kų, apybraižų, bet mes į tai visai ne- 
reaguojame" (“Literatūra ir Menas", 
1950 m. kovo 5 d.). 


Kodėl ta sovietinė literatūros kriti- 
ka taip negausiai teatstovaujama? 
(J. šimkus tesumini tik keturis ryš- 
kiau kritikoj tepasireiškusius asme- 
nis). Kodėl ta kritika tokia silpna 
ir paviršutiniška? — Pirmiausia to- 
dėl, kad silpna ir šabloniška pati so- 
vietinė lietuviu literatūra, kurią kri- 
tika turi nagrinėti ir vertinti. Sekli 
taikomoji literatūra nevsali paskatin- 
ti nors ir nesausiu kritikų. Jie gali 
pasibarti, bet negali nieko reikšmin- 
gesnio pasakyti. Kita priežastis, kuri 
paraližuoja tiek rašytojus, tiek kriti- 
kus — laisvės stoka su įsakymais iš 
aukščiau. Jei komunistų partija turi 
ištaisyti kritiko klaidas ir nurodyti, 
kaip jis į įvairius klausimus turi žiū- 
rčti ir kaip juos vertinti, kritikams 
telieka tik partijos sprendimus pa- 
mėgdžioti ir juos konkretiems atve- 
jams pritaikyti. Bet imitacija ir pri- 
taikymas juk nėra kūryba, kokia 
tampa savarankiška kritika. 


Ypač blogai rašytojui ir kritikui, 
kai partijos sprendimai iškraipo tie- 
są. Sakvsim, visi žino, kad lietuviu 
tautinis atgimimas nuo “ Aušros" lai- 
kų ėjo visuose Iluomuose vieninga 
srove ir buvo nukreiptas tiek prieš 
caristinės Rusijos priespaudą, tiek 
prieš lenkų įtaką. Tačiau tokia lietu- 
vių tautinio atgimimo eiga labai ne- 

paranki Maskvai parsidavusiai komi- 
nistų partijai, nes jos interesas lietu- 
vių tautinį susipratimą  silpninti ir 
lietuvius skaldyti bei tarpusavy. piu- 
dyti. Todėl Lietuvos komunistų par- 
tija paskelbė, kad tautinio atgimimo 
aiškinimas vieninga srove yra klaidi- 
nantis buržuazinis išmislas. To vie- 
ningumo nebuvę, nes proletarai nega- 
lėję eiti drauge su buožėmis. Tik ko- 
voje prieš caro priespaudą pasitai- 
kydavę nelaimingų sutapimų. 

Suprantama, kad šitokį iškreiptą ir 
suktą partijos sprendimą pritaikyti 
literatūroj sunku net uoliems parti- 
niams kritikams. Todėl ir norimi kri- 
tikos rezultatai išeina menki. J. šim- 
kus rašo: “Lietuvos Komunistų Par- 
tijos (bolševikų) VI-tasis suvažiavi- 
mas visu griežtumu pasmerkė minė- 
la buržuazinę teoriją, savo kritika 
padėjo mūsų rašytojams pamatyti pa- 
darytas klaidas. Bet kad toji nelaba 
“teorija" jau būtų visiškai sutriuš- 
kinta, to pasakyti dar negalima. At- 
rodo, kad vis dar bijoma principiš- 
kai ir tiesiai pasakyti, kur buržuazi- 
nių rašytojų kūryboje pasireiškė n3- 
cionalistinės, klierikalinės ir kosmo- 
politinės tendencijos, linkstant tai ge- 
riau nutylėti, kad, girdi, nebūtų su- 
menkintas to ar kito praeities rašy- 
tojo autoritetas, kad daugiau tarvbi- 
nei visuomenei nepriimtinu literatū- 
ros faktų būtų galima padaryti “nri- 
imtinais". Visa tai yra nacionalistiniu 
nuotaikų atrūgos, su kuriomis kriti- 
ka turi labai griežtai kovoti" (Ten 
pat). 

Reikalaudamas iš kritikų griežtai 
pasmerkti vieningos srovės “recidy- 
vus", J. šimkus sustoja prie vienos 
kitos neišspręstos problemos: “Mums 
vis dar nepavyko atsistoti ant kojų 
taip, kad teisingai išspręstume to- 
kius svarbius klausimus, kaip, pav., 
Valančiaus kūryba, išsivaduoiamojo 
nacionalinio sąjūdžio pradžios litera- 
tūra, Vaičaičio, Vaižganto, Kudirkos 
ir eilės kitų praeities rašytojų lite- 
rvatūrinis palikimas". Kitaip sakant, 
nesiseka neteisin=os teorijos npritai- 
kyti praktikoj, iškraipant pačių ra- 
šytojų tendencijas. 


Kad kovoj prieš vieningą tautinio 
atgimimo srove vykdomas net dide- 
lis spaudimas į kritikus, tai atsklei- 
džia sovietinių rašytojų sąiungos val- 
dybos posėdis spalių 11— 12 dienomis. 
Aprašydama šitą plenumo posčdį 
“Tiesa" primena, kaip savo klaidas 
kritikos darbe prisipažino J. šimkus, 
J. Būtėnas, K. Korsakas. J. šimkaus 
užpultas teisinosi ir Mykolaitis-Pu- 
tinas. Jis “nurodė į jo padarytas klai- 
das vertinant Donelaičio ir Maironio 
kūrybą, teisingai pažymėjo, kad jam 
ir eilei kitų rašytojų kūrybiniam 
Narbui kliudo nepakankamas įsigili- 
nimas į šių dienų darbo žmonių gyve- 
nimą ir vykdomųs didžiuosius: socia- 


listinčs statybos darbus. Tačiau kal- 
bėdamas apie nacionalinį judėjimą 
(atseit tautinį atgimimą. Red.), drg. 
Mykolaitis vėl pakartojo senas klai- 
das ir svarstė tą judėjimą, atitrau- 
kos jį nuo konkrečių klasių kovos są- 
lygų" (“Tiesa", 2950 m. spalių 15 d5)2 
Ką psichologiškai reiškia senam 
profesoriui ir savo srities geram spe- 
cialistui, geltonsnapių čekistų spau- 
džiamam, viešai prisipažinti prie sa- 
vo nepadarytų klaidų, vakariečių 
žmogui sunku suprasti. Bet jam gali 
būti visai nesuprantama, kokia psi- 
chologiškai sunki padėtis susidaro 
žmogui sovietinėj santvarkoje, kai 
kažin koks anonimas visagalės par- 
tijos oficioze prikiša atkritimą į se- 
nas klaidas. Tai grasinimas, kurio 
pasekmes sunku numatyti. 


Tačiau iš viso, kas aukščiau pasa- 
kyta, viena aiškų, kad nuolatinio 
ujimo ir spaudimo atmosferoj negali 
klestėti nei literatūros nei literatūros 
kritikos kūryba. Vergija kūrybą nai- 
kina, bet ne ugdo. Kūrybai reikalin- 
ga laisvė, kurios Lietuvoj net patys 
komunistai neturi, nes vienas kitą se- 
ka. Tik laisvai susiformuota pasaulė- 
žiūra, su meile išpažįstama ir vyk- 
doma gyvenime, gali kūryboj duoti 
žymių vaisių, o ideologija, brukama 
kūrėjui grasinimais ir prievarta. li- 
teratūros ir meno kūrybą gali tik ža- 
loti ir smukdyti. Taip sovietinamoj 
Lietuvoj ir yra. 

J. Gintautas 


e Vasario 13 d. poetui Faustui Kir- 
šai suėjo 60 metų. šitą sukaktį Bos- 
tono Rašytojų Klubas atžymėjo po- 
būviu ir įteikė poetui auksinę plunks- 
ną. F. K. redagavo: Sekmąją Dieną, 
Dainavą, Barą, Pradus ir žygius; 
išleido šias knygas: Verpetai (18), 
Aidų aidužiai (22), Suverstos vagos 
(27), Giesmės, Maldos ant akmens 
(56), Piligrimai (38), Ringaudo žy- 
gis ir Pelenai (30 ir 37), Tolumos 
(47), atiduoti spaudai šventieji ak- 
menys (leidžia kun. M. P. Juras); 
vertė Kraševskio, Krasniskio, Dosto- 
jevskio, Tolstojaus, Heinės raštų, 
Maironio poemą Z nad Birtuy. 


e šiemet sueina kūrybinio darbo 
sukaktys: 25 metai Jono Aisčio-Alek- 
sandravičiaus ir 30 metų Stasio San- 
tvaro. 1926 metais “Ateitis" išspaus- 
dino pirmąjį Jono Aleksandravičiaus 
eilėraštį — “Gegutėlė". Plačiau J. A. 
paseirškė “Piūvyje". Stasio Santvaro 
pirmąjį eilčraštį išspausdino 1921 
metais rugpiūčio mėn. “Lietuvos? 
dienraščio literatūros priedas — 
“Sekmoji. Diena", kurią redagavo 
F. Kirša. 1923 m. pasirodė pirmoji 
S. S. knyga — “Saulytė", o 1924 — 
pirmas poezijos rinkinys — “Saulč- 
tekio maldos". : 


EE NTA S 


LIETUVIšKĄJĮ SMUIKO KONCERTĄ NAGRINĖJANT 


" Muzikiniai straipsniai mūsų spau- 
doje sudaro gana sunkią problemą. 
Jei juos rašoma labai populiariai, tai 
sunku paliesti specialesnes muzikos 
sritis. Sunkesni straipsniai platesnės 
visuomenės nepageidaujami dėl jų 
specifinių išsireiškimų. Tuo būdu vi- 
sa, kas muzikoje atsiekta aukštesnio, 
didesnio, techniškai labiau išplėtota, 
platesniu užsimojimu pažymėta, visa 
tai lieka lyg ir už visuomenės ribų. 
Nebent tai atžymima trumpomis ben- 
dromis frazėmis ir lyg kažką sveti- 
mo, nesuprantamo bei nepasiekiamo 
lengva širdimi paliekama garbingoje 
užuomaršoje. 

„ Kaip tik to neturėtų būti. Didesni 
muzikos darbai, pareikalavę daugiau 
pastangų iš jųjų autorių ir talpiną 
savyje plačių linijų kūrybinius polė- 
kius, turėtų ir visuomenėje rasti pla- 
tesnį ir pastovesnį atgarsį. Visuc- 
menė, kaip ir atskiras individas, tu- 
rėtų nuolat muzikinėje kultūroje pro- 
gresuoti. To ji negalės laimėti, jei 
jos nepasiekia naujesnė ir savo for- 
momis komplikuotesnė muzikos kū- 
ryba. 

Šiuo straipsniu bandoma duoti na- 
grinėjimą vieno stambaus muzikos 
kūrinio, kuris bendromis frazėmis sa- 
vo laiku mūsų spaudoje buvo atžy- 
mėtas. Bet nebuvo išsemtas jo visas 
turinys, ypač jo specifiškai muziki- 
nės vertybės. 

Norime panagrinėti tremtyje su- 
kurtą Juliaus Gaidelio smuiko kon- 
certą. Pasirinkome šį, o ne kitą kū- 
rinį pirmiausia dėl to, kad tai pir- 
masis Mūsų muzikos istorijoje smui- 
ko koncertas. Sukūrėme operas, sim- 


fonijas, simfonines poemas, sonatas 
— violončelinę, smuikines, fortepi- 
jonines; turime kvartetus, trio bei 


kitokius ansamblius ir net fortepijo- 
no koncertą, bet pirmasis smuiko 
koncertas atsirado tik tremtyje 1948 
metais. Jis buvo kuriamas Aukštuti- 
nėje Bavarijoje — Traunsteine, nuo 
1947 metų lapkričio 1 d. iki 1948 me- 
tų balandžio 27 d., taigi beveik pusę 
metų. Tokiam stambiam kūriniui tai 
labai trumpas laikas. Iš to galime 
daryti išvadas apie autoriaus pasiek- 
tą kompozicinę techniką (tarp kitko 
jis „rašo, dažniausiai nesinaudoda- 
mas. fortepijonu) ir apie jo intensy- 
vią kūrybinę invenciją. 


Koncerto partitūra užima 147 pus- 
lapius su 20 gaidų linijų kiekviename. 
Šitaip atrodo švarraštis, kuris nėra 
pats pirmasis rankraštis. Kompozito- 
vius Gaidelis vartoja keturias linijas 
savo pirmoms mintims atžymėti. Vir- 
šutinėje jis rašo solinę partiją, kito- 
se trijose — visą harmoniją, kartu 
pažymėdamas žodžiu paskirus orkes- 
tro instrumentus. ši sistema jam su- 
taupo laiko kūrybinio momento me- 
tu. Ir tik vėliau viskas nurašoma į 
pilną partitūrą, įnešant kai kurių pa- 
taisymų bei papildymų. 

Pasakytini keli žodžiai ir apie pa- 
čią koncerto formą apskritai. Kon- 
certu vadiname tokį muzikos veika- 
1ą, kur pagrindinis vaidmuo tenka so- 
liniam instrumentui, o jam pritaria 
visas orkestras. Paprastai tokiame 
veikale, šalia grynai muzikinio turi- 
nio, stengiamasi plačiai išnaudoti in- 
strumento technines galimybes. Vir- 
tuozinis momentas koncerto formoje 
neišskiriamas. Savo dalių ir temati- 
kos tvarką koncertas paima iš sona- 
tos. Tai ciklinis (sudėtinis), dažniau- 
siai trijų dalių veikalas. Jo atskiros 
dalys rašomos pagal judėjimo kont- 
rastus; pirma dalis greita — Allegro, 
antra lėta — Andante, trečia grei- 
ta — Allegro. Prieš pirmą dalį daž- 
nai būna trumpa įžanga. 

Šiai formai būdingiausia yra pir- 
mos dalies dualistinė tematika. Visa 
dalis grindžiama dviem temom, ku- 
rių pirma — ritminė, judri, antra — 
dainuojanti, lyrinė. Kai kas, skaity- 
damas apie kontrastuojančias temas, 
maišo jas su kontrastuojančiomis vi- 
so veikalo dalimis, būtent, pirmąja — 
Allegro ir antrąja — Andante. Vei- 
kalo dalys kontrastuoja savo keliu, o 
čia kalbama apie skirtingas temas 
vien pirmoje dalyje. Kaip tik šios dvi 
temos muzikos išsivystyme suvaidi- 
no nepaprastai svarbų vaidmenį. Jos 
leido vienoje dalyje išreikšti kontras- 
tingas, bet artimai giminingas nuo- 
taikas, tuo -būdu suteikdamos gali- 


mybę organiškai sujungti dvi psi- 
chologines vertybes. 
-šis muzikinis “dialogas? išdėsto- 


mas visoje dalyje trimis grupėmis. 
Pirmoji grupė — temų išdėstymas. 
Pradžioje eina ritminė tema, savo 
charakteriu gyva, judri. Po jos seka 
perėjimas, kuris gražiai paruošia, lyg 


ir nuveda į antrąją lyrinę temą. Ši 
savo keliu užbaigiama vadinamąja 
koda. Visas šitas skyrelis sudaro sa- 
vyje išbaigtą visumą ir vadinamas 
temų ekspozicija arba temų išdėsty- 
mu. Jo schema būtų labai paprasta: 


pirma tema 

perėjimas 

antra tema 

koda (užbaigimo dalis). 


Antrąją grupę sudaro tų temų 
perdirbimas. Abi temos įvairiausiais 
būdais perdirbamos, bet taip, kad su- 
darytų psichologinę įtampą, psicho- 
loginį vyksmą, tąsą to, kas buvo pa- 
sakyta dėstyme. Sudaromas konflik- 
tas, kuris visam veikalui duotų meni- 
nio gyvumo ir prasmės. Ši vieta la- 
biausiai teikia galimybės dideliems 
talentams išreikšti savo audringas 
nuotaikas ir polėkius. Po šio skyrelio 
seka repriza. Tai temų dėstymo grį- 
žimas pakeistų tonacijų santykiu ir 
sustiprinta, išplėtota užbaiga. 


Sonata yra kamerinis veikalas, tai- 
komas labiau intymiai privataus sa- 
lono patalpai, koncertas gi yra dau- 
giau iškilmingas kūrinys, reikalingas 
didelės, iškilmingos teatro salės. Tą 
iškilmingumą padidina palydįs or- 
kestras. Koncertas yra teatralinis 
kūrinys. 


Orkestro vaidmuo įvairiais laikais 
nebuvo vienodas. Haydno, Mozarto 
laikais orkestras beveik pavadavo 
fortepijoną, o Brahmsui jis išauga į 
lygų partnerį. Koncertas pasidaro 
beveik simfonija su soliniu instru- 
mentu. šiuo atžvilgiu ir Gaidelio kon- 
certe orkestras traktuojamas labai 
savarankiškai. 


Savo koncertui Gaidelis vartoja to- 
kio sąstato orkestrą: medinių pučia- 
mųjų grupėje turime dvi fleitas ir 
fleitą pikola, du obojus ir anglų ra- 
gą, du klarnetus ir du fagotus; vari- 
nių pučiamųjų grupę sudaro keturios 
valtornės, dvi triūbos, trys trombonai 
ir tuba; mušamųjų grupėje yra tre- 
ji timpani (litaurai), tamburinas ir 
piatti; pagaliau įprastas styginis 
kvintetas — pirmieji ir antrieji smui- 
kai, altai, violončelės ir kontrabasai. 
Viso dvidešimt aštuoni instrumentai, 
priešpastatyti vienam soliniam smui- 
ko instrumentui. Tai milžiniško są- 
stato orkestras. 


Gaidelio smuiko koncerte orkestras 
turi labai įdomų ir atsakingą vaid- 
menį. Jam duodamos visos pagrindi- 
nės temos, pavedama visa introduk- 
cija. Meistriškai panaudojamas or- 
kestras šalutiniams motyvams. Ir 
eiliniuose akompanijamentuose kom- 
pozitorius išgauna nepaprastai spal- 


vingų niuansų. Orkestras Gaidelio 
rankose — gyva, dinamiška būtybė, 
vietomis  kunkuliuojanti, vietomis 

žaidžianti, tai vėl giliai raudanti ar- 
ba pakiliai dramatizuojanti, 

"Turtingam orkestro koloritui arti- 
miausia talkininkė yra Gaidelio har- 
monija. Harmonija yra tas tikrasis 
elementas, kuris padaro Gaidelio kū- 
rybą šviežią, naują, modernią. Gai- 
delis atsisakė nuo klasinės konsonan- 
sinės harmonijos. Visame veikale ne- 
rasime ramių, pereito šimtmečio pa- 
miltų mažorinių ar minorinių tri- 
skambių. Gaidelis vartoja padidin- 
tus arba pamažintus triskambius, ku- 
rie savo padidinta arba pamažinta 
kvinte duoda visai naujo spalvingu- 
mo. Neįpratusią ausį pradžioje šie 
sąskambiai rėžia. Iš tikrųjų betgi 
juos reikia charakterizuoti kaip nau- 
jus, ypatingai koloritą praturtinan- 
čius akordus. Be minėtų padidintų ir 
pamažintų triskambių, randame įvai- 
rių septakordų ir kitų disonuojančių 
akordų. Jie pinasi tarpusavyje ne- 
įprastomis slinktimis, bet taip, kad 
sudarytų gerai apgalvotą, skoningą, 
naują ir savitą koloritą. Gaidelio 
harmonija turi labai ryškų ir pasto- 
vų veidą, kuris vienodai savitas Vi- 
suose jo simfoniniuose veikaluose. Jo 
harmoninis stilius visu ryškumu pra- 
žysta ir šitame smuiko koncerte. Ga- 
lštume pasakyti dar daugiau. Kon- 
certo harmonija taip organiškai su- 
auga su orkestro instrumentacija, 
kad sunku vieną nuo kitos atskirti. 
Pavyzdžiui,  fortepijoninė orkestro 
partijos transkripcija neduoda to 
spalvinio vaizdo, kuris šiame veika- 
le slypi. 

šio koncerto tematika gali pasiro- 
dyti svetimtaučiui muzikui gan pa- 
prasta, kaip paprasta pasirodė Grie- 
go tematika jo bendralaikiams. Tai 
gali būti dėl to, kad Gaidelis savo 
melodiką grindžia lietuvišku folkloru. 
Bemaž visos pagrindinės temos yra 
liaudinio pobūdžio arba bent pagrįs- 
tos folkloriniais elementais. Savaime 
suprantama, kad liaudinė melodija 
saisto tam tikromis kategorijomis ir 
neleidžia nueiti melodikai tais rafi- 
nuctais keliais, kuriais eina šių die- 
nų modernioji muzika. Dėl savo tau- 
tinės melodikos bus sunku Gaideliui 
tiketis bekompromisinio pripažinimo 
iš svetimtaučių pusės. Bet mums, 
lietuviams, kaip tik brangu tai, kad 
mes randame čia sintezę savo tauti- 
nių elementų su vėliausiais muzikos 
laimėjimais. Apsiriks tas, kuris čia 
lauks grynų liaudies motyvų. šio 
principo Gaidelis nevartoja. Jo visas 
tautinio momento meniškumas pasi- 
reiškia tame, kad nagrinėdami at- 
skirus koncerto motyvus, visur pa- 
grinde randame folklorinius elemen- 
tus. Tai tikrasis tautinio kompozito- 
riaus kelias; bazuotis liaudine kūry- 


ba, siekiant kartu pačių paskutinių. 


muzikinių laimėjimų. Tuo būdu eina- 
ma nuolat pirmyn kartu su visų kul- 

tūringuoju pasauliu ir neatitrūksta- 
ma nuo gimtojo kamieno. 


Jeigu kalbėsime apie koncerto nuo- 
taikas, turėsime būti pasiruošę iš- 
gyventi iš naujo visus savo tremties 
sunkius ir slėgiančius jausmus. Nuo 
pat pradžios iki galo veikalas per- 
sunktas dramatine įtampa, beviltiška 
rauda ir net sarkastine pagieža liki- 
mui, kuris mus taip negailestingai 
bloškė į visų trypiamą naikinantį sū- 
kurį. šie paskutinieji jausmai ypa- 
tingų ryškumu išsiveržia koncerto 
finale, kur, raganiškų vikrumu pa- 
grįsta pagrindinė tema galėtų vaiz- 
duoti nūdienio gyvenimo šokį. Bevil- 
tiškos raudos momentus mes rasime 
antroje dalyje, kur sąskambių vėsu- 
las pakyla iki neįtikėtino įtempimo. 
Dramatinio pakilimo pilna pirmoji 
dalis, kur pirmasis folklorinis moty- 
vas — fis e cis e h — įstatytas į 
Allegro tempą ir skaudžiai perskro- 
džiamas sinkope, nepaprastai giliai 
išreiškia lietuviškos sielos gyvenamą 
tragediją. 

Yra koncerte ir ramesnių momentų. 
Pagaunančiu  lyriškumu pasižymi 
pirmos dalies antroji tema. Ji yra dai- 
nuojanti, ekspresyvi. Tyliai sklinda 
jos motyvai, vis augdami, kildami, 
žadindami gilų gimtinių laukų ilgesį. 

Dar beliko paliesti veikalą grynai 
smuiko technikos požvilgiu. Reikia 
manyti, autorius čia nestatė ypatin- 
gų uždavinių. šį koncertą reiktų pri- 
skirti prie tos rūšies veikalų, kur pir- 
moje vietoje dominuoja grynai muzi- 
kinė idėja. Šiuo keliu eina bemaž vi- 
si kompozitoriai, kurie nėra rašomo 
instrumento specialistai profesiona- 
lai. Jų veikalai, muzikaliai būdami 
labai įdomūs ir vertingi, techniniu at- 
žvilgiu pasitaiko nepaprastai per- 
krauti ir nepatogūs, nesprendžią jo- 
kių ypatingų techninių problemų ar- 
ba bent neišnaudoja visų techninių 
galimybių. Prie tokių veikalų pri- 
klauso Čaikovskio koncertas, iš da- 
lies Brahmso ir daugelis kitų. Apie 
pirms;jį (Čaikovskį) savo laiku saky- 
ta, kad jis iš viso negrotinas dėl tech- 
ninių absurdų. Vienok šiandien jis 
užkariavo visą pasaulį ir daugiausia 
grojamas koncertų estradose. Taigi 
techniniai nepatogumai su laiku nu- 
galimi ir atiduodama pirmenybė mu- 
Zikinei vertei. 


Ir mūsų nagrinėjamame veikale 
specifinių smuiko technikos idėjų nė- 
ra. Atrodo, autorius sąmoningai šių 
problemų vengė. Tai nereiškia, kad 
veikalas techniniu atžvilgiu visai pa- 
prastas. Pirmiausia jame iškyla in- 
tonaciniai sunkumai. Nauja harmo- 
nija suponuoja ir naujus pasažus 
(greitus bėgimus). Tokių mes randa- 
me veikale nemaža. Juos techniškai 
nugalėti reikia daug laiko. Panašūs 
sunkumai iškyla dvigubose gaidose, 


ypač jei jos pasitaiko greitesnėse vie- 
tose. Jų nauja intervelizacija reika- 
lauja taip pat nemaža pastangų pa- 
sisavinant. Ypatingų sunkumu pasi- 
žymi vietos su dvigubomis oktavėmis, 
kurias randame finale. Veikalo vir- 
tuozinis elementas pakankamai išlai- 
kytas, nors ir be specifinių smuiko 
technikos problemų. Didžiausias 
technikos uždavinys šiame koncerte 
yra bendras išlaikymas, bendra in- 
terpretacija. Duoti tiek ekspresijos, 
tiek dramatinio įtempimo, pakelti 
grojimą į tokį tragišką laipsnį, tai 
labai aukšti reikalavimai interpreta- 
toriui, reikalauja gilaus subrendimo. 
Atsižvelgiant į minėtus reikalavimus, 
šį koncertą techniniu atžvilgiu reikia 
laikyti nelengvu, kad ir ne problema- 
tiniu. 

Gera būtų, kad šis koncertas išei- 
tų viešumon. Svetimiesiems jis pa- 
rodytų, kaip toli yra nuėjusi mūsų 
muzikinė kultūra (Tatai ypač pra- 
vartu būtų šiaurės Amerikoje, kur 
moderniajai muzikai susidaręs jau 
nemažas kultas). Savuosius jis ga- 
lėtų pažadinti muzikos srityje iš 
specifinio emigracijai letargo — vi- 
sad gręžtis atgalios, prie senų muzi- 
kinių vertybių ir baimintis žengti 
žingsnį pirmyn. Pagaliau pačiam au- 
teriui būtų stiprus akstinas naujiems 
darbams, akstinas kūrybiškai nepa- 
lūžti naujose, daug sunkesnėse kūry- 
bai emigracijos sąlygose. 

Bogota, Colombia 


Izidorius Vasiliūnas 


e Prof. K. V. Banaitis turi savo 
muzikos studiją Brooklyne. Pastaruo- 
ju laiku, remiamas mecenatų: kun. 
P. Juro ir Dr. S. Biežio, jis išleido 
net du (III ir IV) harmonizuotų 
liaudies dainų sąsiuvinius. 

e Vytauto Bacevičiaus 27-tas Mu- 
zikos Klubo koncertas įvyko vasario 
10 d. Barbizon Salon de Musigue sa- 
lėje, New Yorke. 

e Muz. V. Dapšys dirba Venecuelos 
simfoniniame orkestre ir radijofone. 

e Muz. J. Kaseliūnas Brazilijoje 
groja Belo Horizonte radijofono or- 
kestre ir rengia savo koncertus. 


e Muz. Valteris Banaitis suharmo- 
nizavo eilę lietuvių evangelikų gies- 
mių. Išleistos Vokietijoje. 

+» New Yorke su visu atsidėjimu 
rengiamasi lietuvių dainų šventei, 
kuri įvyks gegužės 7 d. 

e Argentinoje V. Rymavičiaus ve- 
damas choras, dalyvaujant pianistui 
A. Kuprevičiui, įdainavo kelias plokš- 
teles, kuriose yra šie dalykai: Lietu- 
vos Himnas; Rymavičiaus — Vasa- 
rio 16, Kritusiems tremtiniams, Ten 
kur žaidžia Nemunėlis; J. Naujalio 
— Ant kalno karklai; S. šimkaus — 
Kas subatos vakarėlį, Du broliukai ir 
Saulelė raudona. 

NICOLAI HARTMANN 


Pereitų metų pabaigoje Goettinge- 
ne mirė vienas iš garsiųjų šių dienų 
Vokietijos filosofų — Nicolai Hart- 
mann. Jis kartais populiariai buvo 
vadinamas: “trečiuoju (po Heideg- 
gerio ir Jaspers'o) šių dienų Vokieti- 
jos filosofu.“ Reikia manyti, kad 
Hartmanno palikti filosofiniai veika- 
lai jo vardą išneš už Vokietijos ribų 
į platesnį filisofijos pasaulį. 

Jis gimė 1882 m. Rygoje. Gimna- 
ziją baigė Petrapilyje. Studijavo Dor- 
pato, Petrapilio ir Marburgo univer- 
sitetuose. Profesoriavo 1922 Marbur- 
go, 1925 — Koelno, 1931— 1945 — 
Berlyno ir nuo 1945 — Goettingeno 
universitetuose, kur profesoriauda- 
mas ir mirė, sulaukęs 67 metų am- 
žiaus. 

Baigęs universitetą, nesiskubino 
pats rašyti, bet dar ilgai (14 metų!) 
gilinosi į filosofijos mokslus, sėmė iš 
kitų mokslą, kad paskui galėtų ducti 


savąjį. 
Amžinos  metafizinės problemos 
eina per šimtmečius neišspręstos, 


nors daug kas visokiais būdais ban- 
dė jas lukštenti. Kantas jas vadina 
“proto likimu" (Schicksal der Ver- 
nunft), nes jų protas nei atmesti nei 
išspręsti negali. Jei filosofijos istori- 
ja susidėtų tik iš šių filosofinių teo- 
rijų, sistemų, tai apie ją būtų gali- 
ma pasakyti, kad ji yra tik žmogiš- 
kų klaidų istorija. Bet po šių teori- 
jų ir sistemų griuvėsiais glūdi tik- 
ros, teisingos nuomonės, kurios ir sus 
daro pažinimo mokslo pažangą. Ši 
pažanga eina raudonu siūlu per visą 
filosofijos istorija, vis tobulėdama, 
lygiai kaip ir kitose mokslo šakose, 

Nicolai Hartmann į šią filosofijos 
problemų sprendimo pažangą įnešė 
savo dalį ir dėl to filosofų sąraše jis 
vadinamas: “Kritiškai — aporetinio 
Ontologijos ir metafizikos mokslų 
atnaujinimo pirmataku ir atstovu.“ 
(E. Metzke, Handlexikon der Philo- 
sophie, 1948) 

Hartmannas savo filosofijos moks: 
14 išdėstė aštuoniuose stambiuose vei- 
kaluose, iš kurių, pav., “Ethik" api 
ma tūkstantį puslapių. Čia nenagri- 
nėjant jo filosofijos iš esmės, norė- 
tųsi tik trumpai paminčti kai kurie 
būdingesnieji jo filosofijos bruožai. 

Padalinęs būtį į dvi sferas: realią 
ir idealią, tik realią būtį H. laiko pil- 


nąja būtimi, gi idealią — nepilna, 
menkesne. Tuo jis atsiskiria nuo idea- 
listų, ypač nuo Marburgo kantiškojo 
idealizmo mokyklos, kurioje ir pats 
mokėsi pas žinomus tos mokyklos 
atstovus — Cohen ir Natorp. 

Viena iš svarbiųjų Hartmanno On- 
tologijos esminių dalių yra mokslas 
apie vadinamą “Seinsmodi" (t. y. 
mokslas apie galimybę, tikrybę, bū- 
tinybę ir pripuolamybę). Apie tai jis 
parašė stambų veikalą “Moeglich- 
keit und Wirklichkeit", kuriame su 
dideliu subtilumu nagrinėdamas šį 
klausimą, atskiria jį nuo “Seins- 
weisen" (realios ir idealios būties 
sferų) ir nuo “Seinsmomenten"* (bū- 
ties momentų: esmės ir egzistenci- 
jos), ko (šio skirtumo), pasak Hart- 
manno, nepastebėjo daugelis filosofų, 
prieš jį gyvenusių. 

Antras labai svarbus dalykas Hart- 
manno filosofijoje yra mokslas apie 
būties  sluogsnius  (Schichtenlehre) 
ir kategorijas (Kategorienlehre). 
Realioji būtis padalyta į keturius 
sluogsnius: materialinį,  gyvybinį, 
psichologinį ir dvasinį. (Žmoguje, 
pav., yra visi šie sluogsniai.) Aukš- 
čiausias sluogsnis yra dvasinis (Geis- 
tize Sein). Kiekvienas šių sluogsnių 
turi savo kategorijas, kurios veikia 
pagal tam tikrus kategorialinius 
dėsnius. Paskutinis iš tų dėsnių yra 
-— Laisvės dėsnis (Gesetz der Frei- 
heit), kuris sako, kad aukštesnės ka- 
tegorijos Novum (ta nauja savybė, 
kuri padaro kategoriją aukštesne) 
yra nepriklausoma (autonom) nuo 
žemesnės kategorijos. šiuo dėsniu 
Hartmannas išsprendžia ir žmogaus 
valios laisvės klausimą. Kadangi va- 
lia yra aukštesnis sluogsnis Už ma- 
terialinį, ji yra nepriklausoma nuo 
jo, vadinasi, valia yra laisva. Anot 
Hartmanno, suradus sluogsnius, šian- 
dien garsioji žmogaus valios, laisvės 
problema pasidarė lengvai išspren- 
džiama. 

Valios laisve gi remiasi ir Hart- 
manno etikos mokslas. Valios laisvė, 
anot jo, yra pirmoji sąlyga bet ko- 
kiai moralei. Valios laisvė yra dve- 
jopa dovana, nes be gero, ji turi ir 
antrąją pusę — galimybę klysti. Bet 
tia ir glūdi, pasak Hartmanno, ŽžmMo- 
gaus didybė bei galia suvokti vertę 
ir tikslą, galia palenkianti žmogų ak- 


tyvumui. (Gyvulys vietoje laisvės tu- 
ri tik instinktą!). Tas padaro žmo- 
gaus padėtį skirtingą nuo kitų ir la- 
bai svarbią pasaulyje. 

Svarbią vietą Hartmanno filosofi- 
Jos sistemoje užima ir dvasios filo- 
sofija (Philosofie des Geistes). Dva- 
sią Hartmannas dalina į tris pagrin- 
dines grupes: asmeninę, istoriškai- 
objektyvią ir objektyvuotą. 

Dievo Hartmannas neneigia, 
ir neteigia — atsisako 
spręsti. 

Hartmanno filosofija, atrodo, būtų 
galima laikyti charakteringa mūsų 
amžiaus filosofija, kuri atmeta gry- 
nąjį materializmą, pakyla vienu laip- 
tu aukščiau iki dvasios, bet neišdrįs- 
ta žengti dar vieno laipto aukščiau— 
iki Dievo. Be šio gi žingsnio ir vi 
sas gražusis filosofinis rūmas turi 
silpnąją vieta, nes ta dvasia (Geisti- 
ge Sein) yra į nieką neatremta. 
(Keistu sutapimu, prieš 600 metų be- 
veik lygiai tą patį mokęs apie būties 
sluogsnius, “Seinsmodi", būties mo- 
mentus ir dvasinę būtį — Jonas Duns 
Scotas, atrėmė visa tai į vadinamąjį 
būties intensyvųjį principą — einan- 
tį iš Dievo, dėl to ir jo filosofijos sis- 
tema net po 600 metų randa vis di- 
desnio susidomėjimo filosofijos pa- 
saulyje.) 

Nicolai Hartmanno veikalai: 
Grundzuege einer Metaphysik der 
Erkenntnis 1921; Ethik 1926; Das 
Problem des geistigen Seins 1932; 
Zur Grundlegung der Ontologie 1935; 
Moeglichkeit u. Wirklichkeit 1938; 
Der Aufbau der realen Welt 1940; 
Neue Wege der Ontologie 1942; He- 
gel 1929. 


bet 
apie Jį 


Dr. Ign. Urbonas 


BERTRAND RUSSELL 


Bertrand Russell, gavęs 1950 m. 
literatūros premiją, yra vienas iš žy- 
mesniųjų nelabai gausių anglosaksų 
filosofų tarpe. Gimęs 1872 m., jis ku- 
rį laiką daugiau domėjosi tiksliaisiais 
mokslais, ypač matematika. Prirašč 
gana daug ir apie viską: matemati- 
kos ir filosofijos santykius, pažinimo 
kritiką, bolševizmą, atomus, relaty- 
vumo teoriją, religiją, vedybas, poli- 


tiką ir demokratiją, auklėjimą ir 
kaip pasiekti laimės. O viena iš vė- 
lesnių knygų yra — “Kodėl aš nesu 
krikščionis?" 


Daugeliu atvejų jis pasižymėjo la- 
bai savotiškomis pažiūromis, kurias 
atkakliai gindavo. Per pirmą pasau- 
linį karą jis skelbė radikalų pacifiz- 
mą, už ką susikirto su Anglijos val- 
džia ir buvo uždarytas į kalėjimą. 
1940 m. buvo priimtas į New Yorko 
City College dėstyti matematikos, bet 
kai jis čia bandė propaguoti bando- 
mąsias vedybas, buvo iškelta byla 
teisme už nemoralumą, kurią jis pra- 
laimėjo, ir buvo atleistas. Kai nese- 

DiDžIOJO JUBILIEJAUS žENKLE 


Jau antri metai, kai Katalikų Baž- 
nyčioje jaučiama ypatinga dvasinio 
susitelkimo nuotaika, kurią sukėlė 
popiežiaus Pijaus XII paskelbtas di- 
dysis jubiliejus. Laikantis įvairiais 
nuostatais sankcionuoto papročio, to- 
kios iškilmės nuo XV amžiaus pabai- 
gos pasikartoja kas 25 metai. Bažny- 
tinėje terminologijoje tai vadinama 
dar eiliniu jubiliejumi, kuris nuo spe- 
cialiojo skiriasi tuo, kad yra susijęs 
su periodiškais laiko tarpsniais. Spe- 
cialusis jubiliejus, pasitaikius tinka- 
mai progai, skelbiamas neatsižvel- 
giant į lygius metų padalinimus. 


Kiekvieno jubiliejaus esmės reikia 
ieškoti visuotiniuose atlaiduose. Pa- 
žymėtina, jog net pati iškilmė iden- 
tifikuojama su šios rūšies dvasiniais 
lobiais. Bažnytinėje kalboje jubilie- 
jus reiškia popiežiaus iškilmingai 
teikiamus visuotinius atlaidus, ku- 
riuos galima gauti, įvykdžius tam 
tikras sąlygas. šalia to, jubiliejais 
siekiama ir kitų dvasinių gėrių, pa- 
gal laikų reikalavimus iškeltų ati- 


niai vienas korespondentas paklausė 
Bertrand Russell apie tą nemalonų 
incidentą su New Yorko mokslo įstai- 
ga, tas atsakė: “Aš ant nieko už tai 
nepykstu, aš tiktai įsiutęs ant Kata- 
likų Bažnyčios“. 

Kad jis tikrai čia įsiutes, kartas 
nuo karto nevengia pats parodyti. 
Neseniai jis skaitė eilę paskaitų New 
Yorko Columbijos universitete kultū- 
ros temomis. Paskutinėj svarstė bol- 
ševizmo pavojų, tačiau ji ištisai bu- 
vo nukreipta prieš katalikybę. Bū- 
tent, Bertrand Russell išvedžiojo, esą, 
visai klaidinga laukti, kaip daugelis 
mano, kad sėkmingiausia kovotoja 
prieš bolševizmą yra Katalikų Baž- 
nyčia. Esą, ji pati nepaprastai į bol- 
ševizmą panaši: abiejose pusėse tas 
pats nepalenkiamas  dogmatizmas, 
abiejose pusėse žiauri centralizuota 
valdžia, abiejų pusių veikliausia prie: 
monė yra inkvizicija. Nežinia ar kas 
iš mažiau gilių propagandistų prieš 
krikščionybę galėtų kada pavartoti 
drąsesnes paraleles ir stipresnius po- 
sakius. O Kremliaus išminčiai, kurie 
laiko Romą pikčiausiu savo priešu, 
taip pat turėtų būti labai nustebę. 

B. S. 

tinkamuose popiežių raštuose. Mo- 
ralinio susvyravimo metais ten la- 
biau akcentuojamas dorovinis atgi- 
mimas, erezijų bei klaidingų pasau- 


lėžvalgų maišatyje — tikėjimo vie- 
ningumas, o karų ir nesantaikų sū- 
kuriuose — broliška meilė. Tačiau 


jubiliejaus pagrinde visuomet palie- 
ka visuotiniai atlaidai, nes per juos 
pasiekiami ir kiti dvasiniai gėriai. 
Tokiam gausiam Visagalio malonių 
saikui gauti reikalingas visiškas 
žmogaus atsinaujinimas, kuris ne- 
įmanomas be stipraus tikėjimo, mo- 
ralinio pakilimo, artimo meilės ir 
kitų esminių krikščioniško gyvenimo 
savybių. 


Kai eina kalba apie Bažnyčios tei- 
kiamus atlaidus, kartais parūgojama, 
jog Žmonės nevisuomet pakankamai 
dėmesio skiria šiai nuostabiai išga- 
nymo priemonei. Mat, toks intymus 
antgamtinio pasaulio santykiavimas, 
kad net mirusiųjų nuopelnai gali bū- 
ti naudingi gyviesiems, religijos at- 
žvilgiu indifirentiškiems protams at- 
rodo paradoksiškas. Prieš atlaidus 
savo laiku stojo protestantai ir ap- 
skritai visi eretikai, neretai maišy- 
dami jų esmę su išorine skelbimo for- 
ma. Patirtis liudija, jog ir kai ku- 
riems katalikams sunkiai pavyksta 
susidaryti jų aiškią sąvoką. Pana- 
šiais atsitikimais dažniausiai yra 
ignoruojama ar pamirštama šven- 
tųjų Bendravimo tiesa. 


Bažnyčia, nors nėra iš laiko ir erd- 
vės ribų išimta žmonių bendruome- 
nė, tačiau jos paskirtis ir kompeten- 
cija peržengia tas ribas. Kristaus žo- 
džiai: “Ką išrišite žemėje, bus išriš- 
ta ir danguje it ką sulaikysite žemė- 
je, bus sulaikyta ir danguje, sutei- 
kia jai plačias veikimo galias ir pa- 
rodo, jog popiežiaus, kaip vyriausio 
Bažnyčios vado, ganytojiški veiks- 
mai esti ratifikuojami aname pasau- 
lyje. Taigi, atsimenant šį faktą ir 
taip pat aną glaudų ryšį tarp at- 
skirų šios bendruomenės vienetų, ku- 
rie, kaip moko šv. Paulius, sudaro 
net mistišką Kristaus kūną, atrodo 
visai natūralu, kad jie, lyg broliai 
šeimoje, vieni kitiems padėtų. 


Per tokį ilgą Bažnyčios veikimo 
laikotarpį pasitaikė  nesuskaitoma 
daugybė dvasiškai atbaigtų asmeny- 


bių, kurių galvas puošia šventųjų 
vainikai. Vienos jų persekiojimų 
siautėjimuose už Kristų savo kraują 
išliejo, kitos gi ramiais laikais aske- 
tinio gyvenimo pratybomis kilo prie 
aukščiausiojo gėrio. Jų tarpe buvo 
milijonai tokių, kurie žymiai daugiau 
darė, kaip jų pačių išganymui rei- 
kėjo. Iš to susikaupė tam tikros dva- 
sinių lobių atsargos, tiesa, įprasto- 
mis sąvokomis nelengvai aptaria- 
mos, tačiau labai realios, kai eina 
reikalas apie satisfakciją Visagaliui 
už žmonių padarytas neteisybes. Ži- 
noma, jas visas nepalyginamai per- 
viršija Kristaus ir Marijos nuopelnai, 
per kuriuos ir teisingųjų pastangos 
teįgauna savo prasmę. Žmogiškai iš- 
sireiškiant, visa tai sudaro nuosta- 
bų antgamtinį turtą, pavestą Bažny- 
čios globai. Jinai gi, remdamasi Kris- 
taus duota galia, iš tos gausybės pa- 
pildo savo stokojančių narių, tiek 
gyvųjų, tiek mirusiųjų, dvasinius iš- 
teklius, t. y. teikia atlaidus. 


Čia daug kas smarkiais šuoliais 
puola klaidon, manydamas, jog tai 
esąs nuodėmių atleidimas. Bet taip 
nėra. Norint gauti visuotinius atlai- 
dus, nuodėmės per išpažintį turi būti 
jau atleistos ir tuo pačiu nuimta pra- 
garo bausmė. Atlaidai liečia tik lai- 
kines bausmes, kurios ir po kalčių 
dovanojimo dar pasilieka. Žmogus 
turi jas atkentėti arba čia, žemėje, 
arba po mirties skaistykloje. Kitaip 
yra neįmanoma išrinktųjų džiaugs- 
mu gėrėtis. Todėl, kai bažnytinėje 
kalboje minimi visuotiniai atlaidai, 
reikia suprasti visų laikinųjų baus- 
mių dovanojimą, o kai sakoma “da- 
liniai", tai tik dalies. 


Katalikų Bažnyčia nėra šykšti šios 
rūšies dvasinių vertybių paskirsty- 
me. Atlaidai yra teikiami įvairiau- 
siomis progomis, bet visuomet su 
didžia rimtim. Dažnai jais yra apde- 
damos parinktos maldos, šventovių 
lankymas ir šiaip kilnūs žmogaus 
veiksmai. Tačiau visų šių antgamti- 
nių gėrybių išteklius Bažnyčia dos- 
niausiai atidaro jubiliejiniais arba 
šventaisiais Metais. Tame laikotar- 
pyje tikintiesiems teikiamos didelės 
lengvatos jų sielos reikalų koordina- 
vime. Kad visi tai žinotų, labai iš 
anksto atkreipiamas dėmesys į patį 
įvykį, kuris žmogaus gyvenime ne- 
retai pasitaiko tik vieną kartą. Taip 
pat laiku pagarsinamos ir visos nor- 
mos, reikalingos tinkamam iškilmių 
pravedimui. 


Ir dabartinis jubiliejus buvo pa- 
skelbtas gana anksti. Jau 1949 m. 
gegužės mžn. 26 d. popiežius Pijus 
XII savo raštu, pavadintu Jubilieum 
Maximum, pranešė pasauliui apie 
šias iškilmes, kai tuo tarpu jos tu- 
rėjo prasidėti tik Kūčių dieną. Tame 
dokumente šv. Tėvas, iškčlęs pagrin- 


dinį jubiliejaus tikslą, būtent, atsily- 
gMmimą Aukščiausiajam už kaltes ir 
tuo pačiu gyvenimo pataisymą, tė- 
viškais žodžiais linkėjo, kad taika 
Brįžių į žmonių širdis, šeimų židi- 
nius, tautas ir į visą pasaulį. Ten jis 
ragino kenčiančius dėl teisybės ne- 
prarasti drąsos, kuri nuo pat pirmų- 
jų amžių yra viena iš pagrindinių 
krikščionies žymių. Tremtiniams, 
belaisviams ir visiems iš gimtosios 
žemės išvytiesiems linkėjo greitai 
grįžti į tėvynę. Pagaliau jaunimą 
skatino pasipuošti dorybėmis, 0 se- 
nesniuosius nuolat apaštalauti gražiu 
pavyzdžiu. Be to, šiame rašte popie- 
žius kvietė visus, kurie tik gali, at- 
vykti į Romos miestą, nes pagal se- 
ną Bažnyčios paprotį jubiliejus pir- 
miausiai skelbiamas Romai, o tik 
paskui pratęsiamas visam pasauliui. 

Minetąją šv. Tėvo bulę lydėjo trys 
svarbūs aplinkraščiai, duodą praktiš- 
kas normas, kaip jubiliejaus malon6ė- 
mis pasinaudoti. Pirmajame buvo 
pranešta, jog sulaikomi visi atlaidai 
pasaulyje ta prasme, kad jais negali 
pasinaudoti gyvieji. Tačiau padary- 
tos kai kurios išimtys. Savo galioje 
ir 1950 jubiliejaus metais buvo pa- 
likti atlaidai, teikiami mirštantie- 
siems, 40 valandų iškilmės proga, už 
Viešpaties Angelo ir jubiliejaus mal- 
aos kalbėjimą, už Asyžiaus Porciun- 
kulės bažnyčios lankymą ir pontifi- 
kalinių mišių pabaigoje lydį vysku- 
pisšką palaiminimą. Juos galėjo gau- 
ti ir gyvieji, kitus visus tik už miru- 
siuosius buvo leidžiama aukoti. Ten 
pat puvo atšauktos ir anksčiau dva- 
siškiams duotos specialios galios, lie- 
čiančios daugiausiai atgailos sakra- 
mentą, išskyrus tas, kurios teikia- 
mos einant bendrąja teise arba išim- 
ties keliu nuncijams, vyskupams ir 
aukštiesiems vienuolijų viršininkams. 
Tai padaryta todėl, kad tikinčiųjų 
dėmesys visuose dvasiniuose reika- 
luose koncentruotųsi katalikybės Ži- 
dinyje — Romoje. To tikslo siekiant, 
antrame aplinkraštyje duotos pla- 
čios teisės Amžinojo Miesto parink- 
tiems išpažinčių klausytojams, ir tuo 
atvykusiems maldininkams žymiai 
palengvintas sąžinės reikalų tvarky- 
mas. 

Tačiau nebuvo pamiršti nė tie, ku- 
rie del įvairių priežasčių negali iš- 
vysti Romos miesto. O tokių šiais 
karinio stovio laikais ypač daug at- 
siranda. šv. Tėvas čia pirmoje vieto- 
je galvojo apie komunistų pavergto- 
se šalyse engiamus žmones, neturin- 
čius laisvės net savo tėvynėje paju- 
dėti, nekalbant jau apie keliones į 
svetimas žemes. šalia to, pasitaiko 
daug ir kitų priežasčių, prirakinan- 
čių. žmogų prie savo gyvenamosios 
vietos. Prie jų pirmiausiai priskirtina 
liga, senatvė, neturtas ir kitos pana- 
šios negerovės. Tokiems šv. Tėvas 


tam tikromis sąlygomis leido ir na- 
mie įsigyti tas pačias malones, ku- 
rios 1950 m. buvo teikiamos tik Ro- 
moje. Apie tai kalbama trečiajame 
aplinkraštyje, detališkai išskaičiuo- 
jant įvairių kategorijų sutrukdytus 
žmones. Sąlygos gi visuotiniams at- 
laidams gauti pastatytos labai leng- 
vos — išpažintis, komunija ir ketu- 
tių žymiųjų Romos bažnyčių lanky- 
mas, sukalbant jose tam tikras mal- 
das. Taip šiais raštais iš anksto bu- 
vo painformuoti katalikai apie tą dva- 
sinio susitelkimo laikotarpį, 0 tech- 
nMmias iškilmių tvarkymo reikalais 
buvo pavesta rūpintis specialiam ko- 
mitetui su arkivysk. V. Valeri prie- 
šakyje. 

Pagaliau 1949 m. Kalėdų vigilijo- 
je, iškilmingai atidarius keturių žy- 
miųjų bažnyčių duris, Romos miėste 
buvo pradėtas pats jubiliejus. Di- 
džiausios žmonių minios, žinoma, 
koncentravosi prie šv. Petro bazili- 
kos, kur toms apeigoms vadovavo 
patsai popiežius. Vas atvėrimas du- 
rų, kurios šiaip visą laiką būna už- 
mūrytos, yra simboliškas veiksmas, 
primenąs žmogui, kad per Visagalio 
malonių duris reikia žengti į naują 
gyvenimą. Visos ta proga atliekamos 
liturginės apeigos ryškiausiai kelia 
šią idėją. 

Džiugu, kad ir dabartiniais religi- 
nio indiferentizmo laikais daugybės 
žmonių ji buvo suprasta ir įvertinta. 
Nuo 1949 m. Romos miestas nepa- 
prastai pagyvėjo. Iš Italijos ir užsie- 
nio pradėjo keliauti žmonės į tą vie- 
tą, vedami grynai dvasinių motyvų. 
Amžinojo Miesto gatvėmis visą me- 
tą vaikščiojo susitelkusių piligrimų 
procesijos, lankydamos nurodytas 
bažnyčias. Rugpiūčio 8 d. pats šv. 
Tėvas atlaidų tikslu aplankė ketu- 
rias Romos bazilikas. Statistiniai da- 
viniai rodo, jog šis jubiliejus savo 
didumu viršija visus iki šiol buvu- 
siuosius. Apskaičiuota, kad 1950 m. 
Romą aplankė per 3,000,000 maldi- 
ninkų. Nėra abejonės — jų būtų at- 
vykę žymiai daugiau, jeigu ne gele- 
žinė uždanga, aklinai atskyrusi kai- 
kurias šalis nuo laisvojo pasaulio. 
Bet ir tai, atsimenant pokario visais 
atžvilgiais nelengvą gyvenimą, atro- 
do gana imponuojąs skaičius. Jis yra 
didelis ir lyginant su paskutiniais ju- 
biliejais. 1900 m. įvykusiajame daly- 
vavo tik 350,000 maldininkų, o 1925 
m. — 582,000, neskaitant pačių Ro- 
mos gyventojų. Taigi išeina, kad per- 
nai Amžinąjį Miestą aplankė beveik 
6 kartus daugiau piligrimų, kaip pa- 
našiomis progomis netolimoje pra- 
eityje. 

O toji minia buvo labai marga. 
Įvairių rasių, tautų ir socialinės pa- 
dčėties žmonės, pradedant aukštai- 
siais dvasininkais, tautų valdovais, 
baigiant paprastais darbininkais, 


skubėjo į katalikybės centrą. Šalia 
grynai religinių aspiracijų, visų no- 
ras buvo matyti Šv. Tėvą, tokiais 
sunkiais laikais jau dvyilikti metai 
vadovaujantį Bažnyčiai. Ir jubilie- 
jaus dienos jam buvo nelengvos. 
Statistika rodo, kad pračjusiais me- 
tais suteiktos 646 privačios audien- 
cijos, 4792 specialios atskiriems as- 
menims arba mažoms grupėms nuo 
1 iki 20 žmonių; 236 audiencijos iš 
toliau  atvykusioms ekskursijoms; 
258 jų buvo bendros šv. Petro bazili- 
koje arba Gandolfo vasarvietėje, su- 
sidedančios iš keliasdešimt tūkstan- 
čių maldininkų. 47 audiencijos buvo 
su specialia kalba, dažniausiai pasa- 
kyta įvairių tarptautinių kongresų 
dalyviams. Pagaliau 36 audiencijas 
gavo karaliai, prezidentai, ministe- 
riai ir įvairių valstybių delegacijos. 
Šis jubiliejus prašoka ankstyvesniuo- 
sius ir gausiomis kanonizacijų iškil- 
mėmis, 0 ypačiai įsiamžina Marijos 
į dangų ėmimo dogma. Tai padarė jį 
iki pasaulio pabaigos minčtinų. 


Jubiliejus taip pat davė progos 
įvairiems kongresams organizuoti, 
Praėjusiais metais jų buvo Romoje 
34 tarptautinio pobūdžio, sėkmingai 
suartinę visokių sričių specialistus. 
Ypač paminčtini misionierių, socio- 
logų, ligonių slaugytojų, medikų, isto- 
rikų, teologų tomistų, filosofų, mari- 
jologų ir katalikiškojo jaunimo Pax 
Romana organizacijos tarptautiniai 
kongresai. Romos kultūrinį gyveni- 
mą tuo laiku dar paįvairino misijų 
ir krikščioniškojo meno parodos. 
Šioje paskutinėje buvo atstovaujama 
ir Lietuva. 


Romos mieste jubiliejus pasibaigė 
gruodžio 24 d., keturiose didžiosiose 
bazilikose užmūrijant šventąsias 
duris. Verta dėmesio, kad šių apei- 
gų maldose randami ir tokie žo- 
džiai:  “Atleidimo metai praėjo, 
bet tikriems  atgailotojams  nie- 
kuomet neužsidaro Kristaus gai- 
lestingumo durys.  Atlaidų turtai 
visuomet yra atviri pas Jo vietininką 
žemėje.! Tuo netiesiogiai primena- 
ma, jog šventųjų durų užmūrijimu 
dar nepasibaigia malonių dienos. 
Tiesa, jubiliejus uždaromas Romoje, 
bet remiantis beveik 500 metų pa- 
pročiu, jis tuojau pratęsiamas visam 
pasauliui. Ir pernai tą sumanymą 
šv. Tėvas gruodžio 11 d. pareiškė 
slaptoje konsistorijoje kardinolams, 
o Kalėdų pirmąją dieną paskelbė 
specialų raštą, pavadintą “Per 
Annum Sacrum', kuriuo šis jubilie- 
jus 1951 metams pratęsiamas visai 
Bažnyčiai. Jisai prasidėjo sausio 1 d. 
išvakarėse ir tęsis iki gruodžio mėn. 
1 d. vidurnakčio. 


Pagrindinės jubiliejaus atlaidams 
gauti sąlygos ir dabar paliekamos 
beveik tos pačios: išpažintis (velyki- 

VISUOMENINIS 
GYVENIMAS 


KULTŪROS FONDO BELAUKIANT 


Kultūros Fondas — sena mūsų kul- 
tūrininkų svajonė. Buvo dedamos pa- 
stangos šiai svajonei realizuoti dar 
nepriklausomybės metais. Bet atsi- 
daužė šios pastangos į biurokratinį 
nerūpestingumą ir tautinį aklumą tų 
pačių, kurie spekuliavo patriotizmo 
monopoliu. Rašytojai ėmėsi iniciaty- 
vos suorganizuoti Kultūros Fondui 
tremtyje, Vokietijoje. Buvo sudary- 
tas net organizacinis Kultūros Fondo 
branduolys. Bet dėl aiškių priežasčių 
praktinė veikla negalėjo būti išvys- 
tyta. Nors rašytojai, šalia kitų kul- 
tūrininkų, ir reikalingi Kultūros Fon- 
do, bet aišku, kad jam atramą gali 
sudaryti tik visa lietuviškoji ben- 
druomenė, o ne vieni patys kultūri- 
ninkai. Kol užtat nebus suorgani- 
zuota Pasaulio Lietuvių Bendruome- 
nė, tol ir Kultūros Fondas liks tik 
svajonė. Graži, bet skaudi svajonė. 

Turime šiuo metu vilties, kad pa- 
vyks pagaliau palaužti oportunistiš- 
ką sabotažą suburti pasaulio lietu- 
viams į vieningą bendruomenę. Net 
ir tie, kurie pirma aiškiai priešinosi 
Pasaulio Lietuvių Bendruomenės idė- 
jai, šiandien jaučiasi priversti dary- 
tis jos organizatoriais. Ryšium su 


nė nesiskaito), komunija, vietos vys- 
kupo parinktų 4 bažnyčių lankymas 
ir nustatytų maldų kalbėjimas. Kiek 
kartų visa tai daroma, tiek kartų 
gaunami visuotiniai atlaidai. Dabar 
juos leidžiama aukoti tiek už save, 
tiek už mirusius, nes anksčiau pada- 
rytos restrikcijos nuimtos. Taip pat 
atšauktos ir savo laiku Romos dva- 
siškiams duotos galios, 0 perkeltos 
vyskupų parinktiesiems plačiame pa- 
saulyje. Vyskupijų valdytojams pa- 
vedamas ir bažnyčių lankymo prak- 
tiškas tvarkymas. Atsižvelgdami į 
aplinkybes, jie gali nustatyti mažesnį 
bažnyčių skaičių arba, reikalui esant, 
šį pamaldumo veiksmą į kitą pakeisti. 
Taip pat išpažinčių klausytojams tei- 
kiamos nemažos galios, tačiau jų pri- 
taikymas panašiais atvejais visada 
paliekamas sąžinės ribose. Vyskupai 
gi, pasiremdami šiuo popiežiaus raš- 
tu ir Penitenciarijos išleistais jo ko- 
'mentarais, jubiliejaus metais savo 
teritorijose duoda tikintiesiems spe- 
cialias instrukcijas, kurios paskui 

Pasaulio Lietuvių Bendruomenės vil- 
timi, drauge iš naujo iškyla ir Kultū- 
vos Fondo viltis. Juk, VLIKo paskelb- 
tuose Pasaulio Lietuvių Bendruo- 
menės įstatuose iš anksto numatytas 
ir Kultūros Fondas. Svarbu tik, kad 
nebūtų vėl uždelsta su Kultūros Fon- 
du, kaip nepateisinamai uždelsta su 
bendruomeniniu  susiorganizavimu. Ir 
lygiai svarbu, kad iš karto Kultūros 
Fondas būtų įstatytas į tinkamas vė- 
žes. Šiam reikalui ir pasisakome po- 
ra žodžių dėl laukiamo Kultūros 
Fondo. 


Pirmasai klausimas — Kultūros 
Fondo sucrganizavimo principas. Kai 
kituose kraštuose lietuviai organi- 
zuojasi VLIKo paskelbtu demokrati- 
niu organizavimosi principų, tai 
JAV-ėse, atrodo, bus pasisekę lai- 
mėti tiems, kurie Amerikos Lietuvių 
Bendruomenės pagrindan ryžtasi pa- 
dėti partinių centrų koalicinį susita- 
rimą. Nesame nuomonės, kad būtų 
tikslu bendruomeninį susiorganizavi- 
mą paversti partinių centrų reikalu. 
Bet jeigu nebuvo galima kitaip lai- 
mėti visų pritarimo Pasaulio Lietu- 
vių Bendruomenei kaip šia sąlyga, 
turime priimti šį kompromisą kaip 


skelbiamos visose bažnyčiose. 
šv. Tėvas, prieš pat paskelbdamas 
šį jubiliejų visam pasauliui, savo ka- 
lėdinėje radijo kalboje skaudžiai ap- 
gailestavo, jog kelias į tikrą taiką 
tebėra “ilgas, nelygus, erškččiuotas" 
ir dar kartą kvietė visus į didelę 
maldos talką. Be to, ir jubiliejaus 
pratęsimo bulėje įsakė vyskupams 
raginti tikinčiuosius, kad jie šiais me- 
tais melstų Dievą tos malonės. Kaip 
istorija liudija, šios iškilmės nema- 
žai yra prisidėjusios prie dvasinio 
žmonijos gerbūvio. Ir dabar, kai ne 
tik Europos bei Amerikos didmies- 
čiuose, bet ir neprieinamo Tibeto kal- 
nyne jaučiamas toks susirūpinimas 
ateitim, kelių šimtų milijonų katali- 
kų pastangos — dvasiškai atsinau- 
jinti ir visas išsigelbėjimo viltis į 
Aukščiausiojo rankas sudčti — ke- 
lyje į tikrą taiką labai daug reiškia. 
Ta prasme šis jubiliejus gali būti pa- 
vadintas gražia prošvaiste tamsiais 
debesimis apgultoje padangėje. 
T. L. Andriekus, O.F.M. 


neišvengiamą blogį. Bet turime iš 
anksto pasisakyti, kad to paties par- 
tinio principo perkėlimas ir Kultū- 
ros Fondui būtų nebe neišvengiamas, 
bet tiesiai pragaištingas blogis. Re- 
zervuoti partiniams centrams skirti 
savo atstovus į Kultūros Fondą — 
tai įnešti partinės reprezentacijos 
principą ten, kur jis visiškai neturi 
prasmės. Kultūrinė kūryba turi sa- 
vus principus, skirtingus nuo parti- 
nės veiklos. Jei partinėje veikloje vi- 
sa. matuojama savosios partijos ma- 
tu, tai kultūrinė kūryba reikalauja 
būti vertinama dėl jos pačios. Parti- 
nis žmogus negalės džiaugtis sveti- 
mais laimėjimais. Bet tikras kultū- 
rininkas lygiai sveikins kiekvieną 
tikrą kultūrinį laimėjimą, neklausda- 
mas ar šis laimėjimas yra “svetimas"' 
ar "savas". Bet jeigu Kultūros Fon- 
do vadovybė būtų organizuojama iš 
partinių centrų delegatų, neišvengia- 
mai šie būtų iš užpakalio įpareigoti 
vadovautis partiniais motyvais. Ne- 
reikia pranašu būti, kad socialistų 
atstovas iš anksto bus priešingas tam 
rašytojui ar menininkui, kurį įtars 
esant “krikščionimi demokratu", kaip 
krikščionių demokratų srovės dele- 
gatas panašiai dės pastangas palikti 
nuošaliai “nihilistą"'. 


Kultūros Fondas turės tarnauti 
mūsų tautinei kultūrai, ir todėl yra 
nuoseklų, kad jo sudarymas vyktų 
pačių kultūrininkų rankomis. Atme- 
tant laukiamą partinių centrų pre- 
tenziją sudaryti Kultūros Fondo va- 
dovybę iš partinių delegatų, lieka 
viena galimybė, kurią čia ir giname. 
Užuot partinių centrų, Kultūros Fon- 
das turi būti sudarytas iš pačių kul- 
tūrininkų organizacijų atstovų. Rū- 
pinsis Kultūros Fondas mūsų teatru 
bei muzika, mūsų daile bei literatūra, 
mūsų mokslu bei mūsų švietimu. Už- 
tat ir yra nuoseklu reikalauti, kad 
kaip tiktai šių sričių kultūrininkų 
profesinės sąjungos (pavadinkime jas 
šį kartą šiuo vardu) ir būtų tasai pa- 
grindas, iš kusi0 išaugtų Kultūros 
Fondo vadovyb*. Rašytojai, dailinin- 
kai, mokslininkai jau dabar yra su- 
sitelkę. Jei neklystu, regis, tik dar 
teatralai nėra susiorganizavę. Nieko 
nebegirdėti ir apie mūsų mokytojų 
organizacinį veikimą. Bet tremtyje 
buvo ir jie susiorganizavę. Nebūtų 
sunku ir jiems susitelkti. 


Antras klausimas — tasai būdas, 
kuriuo Kultūros Fondas vykdys savo 
uždavinius ugdyti mūsų tautinę kul- 
tūrą, ir rūpintis mūsų jaunosios kar- 
tos švietimu. Kai kurie, belaukdami 
iš Kultūros Fondo visam mūsų kul- 
tūriniam gyvenimui vadovybės, yra. 
linkę įsivaizduoti Kultūros Fondą, 
tokiu administraciniu bei egzekuty- 
viniu organu, kuris būtų panašus į 
švietimo ministeriją ar bent kultū- 


tos departamentą. Tokia nuomonė 
buvo reiškiama ir šiame pačiame žur- 
nale, dedant vilčių, kad Kultūros Fon- 
das galėtų leisti net savo “oficiozą"?. 
Bet kaip tik šiai nuomonei nenorč- 
čiau pritarti. Visada labiau pasiti- 
kiu privačiai iniciatyvai, negu val- 
dinei rankai, nes pastaroji visada yra 
pavojuje patekti į biurokratizmo 
grėsmę. Ir užtat Kultūros Fondą įsi- 
vaizduoju ne tokia ranka, kuri pati 
nori visa aprėpti, bet tokia ranka, 
kuri ateina pagalbon visur, kur to- 
kia pagalba reikalinga. Nėra reikalo, 
kad Kultūros Fondas išeitų su savo 
oficioziniu kultūros žurnalu, nes jau 
turime kultūros žurnalą. Bet, jei bū- 
tų reikalo, būtų Kultūros Fondo pa- 
reiga padėti, kad esamieji kultūros 
žurnalai nežlugtų. Nematyčiau rei- 
kalo, kad pats Kultūros Fondas im- 
tųsi leidyklos funkcijų. Bet būtų 
Kultūros Fondo uždavinys padėti 
specialia subsidija išleisti tokį mūsų 
tautinei kultūrai reikšmingą veikalą, 
kurio išleidimas leidėjui būtų iš 
anksto nuostolingas. Ypačiai toks 
likimas iš anksto kiekvieno moksli- 
nio veikalo dėl permažo tiražo. Ne- 
rasčiau tikslu, kad Kultūros Fondas 
imtųsi pats organizuoti kokį ansamb- 
lį ar teatrą. Bet būtų savaime su- 
prantama, kad kiekviena panaši kul- 

Kultū- 
privačią 


tūros Fonde. Žodžiu tariant, 
ros Fondas turėtų paremti 
iniciatyvą, o ne ją pakeisti. 
Tai sakydami, turime mintyje du 
motyvus. Pirmas motyvas — išveng- 
ti biurokratizmo grėsmės. Jei Kultū- 
ros Fondas pasišautų pats vykdyti 
visus kultūrinius užsimojimus, būtų 
neįmanoma išsiversti be gausaus ad- 
ministracinio aparato. O šiuo atveju 
iš pat pradžių būtų patekta į pavojų 
pavirsti į tokią įstaigą, kurion būtų 
veržiamasi ne paskutinėje vietoje ir 
dėl “tarnybos gavimo". O kur iš- 
kyla pastarasai motyvas, drauge iš- 
kyla ir rūpestis apsidrausti nuo “pa- 
vojingų" konkurentų. Toks rūpestis 
gali būti žmogiškai suprantamas, bet 
dalykui jis pragaištingas. Gerai 
mums tai liudija visi tie redaktoriai, 
kurie manosi turį teisės į savo tar- 
nybą iki paskutinės gyvenimo die- 
nos, o ne iki savo kūrybinio išsekimo 
pradžios. Kad nebūtų to paties pavo- 
jaus ir Kultūros Fonde, nereiktų šio 
surišti su jokiomis “tarnybomis". An- 
tras motyvas — išvengti uniformizmo 
grėsmės. O toks yra likimas kiekvie- 
no “oficiozo". Arba oficiozas tėra 
diktatūrinis savo valios užmetimas 
visiems, arba bekraujiškas bendro 
vardiklio ieškojimas. Tačiau kultū- 
rinei kūrybai lygiai svetimos abi ga- 
limybčės. Negalima kultūros nei diri- 
guoti nei į bendrą vardiklį suvesti. 
Kultūrinės kūrybos versmė — laisvė. 
O laisvė kaip tik išskiria ir diktatū- 


rinį dirigavimą ir bendrą vardiklį. 
Kiekviena kultūrinė iniciatyva turi 
likti laisva, dėl to nenustodama teisės 
į bendrą paramą. 

Ar ne peranksti kalbčti apie tai, 
koks Kultūros Fondas turėtų būti, 
kai dar, gal būt, toli gražu, kol jis 
bus suorganizuotas? "Turime pasi- 
teisinti vienu dalykų — baime, kad 
nebūtų visa suslėpta į partinių cent- 
rų posėdėlius. Viešus dalykus reikia 
viešai svarstyti, ir reikia iš anksto 
išdiskutuoti, 0 ne pastatyti prieš 
faktus. 


Bet jei šiandien dar ir peranksti 
būtų kalbėti apie Kultūros Fondo 
techninį susiorganizavimą, tai betgi 
jau iš anksto reikia kelti tas sąly- 
gas, kurių priklausys sėkmingas Kul- 
tūros Fondo veikimas. Dvi pagrindi- 
nės tokios sąlygos: pačių kultūrinin- 
kų pasauležiūrinė tolerancija ir vi- 
suomenės kultūrinis domesys. 

Kiekviena kultūrinė kūryba yra pa- 
tik čia pasaulėžiūros žodis įgyja pa- 
čią asmeniškiausią prasmę. Plačio- 
joje visuomenėje pasaulėžiūros žodis 
labiau reiškia etiketę: katalikas, 
ateistas, liberalas ar socialistas. Dau- 
gelio pasaulėžiūra ir susiveda į tokį 
etiketinį tam tikrų daugiau ar ma- 
žiau beasmeninių principų išpažini- 
mą. Bet juo žmogus gilesnis, juo jo 
pasaulėžiūra  asmeniškesnė. Ir tie 
patys žmonės, kurie iš šalies būtų 
jungiami ta pačia etikete, iš tiesų. 
gali vienas nuo antro skirtis be galo 
(palyginkime Krėvės ir Biliūno hu- 
manizmą ar Brazdžionio ir Nykos 
katalikybę). Čia ir yra autentiškoji 
pasaulėžiūros žodžio prasmė: asmeni- 
nis nusiteikimas bei nusistatymas pa- 
saulio atžvilgiu. Bet juo pasaulėžiū- 
ra pasiekia asmeniškesnį lygį, 
nė tolerancija. Ji yra skirtinga nuo 
politinės tolerancijos. Kai politinė to- 
lerancija tereikalauja pakęsti kitokio 
nusistatymo žmones, tai pasaulėžiū- 
rinė tolerancija reikalauja džiaugtis 
kiekviena kūrybine šviesa, ar ji 
sklistų iš poezijos puslapių, iš dailės 
kūrinio ar iš muzikos garsų. Žinoma, 
katalikas negalės ateisto autoriaus 
laikyti savu autoriumi, nes šio pa- 
saulėžiūros negalės laikyti teisinga. 
Bet ir katalikas gali vertinti ateisto 
kūrybą kaip į jį kreipiamą klausimą. 
Jr ne klausimas yra baisus, bet tas 
bemintijimas, kuris bijo klausimų, 
lyg šie turėtų sudaužyti jo vergiš- 
kai turimą atsakymą. Tiesa nebijo 
klausimų, nes tik klausimų ugnyje 
įsižiebia sąmoninga tiesa, 

Bet nelengva tolerancijos pasiekti. 
Sunku jau su politine tolerancija. 
Visos partijos sutinka dėl to tikslo, 
kuris jas sujungė į VLIKą. O visgi 
kiek ir čia netolerantiškos demago- 
gijos, besivaržant dėl vadinamųjų 


aritmetikų. Bet dar sunkiau su pa- 
saulėžiūrine tolerancija, kur bendras 
vardiklis iš viso neįmanomas, Ir bū- 
tent, stelbia pasaulėžiūrinę toleran- 


gio perkėlimas ir į kultūrinę kūrybą. 
Atsimename nelemtus ginčus dėl V. 
Ramono “Kryžių". Davė šiame ro- 
mane V. Ramonas tamsaus savinau- 
džio materialisto, bevaidinančio libe- 
ralą, portretą bolševikinės okupacijos 
metais. Vadinamųjų kairiųjų partijų 
žmonės tuojau pat šoko neigti meni- 
nę mMinimo romano vertę, kaltindami 
kam rašytojas liberalą Kreivėną per- 
lengvai perlaužė į bolševikinių oku- 
pantų nelaimingą pakaliką. Bepras- 
miškas buvo priekaištas, nes rašyto- 
jo uždavinys kurti žmones, o ne po- 
litines teorijas. Bet lygiai buvo be- 
prasmiškas ir tasai romanisto gyni- 
mas, kurio ėmėsi jo draugai. Užuot 
diskutavus klausimą meninėje plot- 
mėje, kurios pagrindinis principas yra 
meninių personažų  negeneralizavi- 
mas, buvo imta įrodinėti, remiantis 
sofizmu post hoc ergo propter hoc, 
kad iš tiesų bolševizmas tėra libera- 
lizmo vaikas. Iš meninės polemikos 
pasidarė karti partinė rietena. Ar 
pasimokėme? Vargu. Kaip kairieji 
politikai savo laiku buvo užpuolę V. 
Ramoną, taip dabar tie patys, kurie 
savo laiku gynė “Kryžius", pakėlė 
balsą, kam A. škėmos “nihilistinė?' 
pjesė Živilė"  įsileidžiama į mūsų 
teatrą. Tas pats nesusipratimas — 
paneigti meninei kūrybai teisę į vie- 
šumą dėl jos pasaulėžiūrinio svetimu- 
mo. Užuot diskutavus pjesės perso- 
nažų meninį autentiškumą, baimina- 
masi dėl nihilistinės pasaulėžiūros. 
Bet ši baimė beprasmiška: jei auto- 
rius suburia ir nihilistinius persona- 
žus, tai dar nereiškia, kad jis skelbia 
nihilizmą. Be abejo, kurdamas savo 
personažus, rašytojas nera laisvas 
nuo savo pasaulėžiūros. Taip yra ir 
šiuo atveju. Katalikas rašytojas bū- 
tų kitą “Živilės" interpretaciją ra- 
dęs. Tačiau tai nėra pagrindas nu- 
smerkti A. škėmos “žŽivilės". 


Prisimename šioje vietoje šiuos du 
pavyzdžius perspėti, kad be atitinka- 
mos pasaulėžiūros tolerancijos pačių 
kultūrininkų tarpe bus sunku ir Kul- 
tūros Fondą išlaikyti savo aukštu- 
moje. Užuot leidęsi suvedžiojami po- 
litikų savitarpio rietenoms, kultūri- 
ninkai turėtų kaip tik greičiau pa- 
justi savo gilesnį solidarumą prieš 
visus tuos, kuriems kultūrinė kūryba 
tera paprasta propagandos priemonė. 


Lygiai Kultūros Fondo sėkmė pri- 
klausys ir nuo pačios visuomenės 
kultūrinio domesio. Bergždžia įsi- 
vaizduoti Kultūros Fondą kokiu ste- 
bukladariu, kurio vienas įsisteigimas 
nuveiktų visas mūsų kultūrinio gy- 

Šiandieninis Berlynas yra tarytum 
sala raudonųjų jūroje. Pats miestas 
padalintas į dvi dali: vakarų Berly- 
nas turi apie 2,3 mil. gyventojų, ku- 
rių tarpe apie 10 lietuvių; rytų Ber- 
lynas, komunistų administruojamas, 
turi 1,4 mil. gyventojų. Į Berlyną ke- 
liauti tenka lėktuvu, nes Vakarų vals- 
tybių piliečiai beveik negauna vizų 
keliauti per sovietų zoną, arba ..demo- 
kratinę" komunistinę vokiečių respu- 
bliką. Oro keliu taip pat nejauku, 
nes jauties tarsi skrisdamas per be- 
dugnę. 

Berlynas diametre turi apie 80 ki- 
lometrų ir labai gražias apylinkes: 
miškai, ežerai. Berlynas yra labiau- 
siai visoj Vokietijoj sunaikintas did- 
miestis — kilometrais tęsiasi vien tik 
griuvėsiai. Tačiau vakarų Berlyno 
centruose gyvenimas virte verda, 
įmonės dirba visu tempu. Kaip teko 
pastebėti 1950 metų spalių mėn. pra- 
monės parodoje, šios dalies pramo- 
nė užima gan svarbią vietą visos Vo- 


venimo negeroves. Viskas priklausys 
nuo pačios visuomenės. Kultūros Fon- 
das tik sutelks draugėn mūsų kultū- 
rai jautriosios visuomenės pastangas. 
Užuot laukę stebuklų, turime supras- 
ti, kad tam tikru požiūriu kultūra 
yra prabanga, reikalaujanti daugelio 
aukų. Ypačiai tai galioja tokiai ma- 
žai bendruomenei, koki esame už tė- 
vynės išblaškytieji lietuviai. Nieko 
nereikš, jei Kultūros Fondas ir išleis 
kokią vieną knygą iš rinkliavinių su- 
mų, bet jei ta knyga nesusilauks pa- 
kankamo skaičiaus skaitytojų. Nepa- 
kaks oficialaus mokesčio Bendruo- 
menei ir per ją Kultūros Fondui. Pa- 
grindiniu dalyku liks asmeninis mū- 
sų kultūrininkų pateikiamomis verty- 
bėmis naudojimasis: laikraščio ar 
žurnalo užsiprenumeravimas, naujai 
išėjusios knygos įsigijimas (o ne iš 
kitų pasiskolinimas), atsilankymas į 
dailės parodą ar koncertą ir pan. 
Brutaliai tai aiškus dalykas. Bet ten- 
ka ir teks jį kartoti visam laikui. Ne 
patys sau gali kurti mūsų kultūrinin- 
kai. Jie kuria visiems mums. Ir kiek 
būsime jautrūs jų pastangoms, tiek 
jų pastangos ir bus gyvos. Kiek rei- 
kalausime, tiek ir gausime. 


Juozas Alaušius 

Iš BERLYNO 


kietijos industrijoje. Tačiau praeity 
svarbiausias Berlyno pelno šaltinis 
sroveno ne iš pramonės, bet iš admi- 
nistracijos, bankų, draudimo draugi- 
jų, prekybos, tarpininkavimo bendro- 
vių ir t. t. Tada Berlynas buvo di- 
desnis prekybos centras už Romą bei 
Paryžių. Šiandieninis gi Berlynas vi- 
so to neturi ir todėl, apskritai, dau- 
giausia skursta. 


Iš paviršiaus žiūrint į svarbiausių 
Berlyno gatvių judėjimą, reklamas, 
liuksusines krautuves, žmogus ste- 
bies — iš kur visa tai imas, bet gi- 
liau pažvelgęs, nesunkiai pastebi, 
kad berlyniečių gyvenimas yra gana 
sunkus. Apie 9075 berlyniečių gyve- 
nimo standartas yra per pusę že- 
mesnis, negu buvo prieš karą. Dau- 
gelio šimtų tūkstančių berlyniečių 
mėnesinės pajamos neviršija 100 
markių (apie 25 dol.). Iš to žmonės 
pragyvena, tačiau jiems daug dar 
prideda valstybinė globa: visuotinis 
socialinis draudimas, šalpa, nemoka- 
mas gydymas. Net ir pramogos įstai- 
gos atsižvelgia į vargingesniuosius, 
— bedarbiams ir jų šeimoms kinų ir 
teatrų seansai už pusę markės, kas 
sudaro apie 12 amerik. centų. Ba- 
daujančių vakarų Berlyne nėra. Kas 
neturi pajamų iš darbo, tas gauna pa- 
šalpą. Šiuo metu tokių šelpiamųjų 
yra apie 1205. Tai apima 286,470 gy- 
ventojų. 


Berlynas šiandien yra komunisti- 
nės ir krikščioniškosios ideologijos 
kovų centras. Jis turi ir du universi- 
tetu: vienas, kur viso ko pagrindu 
yra padėtas komunizmas ir kur 
auklėjamas komunistinis avangardas, 
o kitas, vadinamas laisvasis, Freie 
Universitaet, įsteigtas blokados metu, 
yra antikomunistinio auklėjimo cent- 
ru. Ir į vieną ir į antrą universitetą 
studentais priimami tik pagal nuo- 
pelnus vienai ar kitai ideologijai — 
indiferentams vietos nėra! Užtat lais- 
vojo universiteto studentai rytų z0- 
noje traktuojami kaip priešai ir per 
šventes vykstantieji aplankyti savo 
tėvų ar giminių, yra areštuojami. 

Įdomus yra berlyniečių nusistaty- 
mas komunistų pavojaus atžvilgiu. 
Stovėdami “pirmose linijose" ir jaus- 
dami komunistų pavojų kabantį virš 
jų, jie jį ignoruoja ir traktuoja ly- 


giai kaip ir mirtį, — esą, kiekvienas 
žinome, kad mirsime, tačiau apie tai 
negalvojame ir gyvename taip, kaip 
mums tinka ir kaip galime. 


Pernai metais birželio mėnesį Ber- 
lyne įvykęs tarptautinis antikomu- 
nistinis kultūros kongresas buvo tar- 
si Berlyno “įšventinimas", kaip pa- 
saulinio centro kovoje su komuniz- 
mu. Berlynas nesiliauja būti traktuo- 
jamas kaip dvasinė Vokietijos sosti- 
nė, kurią net ir kiti tokia pripažįs- 
ta. Pav., pernai, gruodžio mėn., JAV 
baletas, Europą lankęs su Baltųjų 
Rūmų aprobata ir paties Trumano 
linkėjimais, šoko ne Bonnoje, bet Ber- 
lyne, kur buvo ypatingai šiltai su- 
tiktas. Į dabartinę vakarų Vokieti- 
jos sostinę Bonną čia žiūrima kaip į 
laikiną: Berlynas ir ateity bus tikro- 
ji Vokietijos sostinė, tik klausimas, 
— komunistinės ar krikščioniškos 
Vokietijos. Nuo to, žinoma, priklau- 
sys ir visos Europos likimas. 


Rytinis Berlynas šiandien laiko- 
mas vokiečių komunistų tvirtove ir 
tikrąja “demokratinės" Vokietijos 
sostine. Ne veltui ir pats Stalinas, 
atsiųsdamas pernai rytinės Vokieti- 
jos respublikos įkūrimo proga svei- 
kinimą, jos prezidentui Wilhelmui 
Pieckui pasakė, kad “demokratinės"' 
respublikos įkūrimas yra lemiamoji 
kryžkelė Vakarų Europos istorijoje. 
Ir tikrai toje pasaulėžvalgų kryžke- 
lėje eina atkakli kova visuose fron- 
tuose. Ę 


Vakarų Berlyne stovintis, bet ko- 
munistų kontroliuojamas galingas ra- 
dijo siųstuvas (Deutschlandsender) ir 
jo rytų Vokietijoje esantieji sateliti- 
niai siųstuvai dieną naktį šaukia, ko- 
lioja ir murzina Vakarų ideologijos 
reprezentantus. Pavyzdžiui, neseniai 
Atlanto pakto karinių jėgų vadu pa- 
skyrimą gen. Eisenhowerį jie apšau- 
kė kapitalistų samdinių, “prūsoku"', 
bulių treneriu ir panašiai, tuo pačiu 
metu aukštindami “tautų tėvą“ Sta- 
liną ir jo bendrininkus. Vakarų radi- 
jo siųstuvai kaimyninėse gatvėse ne- 
lieka jiems skolingi ir nenuilstamai 
aiškina, kas yra tas Stalinas, Pieckas, 
Ulbrichtas ir kiti jų sčbrai, ir cituo- 
ja, kaip apie juos atsiliepė žymiausi 
komunistų šulai, jų draugai praeity- 
je, vadindami juos despotais, mela- 
giais, savo žmonių čdikais ir t. t. 

Ideologinčė kova eina ne tik per ra- 
diją, rinkimus, spaudą, bet ir per 
duonos dumpingą. Rytų pusėje va- 
karų sektoriaus gyventojai gali pirk- 
tis duonos už penktą dalį kainos, nors 
visa kita rytų sektoriuje kainuoja po 
keletą kartų brangiau. 

Komunistai ypatingai nemėgsta ir 
dergia amerikiečius, kurių jie neken- 
čia lygiai kaip atominės bombos, nes 
tik amerikiečiai ir atominė bomba 
stovi komunistams skersai kelio, kaip 


neperžengiama kliūtis į taip netoli- 
mą, rodos, jau ranka pasiekiamą ga- 
lutinę bolševizmo pergalę ir krikščio- 
niškosios kultūros sužlugdymą. Pe- 
reitais metais komunistai per radiją 
be paliovos keletą mėnesių kaltino 
amerikiečius, kad jie iš lėktuvų pa- 
sėję rytų Vokietijoje vabalus — bul- 
vių kenkėjus... Mat, Vokietijoje bul- 
vė sudaro žymią dalį maisto, tad ko- 
dėl neapkaltinti piktais gandais ame- 
rikiečius ir nenustatyti juos prieš vo- 
kiečius? 


Pavaizduoti pačių berlyniečių nusi- 
statymui komunistų atžvilgiu, čia at- 
pasakosiu pasikalbėjimą su eiliniu 
berlyniečiu. Važiuoju tramvajum — 
ir pamažu užsimezga kalba su kon- 
duktorium. Jis pasakoja, kad jau 37 
metai važinėja ta pačia linija, ir taip 
bus, kol išeis į pensiją, su tuo pačiu 
200 markių atlyginimu, su kuriuo 
pradėjo savo darbą. Pastebiu, kad 
gali būti sunku be jokio pakčlimo 
per tiek metų gyventi. Jis tada at- 
sakė, kad jis tai žinojo, imdamasis šio 
darbo, ir kad tik nebūtų blogiau, tai 
galima esą gyventi. Užklausus, ar ne- 
ima apmaudas ir pyktis ant tokios 
kietos tvarkos, ar jis nesimpatizuojąs 
komunistams. “Dieve, apsaugok!" su- 
šuko senukas, “aš juos gerai paži- 
nau. Turiu vieną dukterį. Ji buvo dar 
nepilnametė, kai bolševikai užėmė 
Berlyną. Išniekino ją, vargšelę, o 
mane, kai mėginau nuo išgėdinimo 
dukterį ginti, taip apmušė, kad vos 
gyvas išlikau. Bolševikai taip elgėsi 
su visais vokiečiais, nepaisydami, ar 
jie darbininkai ar nedarbininkai, kur 
tik jų koja siekė. Mes jų neužmiršim, 
ir bolševikai per kelias kartas jo- 
kiais pažadais bei viliojimais nepa- 
jėgs išlyginti tos skriaudos. Komu- 
nistų ir bolševikų draugais gali būti 
tik tie, kurie jų nematė. Kas kartą 
juos pažino, tam jų melas ir pinklės 
neveikia." 

Sutikęs vieną Rostocko (rytų Z0O- 
nos) buvusį gyventoją menininką, 
dabar vargstantį vakarų Berlyne, iš- 
reiškiau abejonę, ar jam nebūtų leng- 
viau pas save, pasilikti komunistinė- 
je respublikoje. Jis nė nesvyruoda- 
mas atšovė: “Nicht mal begraben' — 


net nė palaidotas ten nenorėtų 
būti... 
Komunistai žino vyresniųjų nusi- 


statymus, todėl daugiausia dėmesio 
kreipia į jaunimą ligi 25 metų am- 
žiaus. Viską jiems žadėdami, atpa- 
laiduodami nuo krikščioniškosios mMo- 
ralės, aprūpindami gerai apmokamo- 
mis vietomis ir visokiomis privilegi- 
jomis, iš jų tereikalaudami tik aklo 
klusnumo, jaunime komunistai tik- 
rai turi pasisekimo. Todėl su laiku, 
jei šiandieninė padėtis nusitęstų il- 
giau, mes tikrai turėsime ne tik dū 
Berlynu, bet ir dvi Vokietijas, viena 
kitai neprietelingas, 


Dėl to drąsiai galima sakyti, kad 
šiandieninis Berlynas yra Europos 
centras kovoje už krikščionišką kul- 
tūrą. Iš Berlyno, geriau negu iš bet 
kur kitur Europoje, matyti, kad mes 
stovime akivaizdoje fakto, kaip pa- 
saulis galutinai dalijamas į dvi pu- 
ses, — komunistinę ir krikščionišką- 
ją, — kurios, ugdydamos viena kitai 
nežabotą neapykantą, žmoniją stu- 
mia į katastrofą. Ir teigdamas, kad 
Berlyno problema yra pasaulinė pro- 
blema, nuo kurios sprendimo pareis 
ir mūsų rytojus, tikiuosi, būsiu ne 
per daug pasakęs. 

Mykolas Gilius 
Berlynas, 1951 m. sausio 13 d. 


KRONIKA 


e Dail. Telesforas Valius baigė Vy- 
tauto Didžiojo portretą, kuris bus at- 
skirai išleistas. Dailininkas pakvies- 
tas dalyvauti Kanados apžvalginėje 
meno parodoje. 


e Dai. P. Puzinas, gyvenąs Los An- 
geles, gavo miesto komisijos skiria- 
mą medalį “Popular Award-Painting 
6th Annual Exibit, City of Los An- 
geles 1950". Tokį medalį kasmet te- 
duoda tik vieną. Dailininkas artimiau- 
sioje ateityje dalyvauja net keturio- 
se parodose. 

e Dail. Tamošaičių studija perkel- 
ta į lietuvišką kaimą R. R. 1. Kings- 
ton, Ont. Studijoje veikia audimo, 
metalo ir odos skyriai. 

e Dail. J. Pautienius vasario 24— 
25 d. Cicero, Ill., surengė savo darbų 


parodą, kurioje buvo išstatyta 30 
iveivrių kūrinių. 
e Dail. Antanas Melnikas ir jo 


žmona Glorija Detroite sausio 28 — 
vasario 25 d. surengė savo darbų pa- 
roda. Buvo išstatyta tapybos ir 
skulptūros (žmonos) kūriniai. Daili- 
ninkas mokslus baigė Romoje, kur 
praeitų metų pavasarį taip pat tu- 
v5io savo parodą. 

e Simo Velbasio baleto studija pir- 
ma kartą viešai pasirodė Chicagoje 
vasario 3 d, duodama baleto kon- 
certą. 

o Raletmeisteris E. Bandzevičius 
dirba Larymorre, Texas, baleto mo- 
kykloje kaip instruktorius. 

e Lietuvių Dramos Teatras Kana- 
doje vasario 3 d. dalyvavo spaudos 
baliuje, kur suvaidino A. Gustaičio 
komediją — “Šilkiniai pančiai". 

e Brooklyne jaunųjų vaidintojų 
trupė, vadovaujama aktoriaus V. Žu- 
kausko, pastatė mūsų klasikinę Ke- 
turakio komediją — “Amerika pirty- 
je". Dekoracijos — dail. č. Janušo. 

e Adelaidės (Australija) lietuvių 
teatras gastroliavo Melbourne ir da- 
vė du spektaklius: “Pirmą skambutį" 
ir P. Vaičiūno “Sudrumstą ramybę". 

e Melbourne steigiamas mėgėjų 
teatras. Repetuojama “Aušros sū- 


nūs". Vaikų teatras rengiasi “Jūra- 
tes ir Kastyčio" pastatymui. 

e Brooklyne sausio 14 d, pirmą 
kartą pasirodė “Aitvarų" kvartetas, 
vedamas muziko Mrozinsko. Progra- 
ma įvairi: liaudies ir pramoginės 
dainos. 

e Adelaidėje, Australijoje, gyvena 
nemaža kultūrininkų. Veikia vienas iš 
stipriausių lietuvių choras, vedamas 
muz. Šimkaus, tautinių šokių an- 
samblis, lietuviška spaustuvė ir tea- 
tras. 


e Didžioji literatūros šventė įvyks 
balandžio 15 d. Chicagoje. Joje daly- 
vaus ir tremties laureatai: B. Braz- 
džionis, F. Kirša, J. Jankus. L. Ra- 
šytojų Draugijos jury komisiją su- 
daro: S. Santvaras, V. Maciūnas, A. 
Rimydis, St. Zobarskas ir P. Jurkus. 

e Į "Draugo" skiriamą 1000 dole- 
rių premiją už geriausį romaną jury 
komisijon įeina: Ben. Babrauskas, 
kun. V. Bagdonavičius, A. Rūkas, St. 
Tamulaitis ir H. Radauskas. 

e Chicagos Lietuvių Rašytojų Klu- 
bas kovo mėn. 11 d. surengė tremti- 
nic teismą. 

e Dideli literatūros vakarai įvyko 
vasario 25 d. Detroite ir kovo 17 d. 
Montrealyje. Dalyvavo: Bernardas 
Brazdžionis, Antanas Gustaitis ir 
Henrikas Kačinskas. 

e Rašytojas Vincas Romanas ati- 
davė spaudai romaną “Dulkės rau- 
donam saulėleidyje". Leidžia Lietu- 
viškas Knygos Klubas. Romane vaiz- 
duojama 1950-41 m. įvykiai Lietu- 
voje. 

e Prof. Z. Ivinskis talkininkauja 
italų katalikų enciklopedijai. Jis pa- 
rašys 10 straipsnių apie Lietuvą. 

e Dr. Marija Alseikaitė-Gimbutie- 
nė sausio 27 d. Bostone skaitė pa- 
skaitą — “Lietuvių tautos kelias 5000 
metų bėgyje“, patiekdama daug nau- 
jos medžiagos ir pailiustruodama 
žemėlapiais. Tą pačią paskaitą ji pa- 
kartos ir Harvardo universitete ar- 
cheologams profesoriams bei studen- 
tams. 

e Prof. Vladas Stanka paruošė vad. 

Pasaulio Universiteto projektą. Jo 
profesūrą ir studentiją sudarytų už 
geležinės uždangos esančių kraštų 
atstovai, kurie lyg praktikoje vyk- 
dytų Unesco principus. 
“ e Lietuviai filatelistai, gyveną Chi- 
cagoje, balandžio 7-8 dienomis rengia 
pašto ženklų parodą. Chicagos dien- 
raštis “Sun Times“ jau rašo, kad ji 
būsianti pati didžiausia šios rūšies 
paroda. 

e Sydnėjuje veikia Lietuvių Meno 
Mėgėjų būrelis, organizuodamas įvai- 
rius pasirodymus ir vaidinimus. | 

e Lietuvių Kalbos Draugijos Chi- 
cagos skyrius turi 80 narių. Ji įsikū- 
rė praeitų metų pabaigoje. Draugijos 
tikslas — lietuvių kalbos palaikymas 
ir jos tobulinimas. 

ė Vokietijoje Mažosios Lietuvos 
veikėjai leidžia savo tradicinį laik- 
vaštį “Keleivį". Pasirodė du nume- 
riai. 

e Prancūzijoje pasirodė rotatoriu- 
mi leidžiamas kas du mėnesiai “Dar- 
bo rankos". Redaguoja J. Navakienė- 
Deveikytė. 

e Sydnėjuje ėjusi Lietuvių Katali- 
kų Draugijos “Užuovėja" sustojo ir 
prisijungė prie “Mūsų pastogės“. 

e Lietuvių Bibliografijos Tarnybos 
surinktomis žiniomis šiuo metu lais- 
vame pasaulyje pasirodo 89 periodi- 
niai leidiniai. 

e "Ateitis" savo gyvavimo ir atei- 
tininkų 40 metų sukaktį atžymėjo 
specialiu dvigubu vasario numeriu. 
Ta proga “Ateitį" raštu pasveikino 
kardinolas Pizzardo ir mūsų vysku- 
pai, gyveną Vokietijoje. 

e “Vienybės" savaitraštis, reda- 
guojamas Juozo Tysliavos, vasario 
4 d. iškilmingų koncertu paminėjo 
savo 65 metų sukaktį. 

e “Draugo" dienraštis Lingwa- 
phone Instituto New Yorke pripažin- 
tas geriausiu lietuvių laikraščiu. 

e V. Augustinas, iš savo padarytų 
nuotraukų atrinkęs, išleidžia Lietu- 
vos vaizdų albumą. 

e Vasario 16 visame laisvojo pa- 
saulio lietuviškose kolonijose buvo 
paminėta su dideliu iškilmingumu. 
Į surengtus minėjimus buvo sukvies- 
ta ir kitų tautų atstovų, įtakingų as- 
menų. Amerikoje lietuviškos radijo 
valandėlės paminėjo atskira progra- 
ma. Vokietijoje Stuttgarto, Šveicari- 
joje Beromuensterio siųstuvai davė 
lietuviškos muzikos ir dainų koncer- 
tus, Vatikano radijas — prof. Ivins- 
kio paskaitą su kita plačia progra- 
ma. Romos RAI-Rere rossa siųstu- 
vas transliavo liaudies dainas. Brazi- 
lijoje pirmą kartą siųstuvai davė lie- 
tuvišką programą, Kolumbijoje — 
smukininko Vasiliūno koncertai vi- 
suomenei ir radijo siųstuvams. Daug 
kur minėjimas buvo nukeltas į kitas 
nedarbo dienas, radijo siųstuvuose 
vyko tikrąją dieną. 

e “Voice of America“ lietuviškų 
programų transliaciją, skiriamą Lie- 
tuvai, pradėjo vasario 16 d. Progra- 
ma buvo skirta Lietuvos nepr. pami- 
nėjimui. Pirmas kalbėjo JAV užs. 
reik. vicemin. Edward Barrett, to- 
liau: min. P. Žadeikis, JAV kongre- 
so narys Daniel Flood. Programa 
vyksta kasdien po 15 minučių 11 val. 
New Yorko laiku (Lietuvos laiku 
7 v.), perduodama per 14 trumpųjų 
bangų siųstuvų. šiuo metu “Voice of 
America" transliacijos vyksta 28 kal- 
bomis. 

e Karaliaus Mindaugo 700 metų 
krikšto sukakčiai paminčti visoje 
Amerikoje sudaromi specialūs komi- 
tetai ir verbuojamos meno bei moks- 
lo pajėgos. Prof. Z. Ivinskis ir prof. 

S. Sužiedėlis užprašyti parašyti stu- 


dijas, Jeronimas Kačinskas — mi- 
šias, Bernardas Brazdžionis — teks- 
tą kantatai, dr. J. Grinius — dramą. 


Taip pat ir dailininkai, suradę mece- 
natus, ėmėsi darbo. Adomas Varnas 
vaizduos Mindaugo karūnaciją (me- 
cenatas kleb. A. Linkus), Petras 
Kiaulėšnas — Inocentas IV pasirašo 
laišką Mindaugui (mecenatas prel. 
B. Urba), K. Varnelis — Bažnytinės 
provincijos įsteigimą (mecenatas kun. 
PiEJuUras): 

e Prof. K. Pakšto pastangomis 
Pittsburge įkurtas Vidurio Europos 
Federacijos klubas, į kurį šiuo metu 
įeina lietuviai, estai, ukrainiečiai, sl0- 
vakai, vengrai. Klubui pirmininkauja 
pats steigėjas. 

e Anglijos Lietuvių Namai Londo- 
ne atidaryti sausio 27 d. Iškilmėse 
dalyvavo daug aukštųjų svečių ir di- 
džiųjų laikraščių korespondentai. 

e Tremtinių liberalų Komiteto 
(Committee of Liberal Exiles) gene- 
raliniu sekretoriumi išrinktas visuo- 
menininkas prof. S. Zymantas. šiame 
komitete dalyvauja šių kraštų libe- 
valai: lietuviai, latviai, lenkai, estai, 
romunai, bulgarai, čekoslovakai, al- 
banai, vengraia, ukrainiečiai, gudai, 
jugoslavai ir ispanai. 

e Waterbury, Conn. vasario 10— 
25 d. d. įvyko lietuvių suorganizucta 
genocido paroda. 

e “Stimmen der Zeit“ didžiulis vo- 
kiečių katalikų žurnalas, leidžiamas 
Muenchene, 1950 m. gruodžio nume- 
ryje atspausdintoje įvykių apžvalgo- 
je, labai šiltais žodžiais paminėjo da- 
bartinę padėtį pavergtoje Lietuvoje, 
konkrečiais pavyzdžiais ir skaičiais 
pavaizduodamas katalikų bažnyčios 
priespaudą ir bolševikų terorą jos at- 
žvilgiu. Šia proga žurnalas patiekia 
kai kurias Lietuvos katalikų laiško 
šv. Tėvui ištraukas. 

e Lietuvių Šventųjų Metų Komite- 
tas Romoje sausio 13 d. buvo priim- 
tas Popiežiaus specialioje audienci- 
joje. Jos metu Popiežiui įteiktas ad- 
resas. šv. Metų Komitete buvo: J. H. 
vysk. V. Padolskis — pirmininkas, 
kan. Z. Ignatavičius — vicepirm., 
kun. V. Balčiūnas — sekr., T. K. Rėk- 
laitis, MIC, St. Lozoraitis, jr. — na- 
riai. 

e Anglijoje Wolvenhamptone įvy- 
ko tarptautinis priešbolševikinis kon- 
gresas, kuriame buvo pasisakyta prieš 
Jaltos nutarimus ir reikalauta iš- 
mesti iš JT satelitų atstovus. Kon- 
grese dalyvavo ir lietuvių atstovas. 

e Lietuvių Tremtinių Bendruome- 
nės suvažiavimas Chicagoje pagerbė 
konsulą dr. P. Daudžvardį jo 25 me- 
tų diplomatinės tarnybos proga. Bu- 
vo įteiktas adresas ir dovanos. 

e Buvęs VLIKo narys ir Vykdo- 
mosios Tarybos pirmininkas V. Si- 


dzikauskas nuo šių metų pradžios pa- 
skirtas VLIKo bendradarbiu JT rei- 
kalams. 

e VLIKo ir VT pirmininkas M. 
Krupavičius ir URT valdytojas J. 
Brazaitis vasario mėn. lankėsi Pary- 
žiuje, kur turėjo svarbių pasikalbė- 
jimų Lietuvos vadavimo reikalais. 

e Brazilijoje naujai išrinktas pre- 
zidentas Gerulio Vargas pripažino 
Lietuvos pasiuntinį dr. Friką Meierį 
ir savo valdžios perėmimo iškilmėse 
prezidentūroje jį priėmė be eilės. Dr. 
F. Meieris yra paskirtas diplomatijos 
šefo Lozoraičio. Prez. Vargas finan- 
sų ministeriu paskyrė lietuviškos kil- 
mės Horacio Laferį. Jo tėvai kilę iš 
Paželvės, motina dar moka lietuviš- 
kai. 

e Vokietijoje mirė Lietuvos kariuo- 
menės pulkininkas A. Uspenskis, pa- 
rašęs I d. karo prisiminimus ir dabar 
laikraščiuose  spausdinęs  atsimini- 
mus iš nepriklausomybės karų. 

e Lietuvių gimnazija Diepholze pa- 
vadinta Vasario 16 vardu. 

o Toronte, Kanadoje, sucorganizuo- 
ta lietuviška radijo valandėlė, kuri 
įvyksta kiekvieną šeštadienį tarp 2-3 
valandos. 

e Chicagoje muziko A. P. Vanagai- 
čio įkurtas “Margučio" radijo siųs- 
tuvas iki š. m. sausio vidurio buvo 
davęs 8000 lietuviškų transliacijų. 

e Argentinoje organizuojama Pa- 
saulio Lietuvių Bendruomenės vietinė 
bendruomenė. 

e Izraelyje prie "Tel-Avivo mirė 
buvęs Lietuvos ministeris žydų rei- 
kalams Julius D. Bruckus, antropo- 
logas. 

e Lietuviai tremtiniai išsiblaškė po 
pasauli  sekančiai: Amerikoje  — 
25,000, Kanadoje — 10,000, Anglijoje 
— 6,000, Australijoje — 3,500, Pie- 
tų Amerikos valstybėse — 2,000, lau- 
kiančių emigruoti į Ameriką — 5,000. 
Apie 3000 senelių, ligonių ir našlių su 
mažais vaikais lieka Vokietijoje. 

e Kolumbijoje šiuo metu gyvena 
apie 300—400 lietuvių. Daugiausia 
Medelline ir Bagotoje. 

e N. Zelandijoje yra 208 lietuviai. 
1949 m. viduryje ten nuvažiavo pir- 
mieji mūsų emigrantai. Veikia N. Ze- 
landijos lietuvių draugija. 

eo Vokietijoje dar yra 3500 pabč- 
gėlių studentų, kurie sudaro savo or- 
ganizaciją — ICRSO. Jai vadovauja 
lietuvis Edvardas Pašaitis. Iki šiol 
Vokietijos aukšt. mokyklas baigė ir 
diplomus įgijo 800 akademikų trem- 
tinių. | 

e Belgijoje gyvena apie 400 lietu- 
vių vyrų. Jie nori emigruoti į Ka- 
nadą. 

e Australijoj, atlikę sutartis, nori 
išvažiuoti viengungiai vyrai į JAV. 

e Venecueloje yra įkurtos 3 šeš- 
tadieninės mokyklos lietuviams vai- 
kams. 


Ža a ŽMenešinis> kultūros: žurnalas "Aidai", leidžiamas TT- Tranėakanų, 
k „premijos: komisijos geriausiu „pripažint 
m miesiems metams: | 


sr 


“ 


1. 1951 metais pirmą kartą premija bus sklelanja už grožinę literatūrą: poeziją, novelka: apysakas, 


2 a Už premijos komisijos geriausiu Rripažinią veikalą skiriama premija nebus skaldoma tarp atskirų autorių. 
a Ž- PEiKijos) komisija vertins 1950—1951 m. 


Dabiašiui skirs po vieną $500.00 premiją už 
ą grožinės literatūros ir mokslo veikalą. šiuo ĄKelblarnos jos taisyklūs plr- 


romaną ar dramą. , 


pasirodžiusius viešumon grožinės literatūros kūrinius ir tais metals 
I ais bet dėl dabartinių sąlygų Sena Siusina būti išspausdintais kūrinius tų autorių, kurie juos prisiųs 
omisijai. 


4 Eilšraščių rinkinys, skiriamas premijai, turi sudaryti nemažiau 32—48 puslapių knygą, Jeigu ji būtų išspaus- 
„dinta, Novelių ar apysakų rinkinys turi būti nemažiau kaip 100 puslapių dydžio spausdintos knygos. 


i Re Paskutinė data kūriniams Įteikti 1951 metų gruodžio 1 d. Siųsti šiuo adresu: Ant. Vaičiulaitis, 2087 N. Main Ave, 


Scranton 8, Pa. 


208. Premijuotą kūrinį, jei jis būtų parinktas iš viešumon dar nepasirodžiusių veikalų, autorius sutinka dalinai. ar 

ištisai spausdinti per “Aidus". 
7. Premijos sprendėjų komisiją sudaro: Bern. Brazdžionis, J. Girnius, V. Maciūnas, Pr. Naujokaitis A. Auka 
ago Niliūnas, Ant. Vaičiulaitis ir leidėjų atstovas T. Dr. L. Andriekus, O.F.M. 


SKAITYTOJŲ DĖMESIUI 


Administracija gavo žinių, kad į kai kurias Amerikos 
vietoves AIDAI ilgai keliauja ir skaitytojus gana -vėlai 


pasiekia. Administracija praneša, kad dėl technikinių 


kliūčių žurnalas yra atspausdinamas kiekvieno mėnesio 
antroje pusėje. Visiems skaitytojams yra išsiunčiamas tą 
pačią dieną. žurnalas, kaip ir visi Amerikos spausdiniai, 
eina antros klasės tarifu ir todėl ilgiau paguli pašto 
įstaigose, ypač dideliuose miestuose. 

Administracija prašo visų skaitytojų, pakeitus gyvė- 
namąją vietą, nieko nelaukus, tuoj. pat pranešti naują 
adresą, pridedant ir senąjį. Dabar dėl netikslių adresų 
kiekvieno numerio keletas egzempliorių vis grįžta. 


ADMINISTRACIJA 


Vyriausias Redaktorius — Antanas Vaičiulaltis 
Redakcinis Kolektyvas: Dr. J. Alstis-Aleksan- 
“ dravičius, T. Dr. L. Andriekus, O.F.M., Bern. Braz- 
džionis, J. Girnius, Dr. J. Grinius, T. Dr. B. Grauslys, 
O.F.M., Dr. K. Pakštas, Dr. A. Kučas, J. Pažemec- 
kas, Dr. A. šapoka, Br. Stočkus, T. J. Vaškys, O.F.M. 

Meninė Priežiūra — Telesforas Valius 
Leidžia — Tėvai Pranciškonai 
Redakcijos Adresas: Ant. Vaičiulaitis, 
2087 N. Main Ave., Scranton 8, Pa. 
Administracijos Adresas: 
AIDAI, Kennebunk Port, Malne 

MOKSLO, LITERATŪROS, MENO IR VISUOMENINIO | | 
GYVENIMO MĖNESINIS ILIUSTRUOTAS | 


ŽURNALAS 


Mūsų platinimo vajus tegu nesibaigia. Tegu mūsų žurnalas pasiekia kiekvieną 5 
lietuvį inteligentą, kuris sielojasi tautinės gyvybės išlaikymu, Eris kul- 
tūrinė PA Lietuvos Nepi AS atgavimu. 


AIDAI 


Pasaulio lietuvių mokslo, literatūros, mene ir visuomeninio gyvenimo mčnesi- 
„nis žurnalas iš visų pasaulio kraštų buria aplink save mūsų mokslininkus, rašy- 
- tojus, menininkus ir savo puslapiuose talpina naujausius jų kūrybos darbus. 
Atkeliavę iš tremties ir Amerikoje įžengę į antruosius metus, jie yra pilni 
vilčių dar uoliau puoselėti lietuviškąją kultūrą, bendromis jėgomis skleisti mūsų 
kūrybą. 


PRENUMERATA 


JAV ir Pietų Amerikoje — $5.00; Kanadoje—$5.50 (kanadiški —$6.00); kituose. 
kraštuose — $6.00. Atskiras numeris JAV — 50.c.; kitur — 55 c. 


VISUS SKAITYTOJUS KVIEČIAME Į PLATINIMO VAJŲ 


ADMINISTRACIJOS ADRESAS: 
AIDAI, Kennebunk Port, Maine 


